એમ કહેવાય છે કે સફળતા હંમેશા એક જવાબદારી લઈને આવે છે . આ કહેવત સલમાન ખાન ઉપર બંધબેસતી છે . સલમાન બીઇંગ હ્યૂમન નામની એક સ્વૈચ્છિક સંસ્થા ચલાવે છે કે જે અંડરપ્રિવિલેજ્ડ બાળકોની સહાય કરે છે . લોકો સુધી તેની પહોંચ બનાવવા માટે સલમાને પોતે પહેલ કરી છે . બૉલીવુડના દબંગ સલમાન ખાને બીઇંગ હ્યૂમન મર્ચંડાઇઝ , બીઇંગ હ્યૂમન આર્ટ તથા બીઇંગ હ્યૂમન ગોલ્ડ કૉઇન લૉન્ચ કર્યાં છે . ટુંકમાં જ સલમાનની આ એનજીઓએ બાળકોની હાર્ટ ડિફેક્ટ સર્જરી કરવવાનો પણ નિર્ણય કર્યો છે . સલમાન ખાને 2011માં સલમાન ખાન બીઇંગ હ્યૂમન પ્રોડક્શન હાઉસ બનાવ્યુ છે અને તેના દ્વારા પ્રાપ્ત થયેલ કમાણીના પૈસા એનજીઓમાં લોકોની સહાયતાર્થ અપાશે . આ બૅનર હેઠળ બનેલી ફિલ્મ ચિલ્લર પાર્ટી ખૂબ જ સફળ રહી હતી અને તેણે ત્રણ રાષ્ટ્રીય પુરસ્કારો પણ જીત્યા હતાં . તાજેતરમાં જ આ બૉલીવુડ અભિનેતા સલમાને કેટલાંક બાળકો સાથે બીઇંગ હ્યૂમન ફોટોશૂટ કરાવ્યું છે કે જેમાં સલમાને લોકોને સંદેશ આપ્યો છે કે કોઈ પણ વ્યક્તિએ માનવ બનવાની શરુઆત પોતાનાથી જ કરવાની હોય છે . આવો જોઇએ તસવીરો :


દાવાઓનું ઝડપી નિરાકરણ લાવવાના પ્રસ્તાવને અમલી બનાવવા માટે ઇપીએફઓ દ્વારા 5 જુલાઇના રોજ તમામ ઝોનલ પ્રમુખોની એક બેઠક બોલાવવામાં આવીછે . આ બેઠકમાં સમગ્ર કાર્યયોજનાની રૂપરેખા તૈયાર કરવામાં આવશે . કર્મચારી ભવિષ્ય નિધિ સંગઠનને ચાલુ નાણાકીય વર્ષમાં 1.2 કરોડ દાવા કરવાની સંભાવના છે . આટલી સંખ્યામાંથી જો અંદાજે 70 ટકા દાવાઓનું ત્રણ દિવસમાં નિરાકરણ લાવી દેવામાં આવે તો પણ તેનાથી અંદાજે 84 લાખ દાવેદારોને લાભ મળશે . દાવાઓના ત્વરિત નિકાલના સંદર્ભે ઇપીએફઓએ જણાવ્યું કે સંગઠનની છબી સુધારવા માટે એક સત્તાવાર આદેશ જાહેર કરવાની જરૂર છે . ઉલ્લેખનીય છે કે ઇપીએફઓએ આ વર્ષે 15 જૂન સુધી મેળેલા તમામ દાવાઓના નિરાકરણ માટેનું એક અભિયાન ચલાવ્યું છે . આ વર્ષે 11 જૂન સુધી 5,38,704 દાવાઓનું નિરાકરણ બાકી હતું . ઇપીએફઓએ વર્ષ 2012 - 13માં 1.08 કરોડ દાવાઓની પતાવટ કરી છે . જેમાં 12.62 લાખ દાવેદારો એ બાબતથી અસંતુષ્ટ હતા કે તેમના દાવાઓનો નિકાલ 30 દિવસની અંદર કરવામાં આવ્યો નથી . એટલું જ નહીં 1.41 લાખ દાવાઓનો નિકાલ 90 દિવસ બાદ પણ કરવામાં આવ્યો ન હતો . જેના કારણે ઇપીએફઓની છબીને નુકસાન પહોંચ્યું છે .


ફેસબુકમાં આપનું એકાઉન્ટ તો હશે જ . પણ શું આપ જાણો છો કે મિત્રો સાથે અલપ ઝલપની વાતો કરવાની સુવિધા ઉપરાંત ફેસબુક પૈસા કમાવવાની સુવિધા પણ આપે છે ? આ વાત એટલા માટે મહત્વની છે કે ભારતમાં લાખો નહીં કરોડો લોકો ફેસબુક યુઝ કરે છે . આવા સમયમાં પૈસા કમાવવાની વાત આવે તો કોને ના ગમે . આજકાલ ઓનલાઇન પૈસા કમાવવાના અનેક તરીકે નીકળ્યા છે . પરંતુ સૌથી લોકપ્રિય સોશિયલ મીડિયા સાઇટ ફેસબુક પર પૈસા કેવી રીતે કમાવી શકાય તે અમે આપને જણાવીએ છીએ . આ માટે આપે આજકાલ જે ટ્રેન્ડ ચાલ્યો છે તેને ફોલો કરવો પડશે . જો આપ ફેસબુક કે અન્ય સોશિયલ નેટવર્કિંગ સાઇટ્સના ઉપયોગમાં એક્સપર્ટ હશો તો આ જ બાબત આપના માટે પૈસા કમાવાનું એક સાધન બની રહેશે . ભારતીય બજારમાં દરરોજ નવી નાની નાની કંપનીઓ આવી રહી છે . આ કંપનીઓ એવા લોકોને કામ પર રાખી રહી છે જે ઘરે બેસીને ફેસબુક પેજ બનાવી શકે અને કંપનીનું બ્રાન્ડ પ્રમોશન કરી શકે . આ ટેકનિકનો ઉપયોગ અનેક કંપનીઓ કરી રહી છે . આ દ્વારા તેઓ ઓછા ખર્ચે વધારે લોકો સુધી પહોંચી શકે છે . આ ટ્રેન્ડ એટલો પ્રચલિત છે કે મોટી કંપનીઓ કે મોટી બ્રાન્ડ પણ ફેસબુક પર પોતાનું પેજ બનાવડાવે છે અને તેને ચલાવવા માટે લાંબા ગાળાનો કોન્ટ્રાક્ટ આપે છે . આ કોન્ટ્રાક્ટર અન્યોને કોન્ટ્રાક્ટ આપે છે . આ લોકો ઉત્પાદન માટેનું કન્ટેન્ટ તૈયાર કરકીને ફોટોગ્રાફ્સ સાથે તેનું ફીચર લખીને ફેસબુક પર નાખે છે . આવી કંપનીઓ ઓનલાઇન માર્કેટિંગ કંપનીઓ તરીકે પણ ઓળખાય છે . તેને વચેટિયા કંપનીઓ પણ કહી શકાય છે . આવી કંપનીઓ ઘરે બેસીને કામ કરવાની ઓફર આપે છે . આ દ્વારા તમે ઘેર બેઠા આવક મેળવી શકો છો .


આપણા બોલીવૂડ ફિલ્મોની સુપરહિટ જોડી રેખા અને અમિતાભ બચ્ચન તેમના કિસ્સાઓના કારણે હંમેશા ચર્ચામાં રહ્યાં છે . આ સુપરહિટ જોડીએ ઘણી બધી સારી ફિલ્મો આપી છે . તેમણે છેલ્લે ફિલ્મ ' મુકદ્દર કા સિકંદર ' માં સાથે કામ કર્યું હતું . આ ફિલ્મ બાદ અમિતાભ અને રેખાએ એક પણ ફિલ્મ સાથે નથી કરી . તેનું કારણ તમે જાણો છો ? તેનું કારણ છે જયા બચ્ચન . સ્ટારડસ્ટને આપેલા એક ઇન્ટરવ્યૂમાં રેખાએ આ વાત જણાવી હતી . આ ઉપરાંત રેખાએ બીજા પણ અનેક ખુલાસા કર્યા હતા . તો આ અંગે વધુ વાંચો અહીં . . .


ઉલ્લેખનીય છે કે ગયા સપ્તાહે શેર માર્કેટમાં 0.05 ટકાની સામાન્ય વૃધ્ધિ નોંધાઇ હતી . જેના કારણે આઇટીસી , એસબીઆઇ અને એચડીએફસી બેંકની માર્કેટ કેપિટલમાં કુલ 10,552 કરોડ રૂપિયાનો વધારો થયો છે . બીજી તરફ ઓએનજીસીનું માર્કેટ કેપિટલ અંદાજે 11,080 રૂપિયા જેટલું ઘટીને 2,39,895 કરોડ રૂપિયા થઇ ગઇ છે . કોલ ઇન્ડિયાની માર્કેટ કેપિટલ 7,864 કરોડ રૂપિયા ઘટીને 2,27,041 કરોડ રૂપિયા થઇ છે . ખાનગી ક્ષેત્રની અન્ય અગ્રણી કંપનીઓ રિલાયન્સ ઇન્ડસ્ટ્રીની માર્કેટ કેપિટલ 4,271 કરોડ રૂપિયા ઘટીને 2,70,716 કરોડ રૂપિયા , ઇન્ફોસિસની માર્કેટ કેપિટલ 3,482 કરોડ રૂપિયા ઘટીને 1,45,510 કરોડ રૂપિયા થઇ છે . ટીસીએસની માર્કેટ કેપિટલ 1,820 કરોડ રૂપિયા ઘટીને 2,53,264 કરોડ રૂપિયા થઇ છે . આ ઉપરાંત આઇસીઆઇસીઆઇ અને એનટીપીસીની માર્કેટ કેપિટલમાં પણ ઘટાડો થયો છે . આઇસીઆઇસીઆઇની માર્કેટ કેપિટલ 922 કરોડ રૂપિયા ઘટીને 1,21,899 કરોડ રૂપિયા જ્યારે એનટીપીસીની માર્કેટ કેપિટલ 659 કરોડ રૂપિયા ઘટીને 1,38,400 કરોડ રૂપિયા થઇ છે .


આઇપીએલમાં સ્પોટ ફિક્સિંગમાં સામેલગીરી માટે દિલ્હી પોલીસે ધરપકડ કરેલા શ્રીસંતના મિત્ર અભિષેક શુક્લની ધરપકડ કરી હતી . દિલ્હીની કોર્ટે અભિષેકના જામીન ગુરુવારે 30 મેના રોજ મંજૂર કર્યા છે . ચીફ મેટ્રોપોલીટન મેજિસ્ટ્રેટ લોકેશ કુમાર શર્માએ પોલીસની જ્યુડિશિયલ કસ્ટડીની અરજી નકારી કાઢીને અભિષેકના જામીન મંજૂર કર્યા છે . પોલીસનું કહેવું હતું કે અભિષેકે 16 મેના રોજ મુંબઇની હોટેલમાં શ્રીસંતની ધરપકડ થઇ ત્યાર બાદ રૂમમાંથી રોકડ રકમ અને કેટલીક વસ્તુઓ દૂર કરી હતી . આ કારણે પોલીસે તેની જ્યુડિશિયલ કસ્ટડી માટે માંગ કરી હતી . પોલીસે જણાવ્યું હતું કે તેની પ્રાથમિક પૂછપરછ અને રિકવરીની પ્રક્રિયા પૂરી થઇ ગઇ છે . શુક્લાની વધારે પૂછપરછની જરૂર નથી . આ મુદ્દે કોર્ટનું કહેવું છે કે શુક્લાએ ઇન્ટિયન પીનલ કોડની કલમ 201 ( પુરાવાનો નાશ કરવો અથવા ગુમ કરવા ) નો ગુનો કર્યો છે . આ ગુનો જામીનપાત્ર છે . કોર્ટે જણાવ્યું કે શુક્લાને કસ્ટડીમાં રાખવાની કોઇ જરૂર નથી કારણ કે તેના પર છેતરપિંડીનો ગુનો નોંધવાની જરૂર નથી . દિલ્હી પોલીસે જણાવ્યું હતું કે શુક્લા પાસેથી તેમને રૂપિયા 5.5 લાખ મળ્યા હતા . મુંબઇમાં શ્રીસંતને સ્પોટ ફિક્સિંગ માટે રૂપિયા 10 લાખ ચૂકવવામાં આવ્યા હતા . સૂત્રો પાસેથી જાણવા મળ્યું છે કે , અભિષેક શુક્લાની ધરપકડ બાદ પોલીસે બાન્દ્રા વિસ્તારમાં પણ દરોડા પાડ્યા છે . દિલ્હી પોલીસનો પ્રયત્ન છે કે , શ્રીસંત જે હોટલમાં રોકાયો હતો તે હોટલમાં પણ તપાસ કરાય . જે સીસીટીવી ફૂટેજ મુંબઈ પોલીસને મળ્યા છે , દિલ્હી પોલીસ તે ફૂટેજ મેળવવા માંગે છે . અભિષેક શ્રીસંતનો નજીકનો માણસ છે માટે પોલીસ તેને લઈને મુંબઈ આવી છે જેથી કેટલાક મહત્વનાં પુરાવા હાથ લાગી શકે .


છંઇયા છંઇયા . . . અને મુન્ની બદનામ હુઈ . . . જેવા આયટમ સૉંગ માટે જાણીતા મલાઇકા અરોરા ખાન હવે લીડ રોલ સાથે કદાચ રૂપેરી પડદે નહીં દેખાય . તેઓ કહે છે કે તેઓ ફિલ્મ નિર્માણ ક્ષેત્રે ખુશ છે અને તેમનું લીડ રોલ સાથે અભિનય ક્ષેત્રે કમબૅક કરવાનું કોઈ આયોજન નથી . તેઓ આયટમ સૉંગ કરવાનું ચાલુ રાખશે . વર્ષ 2010માં આવેલી દબંગ ફિલ્મ સાથે નિર્માતા બનેલા 39 વર્ષીય મલાઇકાએ નેચરલ્સ માર્વી લાઉંજના લૉન્ચિંગ પ્રસંગે જણાવ્યું - હવે હું ફિલ્મો બનાવવાનો આનંત ઉઠાવી રહી છું . હું નિર્માત્રી બની સાચે જ ખૂબ આનંદિત છું . આ જીવનનો ખૂબ અલગ પાસુ છે . તેથી મને ગમી રહ્યું છે . મને અભિનયમાં રસ નથી . મલાઇકા અરોરા ખાને દિલ સે ફિલ્મમાં શાહરુખ ખાન સાથે છંઇયા છંઇયા . . . આયટમ સૉંગ કર્યુ હતું . તે પછી 2010માં આવેલી દબંગ ફિલ્મમાં મુન્ની બદનામ હુઈ . . . આયટમ સૉંગે તેમને ખૂબ પ્રસિદ્ધિ અપાવી . તેઓ દબંગ 2માં પણ ફેવીકૉલ સે . . . આયટમ સૉંગમાં કરીના કપૂર સાથે નજરે પડ્યા હતાં . આવો તસવીરો સાથે જાણીએ વધુમાં શું કહ્યું મલાઇકાએ :


મુંબઈ , 12 સપ્ટેમ્બર : એ પહેલા કે તમે એમ વિચારતા થાઓ કે વિદ્યા બાલનના પરિણીત જીવનમાં કંઇક થયું છે અને વિદ્યાની બીજી પ્રેમ - કહાણી સામે આવી ગઈ છે , આપને બતાવી દઇએ કે આવું કંઈ જ ન વિચારતાં , કારણ કે અહીં અમે વિદ્યાની લવ સ્ટોરી ફિલ્મની વાત કરી રહ્યા છીએ . બૉલીવુડના સશક્ત અભિનેત્રીઓમાં ગણાતા વિદ્યા બાલન લગ્ન બાદ એક હિટ ફિલ્મ માટે તલસી રહ્યા છે . પહેલા શાદી કે સાઇડ ઇફેક્ટ્સ અને પછી બૉબી જાસૂસ જેવી ફ્લૉપ ફિલ્મો આપનાર વિદ્યા બાલન કહે છે કે ભટ્ટ કૅમ્પની આગામી ફિલ્મ હમારી અધૂરી કહાની પાસે તેમને ઘણી આશાઓ છે . વિદ્યાએ જણાવ્યું કે તેમણે તેમની પ્રથમ હિન્દી ફિલ્મ પરિણીતા બાદ એક પણ લવ સ્ટોરિકલ ફિલ્મમાં કામ નથી કર્યું . તેથી તેમને તેમની આગામી ફિલ્મ હમારી અધૂરી કહાની પાસેથી ઘણી આશાઓ છે . આ એક ગંભીર અને હૃદયસ્પર્શી લવ સ્ટોરી છે . ફિલ્મનું શૂટિંગ આવતા મહીને શરૂ થવાનું છે . નોંધનીય છે કે વિદ્યા ભટ્ટ પહેલી વખત ભટ્ટ કૅમ્પ સાથે કામ કરી રહ્યાં છે . હમારી અધૂરી કહાનીનું દિગ્દર્શન કરશે આશિકી 2 ફૅમ મોહિત સુરી . આ ફિલ્મની ખાસ વાત એ છે કે ફિલ્મ નિર્માતા મહેશ ભટ્ટ પૂરા 14 વરસ બાદ સ્ક્રિપ્ટ લખવાં જઈ રહ્યાં છે અને તે પણ વિદ્યા બાલન માટે . અગાઉ તેઓ શબાના આઝમીને કેન્દ્રમાં રાખી ફિલ્મો લખતા હતાં , પરંતુ આ વખતે આ સૌભાગ્ય વિદ્યાને હાસલ થયો છે . ચાલો તસવીરો સાથે જાણીએ હમારી અધૂરી કહાની વિશે વધુ વિગતો :


વર્તમાન સમયમાં બિન બેંકિંગ આર્થિક સેવાઓના બિઝનેસમાં લાગેલી રિલાયન્સ કેપિટલને આજે જાહેર કરેલા પોતાના એક નિવેદનમાં જણાવ્યું હતું કે તે પ્રસ્તાવિત બેંકની મુખ્ય પ્રમોટર હશે . આ ઉપરાંત બેંકિંગ લાયસન્સ મેળવવા માટે તે ટૂંક સમયમાં આરબીઆઇને અરજી સોંપશે . સુમિતોમો મિત્સુઇ ટ્રસ્ટ બેંક જાપાનની સૌથી મોટી બેંકો પૈકી એક છે . નિપ્પોન લાઇફ ઇન્શ્યોરન્સ એશિયાની સૌથી મોટી આર્થિક સેવા કંપનીઓમાંથી એક છે . વર્તમાન સમયમાં રિલાયન્સ કેપિટલ જીવન વીમા અને મ્યુચ્યુઅલ ફંડ કારોબારમાં તેમની સાથે ભાગીદારી કરી રહી છે . નવા પગલાંઓમાં રિલાયન્સ કેપિટલે એ એકમોમાં સામેલગીરી કરી છે જેઓ બેંકિંગ લાયસન્સ મેળવવા માટે અરજી કરવાના છે . બેંકિંગ લાયસન્સ મેળવવા માટે આરબીઆઇને 1 જુલાઇસ , 2013 સુધીમાં અરજી મોકલવાની છે . રેલિગેર એન્ટરપ્રાઇસ પણ આ દોડમાં સામેલ છે . બેંકિંગ લાયસન્સ મેળવવા માટેની લાયકાત કેળવવા માટે તેણે પોતાના પ્રમોટર્સનો હિસ્સો ઘટાડીને 49 ટકા કરી દેવાની જાહેરાત કરી દીધી છે . આ ઉપરાંત આદિત્ય બિરલા જૂથ , જે એમ ફાઇનાન્શિયલ સ્રેઇ , ટાએફસીઆઇ અને અન્ય કેટલીક કંપનીઓ પણ બેંકિંગ લાયસન્સ મેળવવા માટે પ્રક્રિયા શરૂ કરી છે .


નવી દિલ્હી , 8 ઓક્ટોબર : ઓનલાઇન શોપિંગ સાઇટ ફ્લિપકાર્ટ દ્વારા સોમવારે સવારે 8 વાગ્યાથી વિવિધ પ્રોડક્ટ્સ પર આપવામાં આવેલી ભારેખમ છૂટછાટને પગલે છુટક વેપારીઓએ આ અંગેની ફરિયાદ કરી છે કે ઓનલાઇન સાઇટ્સ તેમનો ધંધો છીનવી રહી છે . આ ફરિયાદ બાદ આજે બુધવારે સરકારે જણાવ્યું છે કે તે રિટેલ વેપારીઓ દ્વારા કરવામાં આવેલી ફરિયાદ અંગે ગંભીરતાથી વિચારશે અને એ પણ જોશે કે શું ઇ - કોમર્સના છુટક વેપાર અંગે વધારે સ્પષ્ટતા કરવાની જરૂર છે ? નોંધનીય છે કે ફ્લિપકાર્ટ તરફથી સોમવારે ' બિગ બિલિયન ડે ' સેલ દરમિયાન વિવિધ ઉત્પાદનો પર ભારે ડિસ્કાઉન્ટ આપવામાં આવ્યું હતું . આ કારણે નાના મોટા છુટક વેપારીઓએ ચિંતા વ્યક્ત કરી હતી કે આ પ્રકારના અભિયાનથી પરંપરાગત છુટક બજારને ખરાબ રીતે અસર થઇ રહી છે . આ અંગે વાણિજ્ય અને ઉદ્યોગ મંત્રી નિર્મલા સીતારમણે જણાવ્યું છે કે અમને આ અંગે ઘણી ફરિયાદો મળી છે . અનેક લોકોએ આ અંગે ચિંતા વ્યક્ત કરી છે . અમે આ અંગે વિચાર કરીશું . આ ફરિયાદોને પગલે શું સરકાર ઇ - કોમર્સ રિટેલ ક્ષેત્ર માટે કોઇ ખાસ નીતિની રચના કરવા અંગે વિચારી રહી છે તેવા પ્રશ્નના જવાબમાં સીતારમણે જણાવ્યું કે અમે આ બાબતને જોઇ રહ્યા છીએ . આ અંગે અમને ઘણી ફરિયાદો મળી રહી છે . અમે આ મુદ્દાનો અભ્યાસ કરીશું . આ માટે કોઇ અલગ નીતિની જરૂર છે કે નહીં તે અંગે પણ વિચાર કરવામાં આવશે . નોંધનીય છે કે હાલના સમયમાં અનેક ઇ - કોમર્સ પોર્ટલ્સ પર ભારે ડિસ્કાઉન્ટ આપવામાં આવી રહ્યું છે . ફ્લિપકાર્ટે એક નિવેદનમાં જણાવ્યું છે કે બિગ બિલિયન ડે ' સેલના દિવસે તેમની સાઇટ પર અંદાજે 15 લાખ લોકોએ ખરીદી કરી છે . આ કારણે તેણે માત્ર 10 કલાકમાં જ રૂપિયા 600 કરોડનો માલ વેચ્યો છે . આ પહેલા આ સપ્તાહમાં જ વેપારીઓના અગ્રણી સંગઠન કન્ફેડરેશન ઓફ ઓલ ઇન્ડિયા ટ્રેડર્સ ( કેંટ ) દ્વારા વાણિજ્ય અને ઉદ્યોગ મંત્રીને ઓનલાઇન વેપાર પર નજર રાખવા અને નિયંત્રણ રાખવા માટે પગલાં લેવાની માંગ કરી હતી .


એટીએમ કાર્ડમાં ફેરફારને લઈને આવનારા સમાચાર પછી , હવે પાસપોર્ટમાં ફેરફારના સમાચાર આવી રહ્યા છે . જી હા , વિદેશી મંત્રાલય ચિપ વાળા ઇ - પાસપોર્ટ રિલીઝ કરવા જઈ રહ્યું છે . તેમાં એડવાન્સ સિક્યોરિટી ફીચર્સ અને બહેતર પ્રિન્ટિંગ તથા પેપર ક્વોલિટી હશે . ઇ - પાસપોર્ટનું મેન્યુફેક્ચરિંગ નાસિકના ઇન્ડિયન સિક્યોરિટી પ્રેસ ( ISP ) માં થશે . ISP ને ઇન્ટરનેશનલ સિવિલ એવિએશન ઓર્ગેનાઇઝેશન ( આઇસીએઓ ) દ્વારા માન્ય ખાંચા અને ઓપરેટિંગ સિસ્ટમ લેવા માટે ટેન્ડર મૂકવા માટેની પરવાનગી આપવામાં આવી છે . 2018ના આ છે બેસ્ટ સેવિંગ સ્કીમ અને મ્યુચ્યુઅલ ફંડ આ પ્રક્રિયા પૂર્ણ થઈ જાય પછી ઈ - પાસપોર્ટનું કામ શરૂ કરવામાં આવશે . આ માહિતી વિદેશ મંત્રાલય દ્વારા આપવામાં આવી છે .


જ્યારથી રોહિત શેટ્ટીએ ગોલમાલ 4 ની ઘોષણા કરી છે . ત્યારથી ફેન્સ ફિલ્મ સાથે જોડાયેલી નાની નાની વાતો પણ જાણવા માંગે છે . ગોલમાલ 4 માં અજય દેવગણ તો ફાઇનલ જ છે . પરંતુ બાકીના કિરદારો માટે વાતો ચાલી રહી છે . આપણે જણાવી દઈએ કે આ ફિલ્મ 2017 દિવાળીમાં રિલીઝ થશે . અફસોસની વાત એ છે કે ગોલમાલ સિરીઝની મેઈન લીડ અભિનેત્રી કરિના કપૂર ગોલમાલ 4નો હિસ્સો નહીં બની શકે . કારણ તો બધાને જ ખબર છે કે કરિના કપૂર ગર્ભવતી છે . અફવાહોની વાત માન્યે તો રોહિત શેટ્ટીએ કરિના કપૂરને રિપ્લેસ કરી શકે તેવી અભિનેત્રી પણ શોર્ટ લિસ્ટ કરી દીધી છે . આપણે જણાવી દઈએ કે ગોલમાલ 4માં કરિના કપૂરને આલિયા ભટ્ટ રિપ્લેસ કરી શકે છે . હાલ તો આ ખબરની કોઈ જ જાહેરાત નથી કરવામાં આવી . પરંતુ આ વાતમાં કોઈ જ શંકા નથી કે આલિયા ભટ્ટ આ ફિલ્મમાં જાન રેડી દેશે . પરંતુ હવે એ જોવું રસપ્રદ રહેશે કે આલિયા ભટ્ટ કોની સાથે રોમાન્સ કરતી જોવા મળશે . કારણકે લાગતું નથી કે રોહિત શેટ્ટી અજય દેવગણ સાથે આલિયા ભટ્ટની જોડી બનાવે .


લાંબા વખતથી એક અદદ સોલો હિટ ફિલ્મ માટે તલસતાં અભિનેત્રી અમીષા પટેલ આજકાલ હિટ થવા માટે નવી - નવી યુક્તિઓ અજમાવી રહ્યાં છે . એક બાજુ તેઓ દેસી મૅજિક નામની ફિલ્મનું નિર્માણ કરી રહ્યાં છે , તો તેમણે સાઉથની એક રીમેક ફિલ્મ શૉર્ટકટ રોમિયો પણ સાઇન કરી છે કે જેમાં તેઓ વૅમ એટલે કે વિલનનો રોલ પ્લે કરવાનાં છે . અમીષાનો આ પહેલો રોલ હશે કે જે ગ્રેડ શૅડ ધરાવતો હશે , કારણ કે પોતાના દસ વર્ષના કૅરિયરમાં અમીષાએ અત્યાર સુધી હકારાત્મક ભૂમિકાઓ જ ભજવી છે , પરંતુ નિષ્ફળતાઓની હારમાળામાંથી નિકળવા અમીષાએ વિચાર્યું કે ચાલો એક વાર નેગેટિવ રોલ કરીને પણ જોઈ લઉં . એટલે જ તેમણે શૉર્ટકટ રોમિયો ફિલ્મ સાઇન કરી છે . શૉર્ટકટ રોમિયો તામિળ ફિલ્મ થિરૂટ્ટ પયાલેની રીમેક છે . તેમાં અમીષા પટેલ એક અમીર બિઝનેસ મૅનના બગડેલા પત્નીનો રોલ કરી રહ્યાં છે કે જે પોતાના પતિની દોલત પામવા કોઈ પણ હદે જઈ શકે છે . તે પરિણીત હોવા છતાં પરપુરુષ સાથે સંબંધ ધરાવે છે . આ પરપુરુષના રોલમાં છે નીલ નિતિન મુકેશ . ફિલ્મમાં પૂજા ગુપ્તા હીરોઇન છે . આવો જોઇએ અમીષા પટેલનો શૉર્ટકટ રોમિયો ફિલ્મનો લુક .


ગુરુવારે શેરબજાર 800 પોઈન્ટથી વધુ તુટ્યુ અને ડૉલરની સામે રૂપિયો પણ 73.81ના ઐતિહાસિક સ્તરે પહોંચી ચૂક્યો છે . શેર બજાર અને રૂપિયાની કિંમત છેલ્લા કેટલાક દિવસથી સતત ઘટી રહી છે . આ પહેલા 21 સપ્ટેમ્બરે શેર બજારમાં એક જ કલાકમાં 1500 અંકનો કડાકો થયો હતો , જો કે બાદમાં બજાર કમબેક થયું હતું . માર્કેટના આ વલણ પાછળ ઘણાબધા કારણ હોઈ શકે છે . પરંતુ ઈન્ફ્રાસ્ટ્રક્ચર લિઝીંગ એન્ડ ફાઈનાન્સિયલ સર્વિસિઝ એટલે કે IL & FSનું સંકટ દેશમાં તૂટતા બજારનું કારણ મનાઈ રહ્યું છે . આ કંપનીમાં એલઆઈસીનો સૌથી વધુ 25.34 ટકા હિસ્સો છે . કહેવાઈ રહ્યું છે કે જો IL & FS ડૂબશે તો દેશમાં હાહાકાર થશે . આ ઘટનાને ભારતનું લેહમેન સંકટ પણ કહેવાઈ રહી છે .


1 જુલાઇથી કેન્દ્ર સરકાર દ્વારા રજૂ કરવામાં આવેલ જીએસટી તમામ વસ્તુઓ અને સેવાઓ પર લાગશે . ત્યારે આ નવા નિયમ મુજબ કંઇ વસ્તુઓ સસ્તી થઇ અને કંઇ વસ્તુઓ થઇ મોંઘી તે અંગે વિગતવાર જાણો અહીં . ઉલ્લેખનીય છે કે જીએસટી માટે નાણાં પ્રધાન અરુણ જેટલીની અધ્યક્ષતામાં જીએસટી કાઉન્સિલે ગુરુવારે બે દિવસની બેઠક બોલાવી હતી . જેમાં પહેલા દિવસે અલગ અલગ વસ્તુઓ માટે ચાર ભાગમાં જીસીટી દર લગાવવાની વાત કરી હતી . જે મુજબ 5 ટકા , 12 ટકા , 18 ટકા અને 28 ટકાના દર નક્કી કરવામાં આવ્યા હતા . અને કુલ 1,211 વસ્તુઓમાં પર આ દર લગાવ્યા હતા , 6 વસ્તુઓ પર કાઉન્સિલે મંજૂરી હજી નથી આપી . અન્ય તમામ વસ્તુઓ પર દર લગાવવામાં આવ્યા હતા . બીડી જેવી વસ્તુઓ પર કેટલું જીએસટી લાગશે તે અંગે હજી કોઇ નિર્ણય લેવાયો નથી .


જીએસટી કાઉન્સિલે શનિવારે મીટિંગ પછી અનેક ટ્રાંજેક્શન અને રિટર્ન્સ સાથે જોડાયેલા નિયમોને મંજૂરી આપી . જો કે આજની મીટિંગ પછી પણ સોના સમેત અન્ય 6 વસ્તુઓ પર શું ટેક્સ લગાવવું તે નક્કી નથી કરી શકવામાં આવ્યું . જો કે મીટિંગ પછી તમામ રાજ્યોના નાણાં મંત્રી 1 જુલાઇથી જીએસટી લાગુ કરવા માટે સહમતિ આપી ચૂક્યા છે . આ બેઠકની અધ્યક્ષતા નાણાં મંત્રી અરુણ જેટલીએ કરી હતી . તેમણે કહ્યું કે બેઠકમાં અનેક નિયમો પર ચર્ચા કરવામાં આવી છે . અને તેને મંજૂરી પણ આપવામાં આવી છે . ઉલ્લેખનીય છે કે ગત મહિને જ કાઉન્સિલે 1200 પ્રોડક્ટ અને લગભગ 500 સેવાઓ પર જીએસટી દર નક્કી કર્યા હતા . જીએસટીને ચાર ભાગમાં પાડવામાં આવ્યા છે . 5 ટકા , 12 ટકા , 18 ટકા અને 28 ટકા ટેક્સ સ્લેબ આપવામાં આવ્યો છે . જેમાં જીવન જીરૂરી મોટા ભાગની વસ્તુઓને સૌથી ઓછા ટેક્સ સ્લેબમાં મૂકવામાં આવ્યા છે . જ્યારે લક્ઝરી વસ્તુઓ માટે 28 ટકા ટેક્સ આપવામાં આવ્યો છે . આજની આ બેઠકમાં સોના , ટેક્સટાઇલ અને ફૂટવેર સમેત 6 વસ્તુઓ પર કેટલો ટેક્સ લગાવવો તે વિચારવામાં આવ્યું હતું . આ જીએસટીની 15મી મિટિંગ હતી . તમને જણાવી દઇએ વેપારીઓ સરકારને ક્રેડિટ લિમિટ વધારવાની પણ માંગ કરી રહ્યા છે .


પહેલીવાર આવું નથી બન્યું કે કોઈ સ્ટારે ફેન્સ કે મીડિયા પર હાથ ઉઠાવ્યો હોય . આવું પહેલા પણ બની ચૂક્યું છે . તાજા ખબર અનુસાર એક વીડિયો સોશ્યિલ મીડિયા પર ખુબ જ ઝડપથી વાઇરલ થઇ રહ્યો છે . જ્યાં ઋષિ કપૂર અને તેમના ભાઈ રણધીર કપૂર ગણપતિ વિસર્જન દરમિયાન મીડિયા પર હાથ ઉઠાવતા જોવા મળ્યા . બાપનો માલ સમજી રાખ્યો છે કે શું ? : ઋષિ કપૂર આ વીડિયોમાં તમે સાફ સાફ જોઈ શકો છો કે રણધીર કપૂર એક રિપોર્ટરને થપ્પડ મારી રહ્યા છે . જે તેમની પાસે ઓડિયો બાઈટ લેવા ગયો હતો અને ઋષિ કપૂરએ પણ એક વ્યક્તિને ધક્કો મારી દીધો . પરંતુ સવાલ એ પણ છે કે આટલી ભીડની વચ્ચે કોઈ સ્ટારને ઘેરીને તેમની પાસે સેલ્ફીની ઝિદ કરવી કેટલું યોગ્ય છે ? અહીં તમે જોઈ શકો છો કે ગણપતિ વિસર્જન દરમિયાન બધા જ લોકો જલ્દી જલ્દી બહાર નીકળવા માંગે છે . તેવામાં મીડિયાએ કપૂર ભાઈઓને ઘેરી લીધા . પરંતુ એ પણ સત્ય છે કે સ્ટારએ પોતાનો ગુસ્સો કાબુમાં રાખવો જોઈએ . આ પહેલીવાર નથી બન્યું કે ઋષિ કપૂરએ પોતાનો ગુસ્સો આ રીતે કાઢ્યો હોય . તો જુઓ આ વીડિયો . . .


ગત બે સત્રની જેમ જ આમાં ગ્રુપ ચરણની મેચો બાદ ક્વાલિફાયર થશે . આગળ કહેવામાં આવ્યું છે કે , વિશ્વની સર્વશ્રેષ્ઠ 20 ટી20 ટીમો વચ્ચે કુલ 29 મેચો રમાશે . ટૂર્નામેન્ટની ઇનામી રાશી 60 લાખ ડોલર હશે . પહેલું સત્ર 2009માં ઉપવિજેતા રહેલા ત્રિનિદાદ અને ટોબેગોને ગ્રુપ ચરણમાં સીધો પ્રવેશ મળ્યો છે , જેણે 2011 અને 2012માં ક્વાલિયફાયર મેચો રમી હતી . ઇંગ્લેન્ડની ટીમ આ વખતે ટૂર્નામેન્ટ નહીં રમે . ચેમ્પિયન્સ લીગ સંચાલન પરિષદના અધ્યક્ષ એન શ્રીનિવાસને કહ્યું કે , આ ટૂર્નામેન્ટમાં વિશ્વ ક્રિકેટના સર્વશ્રેષ્ઠ ખેલાડી રમશે અને કરોડો દર્શકો નિહાળશે . ક્વાલિફાયરમાં ચાર ટીમો હશે જેમાં પેપ્સી આઇપીએલ 2013માં ચોથા નંબરની ટીમ , ઓટાગો વોલ્ટસ અને શ્રીલંકા તથા પાકિસ્તાનની સ્થાનિક ટી20 વિજેતા ટીમ સામેલ છે . આ ટીમ એક બીજા વિરુદ્ધ એક વાર રમશે અને ટોચના બે ગ્રપ ચરણમાં જશે . ગ્રુપ ચરમમાં 10 ટીમો હશે . ગ્રુપ એમા આઇપીએલ 2013ની વિજેતા અને ત્રીજા નંબરની ટીમ , હાઇવેલ્ડ લાયન્સ , પર્થ સ્ક્રોચર્સ અને ચેમ્પિયન્સ લીગ 2013 ક્વાલિફાયરની ટોચ ટીમ સામેલ છે . ગ્રુપ બીમાં બ્રિસબેન હીટ , ત્રિનિદાદ અને ટોબેગો , આઇપીએલ 2013 ઉપવિજેતા , ટાઇટંસ અને ચેમ્પિયન્સ લીગ ક્વાલિફાયરની બીજા નંબરની ટીમ સામેલ છે . ગત વખતે ઓસ્ટ્રેલિયાની સિડની સિક્સર્સે ખિતાબ જીત્યો હતો .


નવી દિલ્હી , 21 ઓક્ટોબર : વડાપ્રધાન નરેન્દ્ર મોદીએ ભાજપનો વિધાનસભા ચૂંટણીઓમાં દબદબો ઉભો કર્યા બાદ હવે આર્થિક સુધાર પર ધ્યાન કેન્દ્રિત કર્યું છે . આ માટે તેમણે ખાનગીકરણનો પ્રોત્સાહન આપવાના સ્પષ્ટ સંકેતો આપ્યા છે . કહેવામાં આવી રહ્યું છે કે નરેન્દ્ર મોદી આર્થિક સુધારાને અમલી બનાવવા માટે શિયાળુ સત્ર માટે ખાસ તૈયારીઓ કરી રહ્યા છે . આગામી સમયમાં સંસદના શિયાળુ સત્રમાં કેટલાક મહત્વપૂર્ણ નિર્ણયો લીધા બાદ આવતા વર્ષે બજેટમાં મહત્વની જોગવાઇઓ કરીને નરેન્દ્ર મોદી સરકાર આર્થિક સુધારાની ગાડી પૂરપાટ ઝડપે દોડાવવા માંગે છે . નરેન્દ્ર મોદી સરકારે શનિવારે સાંજે સરકારે કેટલાક મહત્ત્વના આર્થિક સુધારા જાહેર કર્યા હતા . જેમાં એક્સ્પ્લોરેશનને પ્રોત્સાહન આપવા નેચરલ ગેસના ભાવમાં વધારો તેમજ ડીઝલના ભાવની અંકુશમુક્તિનો સમાવેશ થાય છે . હવે આગામી સમયમાં સરકારે બાકી રહેલા તમામ સુધારા આગળ ધપાવવાનો સ્પષ્ટ સંકેત આપ્યો છે . ખાતરની સબસિડી આવું જ એક મહત્ત્વનું પગલું છે . આર્થિક સુધારોની દિશામાં આગળ વધવા માટે સરકારના એજન્ડામાં રોકાણ પ્રવાહમાં વધારો , સુપ્રીમ કોર્ટે રદ કરેલા કોલ બ્લોક્સની નવેસરથી હરાજી , એફએસએલઆરસીની ભલામણો આધારિત નાણાકીય ક્ષેત્રના સુધારા , જીએસટી , વધુ શ્રમ સુધારા અને બિઝનેસને સરળ બનાવવાના વહીવટી પગલાંનો સમાવેશ થાય છે . રકાર વહીવટી બાબતો પર ધ્યાન કેન્દ્રિત કરશે . સરકારે નાણાકીય ક્ષેત્રના સુધારા અને નાણાનીતિના નવા માળખા માટે રિઝર્વ બેન્ક સાથે વાટાઘાટ શરૂ કરી દીધી છે . ઉપરાંત , કોલ બ્લોક્સ રદ કરવાના સુપ્રીમ કોર્ટના નિર્ણયથી વીજળીની સ્થિતિ વણસે નહીં એ માટે સરકાર ઝડપી પગલાં લેશે એવો અંદાજ છે .


નવી દિલ્હી , 26 ડિસેમ્બરઃ વર્ષ 2014માં દેશભરમાં પ્રોપર્ટીની કિંમત અથવા તો સ્થિર રહેશે અથવા તેમાં સામાન્ય વધારો જોવા મળશે . આ અનુમાન સામે આવ્યું છે પ્રોપર્ટી વેબસાઇટ મકાન ડોટકોમના એક સર્વેમાં . આ સર્વેમાં મુંબઇ , દિલ્હી , બેંગલુરુ અને ચેન્નાઇ સહિત દેશના મોટાભાગના મોટા શહેરોને સામેલ કરવામાં આવ્યા હતા . નવેમ્બરમાં કરાવવામાં આવેલા આ સર્વેમાં એ માલૂમ પડે છે કે પ્રોપર્ટી માર્કેટમાં એવા લોકો વધારે આવશે , જે રોકાણના બદલે પોતાના ઉપયોગ માટે ઘર ખરીદવા ઇચ્છે છે . એટલે કે જે સ્થિતિ 2013માં હતી તે જ સ્થિતિ 2014માં પણ જોવા મળે તેવી શક્યતા છે . 26 ટકા લોકો અનુસાર 2014માં પ્રોપર્ટી બજારમાં કિમતોમાં વધારો નહીં થાય જ્યારે 25 ટકા અનુસાર કિંમતો 10 ટકા સુધી વધારો થઇ શકે છે . લોકોનું પ્રોપર્ટી બજેટ 2013ની જેમ જ રહેશે કારણ કે સર્વેમાં 58 ટકા લોકો અનુસાર તેઓ પોતાનું બજેટ વધારશે નહીં . સર્વેમાં એપાર્ટમેન્ટની તરફ લોકોનો રસ વધારે રહ્યો છે . 65 ટકા લોકો ફ્લેટના સ્થાને એપાર્ટમેન્ટમાં રહેવાનું પસંદ કરે છે .


વિશ્વ ક્રિકેટમાં આપણે અનેક પ્રકારના રેકોર્ડ જયા હશે , જેમાના મોટાભાગના રેકોર્ડ ટીમ ઇન્ડિયાના નામે છે , પછી તે સૌથી વધુ વ્યક્તિગત રનનો રેકોર્ડ હોય , સૌથી વધુ વ્યક્તિગત સદીનો રેકોર્ડ હોય કે પછી અન્યો તમામ રેકોર્ડમાં ભારતે પોતાની હાજરી નોંધાવેલી છે . જો કે , રેકોર્ડની વચ્ચે એક એવી સિદ્ધિ પણ વિશ્વ ક્રિકેટમાં નોંધાઇ છે , જેના પર ભાગ્યેજ કોઇની નજર ગઇ હશે . આ છે મેદાન વચ્ચેની જુગલબંધી . જીહા , સચિન તેંડુલકર અને સૌરવ ગાંગુલીની જુગલબંધી અંગે વિશ્વ ભરને જાણ છે . સૌરવ ગાંગુલી અને સચિન તેંડુલકરની વિશ્વની શાનદાર ઓપનિંગ જોડી તરીકે જોવામાં આવે છે . તેમણે ભારતને અનેકવાર શાનદાર શરૂઆત આપીને ભારતને અનેક મેચોમાં વિજેતા બનાવ્યું છે . આવી જ ઘણી જોડીઓ વિશ્વ ક્રિકેટમાં બનેલી છે કે જેમણે વિરોધી ટીમને માત આપવામાં મહત્વની ભૂમિકા ભજવી છે . તો ચાલો તસવીરો થકી જોઇએ આ યાદીમાં કઇ કઇ જોડી છે .


IPLનો ખિતાબ 2 વાર જીતી ચૂકેલ કોલકત્તા નાઈટ રાઈડર્સ માટે આ વખતની સિઝનમાં પણ રોમાંચક થતો જઈ રહ્યો છે . ટીમે શુક્રવારે મહત્વના મુકાબલામાં કિંગ્ઝ ઈલેવન પંજાબને હરાવીને 13 મેચોમાં 12 પોઈન્ટ મેળવી લીધા છે . તેને પ્લેઓફમાં પહોંચાડવા માટે છેલ્લી મેચમાં મોટી જીત મેળવવી પડશે . મેચમાં હીરો સાબિત થયેલા બેટ્સમેન શુબમન ગિલ જેણે અંત સુધી બેટિંગ કરીને ટીમને જીત અપાવી . શુબમનના દાવથી તેનો પરિવાર તો ખુશીથી ઝુમ્યો અને ટીમના માલિક શાહરુખ ખાન પણ ખુશ થયા અને તેમણે તેના પિતા લખવિંદર ગિલ માટે એક મઝાનું ટ્વિટ કર્યુ . શુબમને 49 બોલમાં અણનમ 65 રન કર્યા જેમાં 5 ચોગ્ગા અને 2 છક્કા શામેલ છે . આ તેની આ સિઝનની અડધી સદી છે . શુબમને જેવી અડધી સદી પૂરી કરી તો તેના પપ્પા ડક આઉટની તરફ અચાનક ભાંગડા કરતા જોવા મળ્યા . વળી તેની મા તાળીઓ વગાડવા લાગી . જીત બાદ શાહરૂખ પણ તેના પપ્પાના ડાંસથી ઈમ્પ્રેસ થયા . તેમણે ટ્વીટ કરે બધા ખેલાડીઓને આના અભિનંદન આપ્યા અને સાથે લખ્યુ , ' આજની રાત પપ્પાની છે . પપ્પા અને પરિવાર માટે 3 ચીયર્સ . ' તમને જણાવી દઈએ કે પંજાબની ટીમે મેચ પહેલા બેટિંગ કરીને 6 વિકેટ ગુમાવીને 183 રન બનાવ્યા . સેમ કુરેને અણનમ 55 અને નિકોલસે પૂરને 48 રનનો દાવ રમ્યો . જવાબમાં કોલકત્તાને ક્રિસ લિન અને શુબમન રૂપે સારી શરૂઆત મળી . બંને વચ્ચે પહેલી વિકેટ માટે 62 રનની ભાગીદારી થઈ . ક્રિસ લિને 22 બોલમાં 46 રન બનાવીને આઉટ થઈ ગયા પરંતુ શુબમન ટકી રહ્યા . ત્યારબાદ રોબિન ઉથપ્પા 22 રન અને આંદ્રે રસેલ 24 રન બનાવીને આઉટ થયા પરંતુ શુબનમ ગિલ ન થમ્યા . કોલકત્તાની 13 મેચોના 12 પોઈન્ટ છે . જો તે પોતાની છેલ્લી મેચ જીતી જાય તો પ્લેઓફમાં પહોંચી શકે છે . આ પણ વાંચોઃ જાનલેવા વિપત્તિથી બચવાની રીતો ઓડિશા પાસેથી શીખે અમીર દેશઃ અમેરિકી મીડિયા


સૂત્રોએ આપેલી માહિતી અનુસાર પેટ્રોલ કિંમતોમાં પ્રત્યેક પખવાડિયે સંશોધન કરવામાં આવે છે . જે પ્રમાણે કિંમતોમાં સંશોધન શુક્રવારે થઇ શકે છે . જો પેટ્રોલિયમ મંત્રાલયી મજૂરી મળી જશે તો કિંમત વધારો 1 જૂનથી લાગુ થઇ શકે છે . ડોલરના મુકાબલે રૂપિયો ઘટીને 56.38 - 39 પ્રતિ ડોલર સુધી નીચે આવી ગયું છે . માર્ચમાં થયેલા મૂલ્ય સંશોધનની તુલનામાં રૂપિયામાં બે પ્રતિ ડોલરની પડતી આવી છે . જો આવું થાય છે તો પેટ્રોલ કિંમતોમાં ત્રણ માસમાં આ પહેલો ભાવવધારો થશે . આ પહેલા પેટ્રોલના ભાવ 1 માર્ચના રોજ વધારવામાં આવ્યા હતા . ત્યારબાદથી આંતરરાષ્ટ્રીય સ્તરે ક્રૂડ ઓઇલના ભાવમાં ઘટાડાના પગલે ચાર વખત પેટ્રોલના ભાવ ઘટાડવામાં આવ્યા હતા .


આઇસીસી મહિલા વિશ્વ કપ 2017ની ફાઇમલ મેચ ભારત અને ઇંગ્લેન્ડ વચ્ચે ઐતિહાસિક લોર્ડ્સના મેદાન પર રમાઇ હતી . ભારતીય મહિલા ક્રિકેટ ટીમ ઇંગ્લેન્ડને હરાવી વિશ્વ કપ જીતવા માટે મેદાનમાં ઉતરી હતી . કપ્તાન મિતાલી રાજની આગેવાનીમાં ભારતીય ટીમે અત્યાર સુધી ખૂબ શાનદાર પ્રદર્શન કર્યું હતું , સેમિ - ફાઇનલ મેચમાં ટીમ ઇન્ડિયાએ 6 વાર વિજેત રહી ચૂકેલ ઑસ્ટ્રેલિયાને 36 રનથી માત આપી હતી . પરંતુ ફાઇનલ મેચમાં ભારતીય ટીમને હારનો સામનો કરવો પડ્યો હતો . જો કે , ભારતીય મહિલા ક્રિકેટ ટીમ અત્યાર સુધીમાં એક પણ વાર વિશ્વ કપ નથી જીતી શકી . આ પહેલાં માત્ર વર્ષ 2005માં ભારતીય ટીમ ફાઇનલ સુધી પહોંચવામાં સફળ રહી હતી , જેમાં ઑસ્ટ્રેલિયા સામે ભારતને કારમી હારનો સામને કરવો પડ્યો હતો . ભારતીય ટીમઃ પૂનમ રાઉત , સ્મૃતિ મંધાના , મિતાલી રાજ ( કપ્તાન ) , હરમનપ્રીત કૌર , દિપ્તી શર્મા , વેદ કૃષ્ણમૂર્તિ , સુષ્મા વર્મા ( વિકેટકીપર ) , શિખા પાંડે , ઝુલન ગોસ્વામી , રાજેશ્વરી ગાયકાન , પૂનમ યાદવ ઇંગ્લેન્ડ ટીમઃ લૉરેન વિનફિલ્ડ , ટેમી બેમોંટ , સારા ટેલર ( વિકેટકીપર ) , હીથ નાઇટ ( કપ્તાન ) , નેટલી સાવેવર , ફ્રાન વિલ્સન , કેથરિન બ્રંટ , જેની ગુન , લૌરા માર્શ , અન્ના શર્બોલ , એલેક્સ હાર્ટલે


ધીમે - ધીમે વિંડીઝ ક્રિકેટની આંતરરાષ્ટ્રીય ક્રિકેટમાં ફરી પાછી હરીફાય વધી રહી છે . થોડા સમય પહેલા જેસન હોલ્ડરની કપ્તાનીમાં વેસ્ટઇંડીઝે ઇંગ્લેન્ડને ઘરેલુ ટેસ્ટમાં 2 - 1થી હાર આપી હતી . ક્રિકેટના મોર્ચામા્ં ખરાબ રીતે ફેલ ચાલી રહેલ કૈરેબીયાઇ દ્વિપના માટે આ સંજીવની જેવી જીત હતી . એવી લાગી રહયું છે કે અહીંયા ક્રિકેટની ગાડી એક વાર ફરીથી પાટા પર જવા માટે બેકરાર છે . ઓછામાં ઓછા વેસ્ટઇંડીઝના યુવા ખેલાડીઓના ઇરાદા આવાજ છે . આની હલનચલન ઇંગ્લેન્ડ વિરુદ્ધની વનડે સિરીઝમાં પણ જોવામાં આવી રહી હતી . વેસ્ટઇંડીઝે ઇંગ્લેન્ડના વિરુદ્ધમાં પહેલા મેચમાં 360રનનો વિશાળ સ્કોર પણ કર્યો હતો . એ વાત અલગ છે કે શક્તિશાળી ઇંગ્લેન્ડની વિરુદ્ધ આ સ્કોર કાફી સાબિત ન થયો પરંતુ હવે બીજા મેચમાં વિંડીઝ ટીમે શાનદાર પલટવાર કરતાની સાથે ઇન્ગ્લિશ ટીમને હરાવી સીરીઝ 1 - 1થી બરાબરી કરી લીધી હતી . વેસ્ટઇંડીઝે ઇંગ્લેન્ડને પાંચ વનડેની સીરીઝના બીજા મેચમાં 26 રનથી હરાવ્યું હતું . વેસ્ટઇંડીઝના માટે શિરોમન હેટમાયરે 104 રન બનાવ્યા અને શેલ્ડન કોટરેલે પાંચ વિકેટ ઝડપી . આ મેચની સાથે વિંડીઝે ઇઁગ્લેન્ડની વિરુદ્ધ પાછડના પાંચ વર્ષથી ચાલી આવેલ હારના ક્રમને તોડી નાખ્યો . તેને પહેલી જીત 2014માં એંટીગુઆ વનડેમાં મળી હતી . આ મેચમાં ઇંગ્લિશ ટીમે પહેલા ગેંદબાજી કરવાનુ નક્કી કર્યું . ગેલની 50મી ફિફ્ટી અને હેટમાયરના કરીયરની ચોથી સદીના કારણે વિંડીઝ ટીમ 289 રન બનાવ્યા હતા જેના જવાબમાં ઇંગ્લેન્ડની ટીમ 263 રનમાં ઓલઆઊટ થઇ ગઇ . ઇંગ્લેન્ડની તરફથી કેપ્ટન મોર્ગન ( 70 ) અને બેન સ્ટોકે ( 79 ) રન કર્યા પરંતુ તે મેચ જીતવા માટે પુરતા સાબિત ન થયા . તેની સાથે જ પાંચ મેચની આ સીરીઝ હવે 1 - 1ની બરાબરી પર આવી ચુકી છે . ' મોદી છે તો સંભવ છે ' ટોંકની સભામાં મોદીએ આપ્યો 2019નો ચૂંટણી નવો નારો


એકવાર ફરી ટીવીની સુપરસ્ટારે બધી જ હદો પાર કરી છે . અહીં અમે શમા સિકંદર વિશે વાત કરી રહ્યા છે જે પોતાની વાયરલ ફોટોને કારણે હાલમાં ખુબ જ ચર્ચામાં છે . દરેક વખતની જેમ શમા સિકંદરે ઇન્સ્ટાગ્રામ પર એક નહીં પરંતુ ઘણી બોલ્ડ ફોટો શેર કરી છે . આપને જણાવી દઈએ કે શમા સિકંદર યે મેરી લાઈફ હૈ સીરિયલમાં એક સિમ્પલ યુવતીના રોલથી ફેમસ બની હતી . શમા સિકંદરે માયા વેબસીરીઝમાં બોલ્ડનેસની બધી જ હદો પાર કરી હતી . હાલમાં થોડા સમય પહેલા જ શમા સિકંદરની તેના બોયફ્રેન્ડ સાથે કિસિંગ ફોટો વાયરલ થઇ હતી . શમા સિકંદર હાલમાં ટીવી અને ફિલ્મોથી દૂર છે , પરંતુ તે પોતાની લોકપ્રિયતા ટકાવી રાખવા માટે ઇન્સ્ટાગ્રામનો સહારો લઇ રહી છે . નાના પરદાની ગોપી વહુએ બ્લેક સાડીમાં બબાલ મચાવી , ફોટો વાયરલ ટીવીની લોકપ્રિય અભિનેત્રી શમા સિકંદર પોતાની વાયરલ ફોટોને કારણે સતત ચર્ચામાં છે . શમા સિકંદરે ફરી એકવાર ઇન્સ્ટાગ્રામ પર પોસ્ટ કરેલા ફોટોમાં બધી જ હદ પાર કરી છે . શમા સિકંદરનું ઇન્સ્ટાગ્રામ એકાઉન્ટ તેની બોલ્ડ અને સેક્સી તસ્વીરોથી ભરેલું છે . આ વખતની ફોટો હંમેશા મુજબ તમારા હોશ ઉડાવવા માટે કાફી છે . શમા સિકંદર તેની રિયલ લાઈફમાં પણ ઘણી બોલ્ડ છે . ફરી એકવાર તેની બિકીનીમાં ફોટો વાયરલ થઇ રહી છે . કુંડળીભાગ્ય સુપરસ્ટારની રાતોરાત બિકીની ફોટો વાયરલ થઇ એક નજર કરો શમા સિકંદરની કેટલીક તસવીરો પર , જે ઈન્ટરનેટ પર વાયરલ થઇ રહી છે . .


વાત જ્યારે પાકિસ્તાનને ક્રિકેટમાં હરાવાની હોય ત્યારે ટીમ ઇન્ડિયા હોય કે અંડર 19ની આઇસીસી ટીમ , જીત ભારતની મોટાભાગે થતી હોય છે . આઇસીસી અંડર 19 વર્લ્ડ કપના બીજા સેમીફાઇનલમાં પણ ભારતે પાકિસ્તાનની ટીમને 203 રને હરાવીને ફાઇનલમાં પોતાની જગ્યા પાક્કી કરી લીધી છે . પૂરી ટૂર્નામેન્ટમાં અજય રહેલી ટીમ ઇન્ડિયાની ટીમે પાકિસ્તાનને એકતરફી રમતમાં હરાવીને આ જીત મેળવી છે . હવે ભારત ફાઇનલમાં ઓસ્ટ્રેલિયા સાથે મેચ રમશે . ઓસ્ટ્રેલિયાની ટીમે પણ અફધાનિસ્તાનની ટીમને હરાવીને આ સ્થાન મેળવ્યું છે . ઉલ્લેખનીય છે કે આઇસીસી અંડર 19 વર્લ્ડ કપમાં ભારતના ખેલાડીઓએ આ વખતે શાનદાર પ્રદર્શન કર્યું છે . નોંધનીય છે કે પાકિસ્તાન સાથેની આ મેચમાં ભારતના શુભમન ગિલે મેન ઓફ ધ મેચ રહ્યા હતા . ભારત પાકિસ્તાનને 203 રનોથી હરાવીને ફાઇનલમાં પહોંચ્યું છે . નોંધનીય છે કે 69ના સ્કોર પર જ પાકિસ્તારની 9મી વિકેટ પડી ગઇ હતી . અને અભિષેક શર્મામાં પાકિસ્તાનની આ દસમી વિકેટ પણ મેળવીને ભારતની જીતાડ્યું હતું . નોંધનીય છે કે ભારતે પાકિસ્તાનને 273 રનનું લક્ષ્ણાંક આપ્યું હતું . નોંધનીય છે કે ભારતની અંડર 19 ટીમે આ સમગ્ર ટૂર્નામેન્ટમાં અદ્ધભૂત પ્રદર્શન કર્યું છે . અને પાકિસ્તાન સાથેની આ મેચમાં પણ શાનદાર પ્રદર્શન કરીને ફરી એક વાર ભારતીય ટીમે સાબિત કરી દીધું હતું કે કેમ તે ફાઇનલમાં રમવા માટે દાવેદાર છે . આ વખતે ભારતની અંડર 19 ટીમના પ્રદર્શનને જોતા ક્રિકેટ પ્રેમીઓની ફાઇનલમાં પણ ભારત જીતે તેવી આશા ઊભી થઇ છે . પાકિસ્તાન સાથેની આ મેચમાં ભારતે જોરદાર ઓપનિંગ બેટિંગથી જીતને શરૂઆતમાં જ પોતાની તરફ કરી લીધી હતી . અને કેપ્ટન પૃથ્વી શો અને મંજોત કાલરાએ 10 ઓવરમાં જ 59 રનનો સ્કોર બનાવી લીધો હતો . ત્યારે આ મેચ તેની શરૂઆતની જેમ જ અંત સુધી એકતરફી રહી હતી . અને પાકિસ્તાન તેના સારું પ્રદર્શન કરવ અસર્મથ રહી હતી .


મહાત્મા ગાંધી . આ નામ પહેલા ઘણા સંબોધન લગાવવામાં આવે છે . મહાત્મા ગાંધી , રાષ્ટ્રપિતા મહાત્મા ગાંધી અને ઘણા સંબોધન લગાવાય છે , કારણ કે મોહનદાસ કરમચંદ ગાંધી કોઈ વ્યક્તિ નહીં , પણ એક વિષય હતાં . એક એવો વિષય કે જેની ઉપર એક નહીં , અનેક ફિલ્મો કંડારી શકાય છે , પરંતુ આ આપણું દુર્ભાગ્ય છે કે એક મહાત્મા વિશે માત્ર ગણીગાંઠી પાંચ જ ફિલ્મો બની છે . રાષ્ટ્રપતિ મહાત્મા ગાંધીજીનો આજે 145મો જન્મ દિવસ છે . પોરબંદરમાં જન્મેલા આ મહાન સપૂતે ઘણા વાદ - વિવાદ વચ્ચે દેશના આઝાદ કરાવ્યો અને છેલ્લે તેમની હત્યા કરી દેવાઈ . ગાંધીજીની હત્યા બાદ પણ તેમના વિચારોની પ્રાસંગિકતા કાયમ જળવાઈ રહી છે અને તેનાથી બૉલીવુડ પણ સતત પ્રભાવિત થતું રહ્યું છે . બૉલીવુડે અનેક ફિલ્મો દ્વારા ગાંધીજીને પડદા ઉપર જીવંત કરવાનો પ્રયત્ન કર્યાં છે અને તે પ્રયત્નો સફળ પણ રહ્યાં છે . જોકે એ ભારતીય સિનેમાની કનમસીબી કહેવાય કે ગાંધીજી ઉપર સૌથી મહત્વની જે ફિલ્મ ગાંધી બની , તે બૉલીવુડની નહીં , પણ હૉલીવુડની ફિલ્મ હતી . તે વિદેશી ફિલ્મ નિર્માતા રિચર્ડ એટનબરોએ બનાવી હતી અને તેમાં મહાત્મા ગાંધીનો રોલ પણ વિદેશી કલાકાર બેન કિંગ્સલેએ કર્યો હતો . પછી બૉલીવુડ પણ જાગ્યું . ગાંધી ફિલ્મ હિન્દીમાં પણ રિલીઝ થઈ અને પછી બૉલીવુડે વધુ ચાર ફિલ્મોમાં ગાંધીજીને જીવંત કર્યાં . ભારત આઝાદ થયે 67 વર્ષ થઈ ચુક્યા છે અને ગાંધીજીનું જીવન એટલું વિશાળ અને ઘટનાઓથી સભર હતું કે તેમના એક - એક પ્રસંગ પર એક - એક ફિલ્મ બનાવી શકાય , પણ દુર્ભાગ્યની વાત છે કે બૉલીવુડ આ બાબતમાં રાંક જ સાબિત થયું છે . આવો આપણે તસવીરો વડે જાણીએ ક્યારે રૂપેરી પડદે જીવંત થયાં ગાંધીજી :


દરરોજ દિવસ દરમિયાન આપણા કાનો પર બે શબ્દો એકવાર અવશ્ય અથડાય છે . સેન્સેક્સ અને નિફ્ટી . બધા જાણે છે કે આ બે શબ્દો શેર બજાર સાથે સંકળાયેલા છે . પણ આ બે વચ્ચે શું તફાવત છે તે સામાન્ય લોકો કદાચ નથી જાણતા . અહીં અમે આપને બંને વચ્ચેના મુખ્ય તફાવત અંગે જણાવીશું . આ બંને શેરબજારના સૂચકઆંકો છે . સેન્સેક્સની સરખામણીએ નિફ્ટી વધારે વ્યાપક છે . નિફ્ટીની સરખામણીએ સેન્સેક્સ વધારે જૂનો સૂચકઆંક છે કારણ કે બોમ્બે સ્ટોક એક્સચેન્જ ભારતનું સૌથી જુનું શેરબજાર છે . જ્યારે નિફ્ટીની સ્થાપના વર્ષ 1990માં કરવામાં આવી હતી . સેન્સેક્સમાં ફ્રી ફ્લોટ માર્કેટ કેપિટલાઇઝેશન પદ્ધતિથી કામ કરે છે . આનો અર્થ એ થયો કે શેર્સનો ફ્રી ફ્લોટ ઉપયોગમાં લેવામાં આવે છે . સેન્સેક્સ અને નિફ્ટીમાંથી વધારે લોકપ્રિય કોણ ? આ કહેવું મુશ્કેલ છે કારણ કે તેનો આધાર વ્યક્તિ કયો ઇન્ડેક્સ ટ્રેક કરે છે તેના પર રહેલો છે . નાના છુટક રોકાણકારોમાં સેન્સેક્સ વધારે લોકપ્રિય છે . જ્યારે વિવિધ રિપોર્ટિંગ એજન્સીઓ , ઇન્વેસ્ટમેન્ટ હાઉસીસ બંનેને ટ્રેક કરે છે . સેન્સેક્સ વધારે જૂનો છે તેનો અહીં ફેર પડે છે . જ્યારે જે લોકો વધારે વ્યાપક રીતે હલચલને જાણવા માંગે છે , ખાસ કરીને ફ્યુચર માર્કેટ માટે તેઓ નિફ્ટીને ટ્રેક કરે છે .


કેન્દ્ર સરકારે નાના વેપારીઓને મોટી છૂટ આપી તેમની દિવાળી સુધારી લીધી છે . સરકારે તેમના રિટર્ન દાખલ કરવાની સમય સીમા વધારી છે . જીએસટી લાગુ થયા પછી વ્યવસાયમાં થઇ રહેલી મુશ્કેલી અને અર્થવ્યવસ્થા પર પડી રહેલી તેની અસરને જોતા સરકારે નાના વેપારીઓને મોટી રાહત આપતા દર મહિને દાખલ કરવામાં આવતા જીએસટી રીટર્નના બદલે ત્રણ મહિને રિર્ટન ભરવાની માંગણીને મંજૂરી આપી દીધી છે . કમ્પાઉન્ડિંગ સ્કીમની સીમા 75 લાખ થી 1 કરોડ કરી દેવામાં આવી છે . સાથે જ વેપારીએ ત્રિમાસી રિટર્ન દાખલ કરવા મામલે પણ છૂટ આપવામાં આવી છે . જીએસટી કાઉન્સિલમાં બેઠક પછી નાણાં પ્રધાન અરુણ જેટલીએ કહ્યું કે બેઠકમાં નાના વેપારીઓની સમસ્યા પર ચર્ચા કરવામાં આવી હતી . જે પછી નિકાસકારો માટે ઇ - વોલેટ વ્યવસ્થા શરૂ કરવામાં આવ્યા છે . સાથે જ કમ્પાઉડિંગ સ્કીમ હેઠળ 75 લાખ રૂપિયાના ટર્નઓવરની સીમા વધારીને 1 કરોડ રૂપિયા કરવામાં આવી છે . આવા વેપારીઓ હવે 3 મહિનાના કુલ વેચાણ 1 ટકા જમા કરી રિટર્ન દાખલ કરી શકે છે . રિવર્સ ચાર્જની વ્યવસ્થા પણ આવનારા વર્ષની 31 માર્ચ સુધી સ્થગિત કરી લેવામાં આવી છે . સાથે જ જેમ્સ એન્ડ ઝ્વેલરી પર સરકારે પોતાની પહેલાની સૂચનાઓ રદ્દ કરી ટૂંક સમયમાં નવી સૂચનાઓ જાહેર કરવાની વાત કરી છે . આમ જીએસટી લાગુ કર્યાના 3 મહિના પછી સરકારે જીએસટી મામલે આવી રહેલી મુશ્કેલીઓનું નિરાકરણ શોધવાનો પ્રયાસ શરૂ કર્યો છે .


મુંબઇ , 12 સપ્ટેમ્બરઃ ઇંગ્લેન્ડના પ્રવાસ દરમિયાન ટેસ્ટ શ્રેણીમાં ભારતનું પ્રદર્શન કેવું હતું તેનાથી બધા જ માહિતગાર છે . ટીમના પ્રદર્શન માટે કોચને જવાબદાર ઠેરવવામાં આવી રહ્યાં છે અને ટેસ્ટ શ્રેણી દરમિયાનથી કોચ પદેથી ડંકન ફ્લેચરની છૂટ્ટી કરવામાં આવે તેવી માંગ અનેક દિગ્ગજ ભારતીય ક્રિકેટર્સ દ્વારા કરવામાં આવી છે . હવે આ યાદીમાં વધુ એક નામ જોડાઇ ગયું છે અને એ છે ભારતના પૂર્વ વિકેટ કીપર ફારુખ એન્જીનિયર . તેમનું કહેવું છેકે , ડંકન ફ્લેચરને ભારતીય ટીમના મુખ્ય કોચ પદેથી હટાવી દેવા જોઇએ અને તેમના સ્થાને રવિ શાસ્ત્રી અને દિલીપ વેંગસરકરને ટીમના માર્ગદર્શન તરીકેની જવાબદારી સોંપવામાં આવવી જોઇએ . એન્જીનિયરે ક્રિકેટ ક્લબ ઓફ ઇન્ડિયાની ઇન્ડોર એકેડમીના ઉદ્ઘાટન પ્રસંગે કહ્યું કે , રવિએ ઘણું જ સારું કામ કર્યું છે . તેણે ખેલાડીઓને પ્રેરિત કર્યા છે , તેનું વ્યક્તિત્વ રચનાત્મક છે . માત્ર વનડે ક્રિકેટ જ નહીં પરંતુ ટેસ્ટ ક્રિકેટમાં પણ તેણે ટીમને માર્ગદર્શન આપવું જોઇએ . આ અંગે વધુ વાંચવા માટે તસવીરો પર ક્લિક કરો . CLT20માં નહીં રમી શકે રોહિત , કેપ્ટન્સી માટે ભજ્જી - પોલાર્ડ રેસમાં ક્રિકેટ ઇતિહાસમાં થયેલા પાંચ શાનદાર કમબેક આ પણ વાંચોઃ - ધોની સિવાય આ ક્રિકેટર્સની પણ છે અધધ સંપત્તિ


ગો ગોવા ગોન નિર્માતા : કિશોર લુલ્લા , સૈફ અલી ખાન દિગ્દર્શક : કૃષ્ણ ડીકે , રાજ નિદિમોરૂ ગીત : સચિન - જિગર કલાકાર : સૈફ અલી ખાન , કુણાલ ખેમૂ , વીર દાસ , આનંદ તિવારી , પૂજા ગુપ્તા સમીક્ષા : બૉલીવુડમાં આજકલ નવા - નવા પ્રયોગો થઈ રહ્યાં છે . આ જ નવા પ્રયોગની દેણ છે આજે રિલીઝ થયેલી ફિલ્મ ગો ગોવા ગોન કે જે પોતાની રીતે અનોખી અને વિચિત્ર છે . દિગ્દર્શક કૃષ્ણ ડીકે તથા રાજ નિદિમોરૂએ મજેદાર રીતે એક કડવી સચ્ચાઈ લોકો સમક્ષ રજૂ કરી છે . આજનો યુવા વર્તમાનમાં જીવે છે . તેની પાસે સફળતા તો છે , પણ પોતાની કુટેવોના કારણે ભાવિ નામની કોઈ ચીજ નથી . તેથી તે મુશ્કેલીઓમાં ગૂંચવાતો જાય છે . ગો ગોવા ગોન ફિલ્મ પણ આ જ વાત કહે છે . પ્રથમ વાર હિન્દી સિનેમાના રજત પટલે ઝોમ્બીઝ દેખાયાં છે કે જેઓ જીવતી લાશો હોય છે . તેઓ લોહી પીવે છે , પણ દિગ્દર્શકો કૃષ્ણ ડીકે તથા રાજ નિદિમોરૂના ઝોમ્બીઝ નાચે પણ છે , ગાય પણ છે અને એટલું જ નહીં લોકો સાથે રોમાંસ પણ કરે છે . તે માટે દિગ્દર્શકોની વિચારસરણીના વખાણ કરી શકાય છે , કારણ કે તેમણે એક બિહામણી વસ્તુને રસપ્રદ બનાવી દીધી છે . એક્ટિંગની બાબતમાં આનંદ તિવારીએ બાજી મારી છે , પણ કદાચ દિગ્દર્શકોએ તેમને વધુ મહત્વ આપ્યું નથી . કુણાલ ખેમૂ , પૂજા ગુપ્તા અને વીર દાસ ખાસ નથી . આનંદ તિવારી બાદ સૈફ અલી ખાનની એક્ટિંગ વખાણી શકાય છે . તેમનો રોલ ઓછો છે , પણ જેટલો છે , તેટલામાં તેઓ છવાઈ ગયાં છે . સંગીત એવું નથી કે જેને યાદ કરવામાં આવે . છતાં બ્લડી મન્ડે તૂ મેરા ખૂન ચૂસ લે . . . ગીત લોકોને ગમી રહ્યું છે . ગોવાના દૃશ્યોનું સુંદર રીતે ચિત્રણ કરાયું છે , તો ઝોમ્બીઝની એક્શન પણ ખૂબ સારી છે કે જે જોઈ લોકો ડરશે , હસશે અને ચીસો પણ પાડશે . ડાયલૉગ્સમાં ખુલ્લાપણું છે , તો ગાળાગાળીનો પણ સારો એવો ઉપયોગ કરાયો છે . સરવાળે સૈફ અલી ખાન નિર્મિત ગો ગોવા ગોન ફિલ્મ અનોખી જ નહીં , પણ મહાવિચિત્ર ફિલ્મ છે . વાર્તા : ગો ગોવા ગોન ત્રણ મિત્રો કુણાલ ખેમૂ , વીર દાસ તથા આનંત તિવારીની વાર્તા છે . તેઓ કામના દબાણથી પરેશાન રહે છે . ત્રણેને લાગે છે કે નશો કરવો અને મોજ - મસ્તી કરવી આજની ફૅશન અને પ્રગતિ છે . મન્ડે આવતાં સુધી પણ તેમનું વીકેન્ડ હૅંગઓવર ઉતરતું નથી . દરમિયાન એક છોકરીને ઇમ્પ્રેસ કરવાના ચક્કરમાં ત્રણે ગોવા જતાં રહે છે કે જ્યાં તેઓ એક રેવ પાર્ટીમાં પહોંચી જાય છે . ત્રણે ડ્રગ્સ લે છે , પરંતુ જ્યારે સવારે નશો ઉતરે છે , ત્યારે તેઓ જુએ છે કે તેમની આજબાજુના લોકો ઝોમ્બીઝમાં અવતરિત થઈ ચુક્યાં છે . અહીં સુધી કે જે છોકરી ઉપર તેઓ ફિદા થયાં છે , તે પણ ઝોમ્બી બની ગઈ છે . ત્રણેની પાછળ છોકરી લોહી ચુસવા માટે દોડે છે . ત્રણએ પોતાની જાન બચાવવા ભાગે છે . તેમની મદદે આવે છે સૈફ અલી ખાન કે જે ડ્રગ્સ માફિયા છે .


કેલિફોર્નિયા , 11 સપ્ટેમ્બર : એપલે આજે બે નવા આઈફોન લોન્ચ કર્યા છે . આ બંને આઇફોન હાઇ માર્કેટ અને લૉ એન્ડ માર્કેટને ધ્યાનમાં રાખીને એક સાથે લોન્ચ કરવામાં આવ્યા છે . આ બંને આઇફોન પૈકી આઈફોન - 5S હાઇ માર્કેટને ધ્યાનમાં રાખીને લોન્ચ કરવામાં આવ્યો છે . આ ફોન આઈફોન 5નો અનુગામી છે . જ્યારે બીજો આઇ ફોન લૉ એન્ડ માર્કેટને ધ્યાનમાં રાખીને રજૂ કરવામાં આવ્યો છે . આ કારણે આઈફોન 5Cની કિંમત અન્ય આઇફોનની સરખામણીએ ઓછી છે . એપલના સીઈઓ ટીમ કૂકે જેની આતુરતાપૂર્વક રાહ જોવાતી હતી તે એમની કંપનીના સ્માર્ટફોન આઈફોન સિરીઝના લેટેસ્ટ આઈફોન - 5Cને આજે લોન્ચ કરી દીધો છે . આ પ્રસંગે કૂકે જણાવ્યું કે આઈફોન - 5C અને આઈફોન - 5Sને લોન્ચ કરવા પાછળનો તેમનો ઈરાદો દુનિયામાં સ્માર્ટફોનની માર્કેટમાં એપલનો હિસ્સો વધારવાનો છે . કૂકે કંપનીના સિલિકોન વેલીસ્થિત હેડક્વાર્ટર્સમાં નવા આઈફોનના લોન્ચ પ્રસંગે જાહેરાત કરી છે કે બિઝનેસ એટલો બધો વિશાળ પાયે થવા માંડ્યો છે કે આ વર્ષે અમે આઈફોન 5ને બદલી રહ્યા છીએ . અમે બે નવી ડિઝાઈન સાથે એને બદલ્યો છે . આવો જાણીએ શું છે આ ફોનની ખાસિયતો . . .


જે અભિનેત્રી સની દેઓલથી લઈને રિતિક રોશન અને સલમાન ખાન સાથે પણ કામ કરી ચુકી હોઈ તો ચોક્કસ કોઈ મોટી અભિનેત્રી જ હશે . અહીં અમે વાત કરી રહ્યા છે અમિષા પટેલ વિશે . અમિષા પટેલ ખૂબ જ સુંદર છે અને સાથે સાથે તેને એક સારી અભિનેત્રી પણ માનવામાં આવે છે . અમિષા પટેલે જ્યારે તેના કરિયરની શરૂઆત કરી ત્યારે તેને ખૂબ જ સારી ફિલ્મો પણ મળી હતી . કહો ના પ્યાર હૈ કર્યા બાદ તેને ગદર જેવી ફિલ્મમાં પણ કામ કર્યું . પરંતુ આજકાલ તેમનું કરિયર બરાબર નથી ચાલી રહ્યું . અમિષા પટેલ બોલિવૂડની સુંદર અભિનેત્રીઓમાં એક છે . માસૂમ ચેહરો અને સુંદર સ્માઈલના આજે પણ લાખો દીવાના છે . અમિષા પટેલ જેટલી ક્યૂટ અને સુંદર છે તેટલી જ હોટ અને ગ્લેમરસ પણ છે . તો તસવીરો ઘ્વારા જુઓ અમિષા પટેલનો હોટ અને ગ્લેમરસ અંદાઝ . . .


નવી દિલ્હીઃ વેસ્ટઈન્ડિઝના સલામી બેટ્સમેન ક્રિસ ગેલે આંતરરાષ્ટ્રીય ક્રિકેટમાંથી સંન્યાસ લેવાની ઘોષણા કરી દીધી છે . આગામી વનડે આંતરરાષ્ટ્રીય વર્લ્ડ કપ પહેલા ક્રિસ ગેલે આંતરરાષ્ટ્રીય ક્રિકેટથી સંન્યાસ લેવાનું એલાન કર્યું . ક્રિસ ગેલના નામે આંતરરાષ્ટ્રીય ક્રિકેટમાં કેટલાય રેકોર્ડ્સ છે . ગેલે રવિવારે ટ્વીટરના માધ્યમથી આની જાણકારી આપી છે . તે વેસ્ટઈન્ડિઝ તરફથી સૌથી વધુ શદી ફટકારનાર ખેલાડી છે , જ્યારે સૌથી વધુ રન બનાવવાના મામલામાં તે કે બ્રાયન લારાથી પાછળ છે . ગેલે અત્યાર સુધીમાં કુલ 284 વનડે મેચમાં 9727 ન બનાવ્યા છે , જેમાં તેમણે 23 સદી અને 49 ફિફ્ટી ફટકારી છે . વેસ્ટ ઈન્ડિઝ તરફથી સૌથી વધુ રન બ્રાયન લારાના નામે છે , તેમણે કુલ 10405 રન બનાવ્યા છે . 39 વર્ષીય ક્રિસ ગેલે 2015ના વર્લ્ડકપમાં જિમ્બાબ્વેના ખેલાડી 215 નની તોફાની ઈનિંગ રમી હતી . વેસ્ટઈન્ડિઝ તરફથી કોઈપણ ખેલાડી દ્વારા બનાવેલ આ સર્વાધિક વ્યક્તિગત સ્કોર છે . લાંબા સમય બાદ ગેલે વનડે ક્રિકેટમાં વાપસી કરી હતી , તેમણે ઈંગ્લેન્ડની વિરુદ્ધ બે વનડે મેચ માટે ટીમમાં સામેલ કર્યો છે . જણાવી દઈએ કે પાછલા વર્ષે ક્રિસ ગેલે ભારત અને બાંગ્લાદેશના પ્રવાસ પર જવાની ના પાડી દીધી હતી . ગેલે આખરે વનડે મેચ પાછલા વર્ષે જુલાઈમાં રમાઈ હતી . ગેલે પોતાના ઓડીઆઈ કરિયરની શરુઆત 1999માં ભારત વિરુદ્ધ કરી હતી . તેમણે વનડે ક્રિકેટમાં 165 વિકેટે પણ પોતાના નામે કર્યો છે . પુલવામાં હુમલાની ફેક ફોટો શેર ના કરો , સીઆરપીએફ એડવાઈઝરી


વાત જ્યારે રોકાણની આવે છે ત્યારે તેમાં મ્યુચ્યુઅલ ફંડ અને એસઆઈપીનું નામ સૌથી આગળ આવશે . બચત અને રોકાણની વાત આવે ત્યારે મોટાભાગના લોકો ફિક્સ્ડ ડિપોઝિટ , સોનુ અથવા રીઅલ એસ્ટેટ જેવી સંપત્તિઓની શોધ કરવાનું શરૂ કરે છે . ગોલ્ડ રિયલ એસ્ટેટ , ફિક્સ્ડ ડિપોઝિટ વગેરે એસેટ ક્લાસ છે , એટલે આ એવા માધ્યમો એવા છે જે તમારા દ્વારા લગાવામાં આવેલા પૈસામાં વધારો કરે છે . પરંતુ શું તમે નથી ઇચ્છતા કે તમારા પૈસામાં આ બધાની તુલનામાં વધુ વધારો થાય ? ઘણા અભ્યાસોએ સાબિત કર્યું છે કે ઇક્વિટી એક એસેટ ક્લાસ તરીકે લાંબા ગાળે શ્રેષ્ઠ વળતર આપે છે . આમાં રોકાણ કરવાની શ્રેષ્ઠ રીત છે મ્યુચ્યુઅલ ફંડ . તમે દર મહિને રૂ . 500 ની નાની રકમ સાથે રોકાણ કરવાનું શરૂ કરી શકો છો .


ભારતમાં વિક્રમ સંવત 2070 ભારતીય બજાર માટે છેલ્લાં પાંચ સંવતમાં સૌથી શ્રેષ્ઠ સાબિત થશે એમ લાગી રહ્યું છે . નવા સંવતના મુહૂર્ત ટ્રેડિંગને બે ટ્રેડિંગ સત્રો બાકી છે ત્યારે 2070 દરમિયાન બીએસઇ સેન્સેક્સે 24 ટકાનું વળતર આપ્યું છે . આ અંગે બિઝનેસ દૈનિક ઇકોનોમિક ટાઇમ્સના જણાવ્યા અનુસાર વિક્રમ સંવત 2070માં મોટા ભાગનું વળતર સંવતની ઉત્તરાર્ધમાં જોવા મળ્યું છે . જેનું મુખ્ય કારણ કેન્દ્રમાં નરેન્દ્ર મોદીની સ્થિર સરકાર હતું . તાજેતરમાં છેલ્લાં ત્રણ સપ્તાહ દરમિયાન જોકે બજાર વૈશ્વિક ઘટાડા પાછળ નરમાઈ દર્શાવી રહ્યું છે . અન્ય બજારોની સરખામણીમાં તેનો દેખાવ ચઢિયાતો રહ્યો છે . સંવત 2070 દરમિયાન સૌથી મહત્ત્વની બાબત એ હતી કે ભારતીય બેન્ચમાર્કે કોઈ મોટા કરેક્શન વિના નવી ટોચ બનાવાનું ચાલુ રાખ્યું હતું અને તે અગાઉની 21,000ની ટોચને મોટા માર્જિનથી પાર કરી 27,000ની સપાટી સુધી પહોંચ્યો હતો . બજારમાં નોંધપાત્ર સુધારા છતાં રિટેલ રોકાણકારો બજારમાં પ્રવેશતાં ખચકાતા હતા . મે મહિનામાં લોકસભા ચૂંટણીનાં પરિણામો બાદ જોવા મળેલી મિડ - કેપ્સ અને સ્મોલ - કેપ્સની તેજીથી કંઈક અંશે રોકાણકારો બજારમાં પ્રવેશ્યા હતા . જાણો કયા સંવતમાં રોકાણકારોને કેટલું રિટર્ન મળ્યું વિક્રમ સંવત 2070 - 24 ટકા વળતર વિક્રમ સંવત 2069 - 14 ટકા વળતર વિક્રમ સંવત 2068 - 8 ટકા વળતર વિક્રમ સંવત 2067 - 18 ટકા વળતર વિક્રમ સંવત 2066 - 21 ટકા વળતર


નવી દિલ્હી , 3 જાન્યુઆરીઃ મહેન્દ્ર સિંહ ધોનીએ ભલે ભારતીય ક્રિકેટ ટીમને એક નવી ઉંચાઇ પર પહોંચાડવામાં મહત્વની ભૂમિકા ભજવી હોય . પરંતુ એ પણ સત્ય છે કે ભારતીય ટેસ્ટ ક્રિકેટના ઇતિહાસમાં વિદેશી જમીન પર આજ સુધી કોઇ પણ કપ્તાનનો રેકોર્ડ એટલો ખરાબ નથી રહ્યો જેટલો ધોની રહ્યો છે . વિદેશી ધરતી પર રમવામાં આવેલી છેલ્લી 4 ટેસ્ટ સીરીઝના આંકડા પર નજર કરીએ તો 2011માં વર્લ્ડકપ જીત્યા બાદથી અત્યાર સુધી ટીમ ઇન્ડિયાએ દેશની બહાર 13 ટેસ્ટ મેચ રમી છે . જેમાંથી માત્ર એક જ મેચમાં જીત હાસલ કરી છે . ટીમને 9 મેચમાં હારનો સામનો કરવો પડ્યો છે જ્યારે 3 મેચ ડ્રો રહી છે . આ મેચમાં ભારતની જીતની ટકાવારી 7.69 ટકા રહી છે , જ્યારે હારની ટકાવારી 69.23 ટકા રહી છે . આ 13 મેચોમાંથી 11માં રાહુલ દ્રવિડ ટીમમાં હતા અને તેમણે સૌથી વધારે 906 રન બનાવ્યા , જ્યારે ઇશાંત શર્માએ સૌથી વધારે 42 વિકેટ ઝડપી . વેસ્ટઇન્ડિઝ , ઇંગલેન્ડ , ઓસ્ટ્રેલિયા અને સાઉથ આફ્રિકાના પ્રવાસ દરમિયાન રમાયેલી આ તમામ મેચોમાં વિરાટ કોહલી અને ધોની ટીમમાં સામેલ હતા . કોહલીએ આ મેચમાં 648 રન બનાવ્યા અને ધોનીએ 506 રન બનાવ્યા . ધોની બ્રિગેડ ન્યૂઝીલેન્ડ પ્રવાસ પર શું ચમત્કાર કરી શકે છે તે તો આવનાર દિવસોમાં જ ખબર પડશે . પરંતુ દેશના સૌથી સફળ કપ્તાન માનવામાં આવતા ધોની પર વિદેશી ધરતી પર સૌથી ખરાબ કપ્તાન હોવાની મહોર વાલી ગઇ છે .


ખતરોં કે ખિલાડી 5ના ફાઇનલિસ્ટ અને ચેન્નઈ એક્સપ્રેસમાં થંગબલીનો રોલ કરી જાણીતા બનેલા નિકિતિન ધીર અને ટેલીવિઝન અભિનેત્રી કૃતિકા સેંગર ફાઇનલી પતિ - પત્ની બનવા જઈ રહ્યા છે . લગ્નનું સમારંભ શરૂ થઈ ચુક્યુ છે અને આજે રાત્રે બંને પરણી જશે . દરમિયાન ગઈકાલે મુંબઈ ખાતે શાનદાર સંગીત સેરેમની યોજાઈ ગઈ . નિકિતિન ધીર શાહરુખ ખાન અભિનીત ચેન્નઈ એક્સપ્રેસ ફિલ્મમાં થંગબલીનો રોલ કર્યા બાદ લાઇમલાઇટમાં આવ્યા હતાં , તો સુંદર ટેલીવિઝન અભિનેત્રી કૃતિકા સેંગર ઝાંસી કી રાની તથા પુનર્વિવાહ જેવા શો માટે જાણીતા છે . નિકિતિન - કૃતિકાના આ લગ્ન ઍરેંજ - સહ - લવ મૅરેજ હશે . કૃતિકા સેંગરે થોડાક દિવસ અગાઉ એક લીડિંગ વેબસાઇટ સાથે વાતચીતમાં જણાવ્યું - આ એક ઍરેંજ્ડ - કમ - લવ મૅરેજ છે . હું નિકિતિનના પિતા પંકજ ધીરની દિગ્દર્શક તરીકેની પ્રથમ ફિલ્મ માય ફાધર ગૉડ ફાધર માટે શૂટિંગ કરતી હતી . નિકિતિનના પિતાએ તે જ વખતે નિકિતિનના માંગા માટે મારા વાલીઓ સાથે વાત કરી . તે પછી હું અને નિકિતિન મળ્યાં . હું પંકજ અંકલ અને નિકિતિન સાથે સાચે બંધાઈ ગઈ અને અમે બંને પણ એક - બીજાને પસંદ કરવા લાગ્યાં . કૃતિકા પોતાના જીવનમાં નિકિતિનને આશીર્વાદ તરીકે જુએ છે . તેમણે જણાવ્યું - નિકિતિન ઇઝ ઍ પ્યોર સાઉલ . તેમની અંદરની પારદર્શિતા ખૂબ જ વિઝિબલ છે . હું નિકિતિનના પરિવાર જેવો જ પરિવાર ઇચ્છતી હતી અને હું તેને આશીર્વાદ માનુ છું . હું ખૂબ ઉત્સાહિત છું . પુનર્વિવાહ કે બાદ અબ સચ મેં મેરા પહલા વિવાહ હોગા . ચાલો બતાવીએ નિકિતિન - કૃતિકાની સંગીત સેરેમનીની તસવીરી ઝલક :


( માનસી પટેલ ) ગુજરાતી ફિલ્મસના નિર્માણનો એક સરસ સમય ચાલી રહ્યો છે ત્યારે શુભ આરંભ નામની મ્યુઝિકલ ગુજરાતી ફિલ્મનું સંગીત તાજેતરમાં જ લોન્ચ કરવામાં આવ્યું હતુ . ફિલ્મ સંગીતના લોન્ચિંગ સમયે પણ ફિલ્મની પૃષ્ઠભૂમિને અનુસાર શરણાઈ વાદન થઈ રહ્યું હતું અને તે જ રીતે ફિલ્મનું સંગીત પણ લોન્ચ કરવામાં આવ્યું હતું . ફિલ્મના મ્યુઝિક કંપોઝર છે ઋષિ વકી , ફિલ્મની થીમ અરેન્જ મેરેજની આસપાસ ધબકે છે ગુજરાતી લગ્નની તમામ ઝાકળઝોળ , વિધિઓ ગરબા અને સંવેદનાઓ સાથે આ ફિલ્મમા સંગીતને રજૂ કરવામાં આવ્યુ છે વળી ફિલ્મમાં વિશેષ વાત એ છે કે આમા જાણીતા ગીતકાર સ્વાનંદ કિરેકિરે પ્રથમ વાર ગુજરાતી ગીત માટે પ્લે બેક કરી રહ્યા છે . તે ઉપરાંત જાણીતા લોક ગાયક પ્રફુલ્લ દવેની દીકરી ઇશાની દવે . કિર્તીદાન ગઢવી , દિવ્ય કુમાર જેવા પ્લેબેક સિંગર્સ પોતાનો સ્વર આપી રહ્યા છે . તેજમ ગીતો , જાણીતા કવિ તુષાર શુકલ , તેમજ લિરિસિસ્ટ ચિંતન રાવલ અને નિરેન ભટ્ટે લખ્યા છે . વળી પ્રથમ વાર એવા ઘટના બની છે કે આ ગુજરાતી ફિલ્મ ના ગીતો એફએમ ચેન્લસ પર પણ સાંભળવા મળશે . ફિલ્મના મ્યુઝિક ડિરેક્ટર ઋષિ વકીલે જણાવ્યું હતું કે " આ ફિલ્મમાં તમે ટિપિકલ ગરબા નહીં સાંભળો પરંતુ આજના સમય પ્રમાણેના અને તેમ છતા સુગમ સંગીતને સાથે રાખીને ચાલતા સંગીતમય ગરાબ સાંભળશો જે સાંભળીને તમે તમારા પગને થરકતા અટકાવી નહી શકો . " શુભ આરંભના ગીતોના સંગીતમાં તમામ વાદ્યોનું રેકોર્ડિંગ મેન્યુઅલી થયું છે . સામાન્ય રીતે હાલમાં એવું થતું હોય છે કે ટેકનોલોજીને કારણે તમે ગિટાર , સિતાર , ઢોલક , તબલા વગેરે રોકેરેડિંગ કરી શકો છો પરંતુ અહીં દરેક પ્રકારન વાદ્યો વાધકારોએ વગાડ્યા છે અને તેનું રોક્ર્ડિંગ કરવામાં આવ્યું છે . આ ફિલ્મ સાથે હર્ષ છાયા તેમજ પ્રાચી શાહ જેવા કલાકારો પણ સંકળાયેલા છે . આ પ્રસંગે ફિલ્મનું ટીઝર પણ લોન્ચ કરવામાં આવ્યું હતું .


એમા બે મત નથી કે જ્યારથી આઇપીએલ શરૂ થઇ છે ત્યારથી ક્રિકેટમાં સૌથી વધુ કમાણી જોવા મળી રહી છે . જેના કારણે ભારતના અનેક ખેલાડીઓની સાથોસાથ વિદેશી ખેલાડીઓ પણ પોતાની સંપત્તિમાં અનેકગણો વધારો કરી રહ્યાં છે અને આઇપીએલ , વિવિધા જાહેરખબરો અને પોતાના દેશ તરફથી રમાતી મેચો થકી અનેકગણી આવક રળી રહ્યાં છે . વાત ભારતીય ખેલાડીઓની કરવામાં આવે તો મહેન્દ્ર સિંહ ધોની , સચિન તેંડુલકર , યુવરાજ સિંહ વિરેન્દ્ર સેહવાગ અને વિરાટ કોહલી પણ સારી એવી કમાણી કરી રહ્યાં છે . આ તો વાત ભારતની થઇ પરંતુ વિશ્વભરના ક્રિકેટ ખેલાડીઓની કમાણી અંગે વાત કરવામાં આવે તે એવા ઘણા બધા ખેલાડીઓ મળી જશે કે જેઓની કમાણી કુલ સંપત્તિ અંગે જાણીને તમને અવાક રહી જશો . આજે અમે અહીં તેમાંથી એવા 12 ખેલાડીઓની યાદી લઇને આવ્યા છીએ , જેઓ આવકના મામલે બધા કરતા ઉપર આવે છે . તો ચાલો તસવીરો થકી એ ખેલાડીઓ અંગે જાણીએ . pagespeed . lazyLoadImages . overrideAttributeFunctions ( ) ; આ પણ વાંચોઃ - વિરાટ કોહલી બન્યો ટી20 ક્રિકેટનો બાદશાહ , ભારત બીજા નંબરે ICCએ કરી લાલ આંખ ને આ 10 બોલર પર લાગ્યો પ્રતિબંધ આ પણ વાંચોઃ - આ વિસ્ફોટક બેટ્સમેનોએ ટી20માં કર્યો છે છગ્ગાનો વરસાદ pagespeed . lazyLoadImages . overrideAttributeFunctions ( ) ; function googleAnalyticsCodeCommon ( ) { var main _ url = $ ( ' link [ rel = " canonical " ] ' ) . attr ( " href " ) ; var url = document . location . href ; var pattern = ' https : / / ' + window . location . hostname ; url = url . replace ( pattern , " " ) ; var title = document . title ; ga ( " oneindiagu . send " , { hitType : " pageview " , page : url , location : main _ url } ) ; ga ( " rosoneindia . send " , { hitType : " pageview " , page : url , location : main _ url } ) ; ga ( " dhoneindia . send " , { hitType : " pageview " , page : url , location : main _ url } ) ; url = document . location . href ; var jcode = ' var _ comscore = _ comscore | | [ ] ; var comscoreParams = { c1 : " 2 " , c2 : " 7732551 " , c3 : " " , c4 : " ' + url + ' " , c5 : " " , c6 : " " , c15 : " " } ; _ comscore . push ( comscoreParams ) ; var s = document . createElement ( " script " ) , el = document . getElementsByTagName ( " script " ) [ 0 ] ; s . async = true ; s . src = ( document . location . protocol = = " https : " ? " https : / / sb " : " http : / / b " ) + " . scorecardresearch . com / beacon . js " ; el . parentNode . insertBefore ( s , el ) ; ' ; setTimeout ( jcode , 500 ) ; var _ qevents = _ qevents | | [ ] ; ( function ( ) { var elem = document . createElement ( ' script ' ) ; elem . src = ( document . location . protocol = = " https : " ? " https : / / secure " : " http : / / edge " ) + " . quantserve . com / quant . js " ; elem . async = true ; elem . type = " text / javascript " ; var scpt = document . getElementsByTagName ( ' script ' ) [ 0 ] ; scpt . parentNode . insertBefore ( elem , scpt ) ; } ) ( ) ; _ qevents . push ( { qacct : " p - yjta2aSVPaHEL " } ) ; window . google _ analytics _ uacct = " UA - 110466 - 73 " ; }


વિશાલ ભારદ્વાજની આગામી 18મી એપ્રિલના રોજ રિલીઝ થનાર એક થી ડાયન ફિલ્મ અત્યારથી જ ચર્ચમાં છે . ઇમરાન હાશમી અને તેમની સાથે ત્રણ ડાયનો કલ્કી કોચલીન , કોંકણા સેન શર્મા તથા હુમા કુરૈશી પણ છે . ફિલ્મમાં હુમા તથા ઇમરાન વચ્ચે લાંબુ લિપલૉક સીન પણ છે કે જે અંગો ખૂબ હોબાળો પણ મચેલો છે . આમ છતાં એક થી ડાયન ફિલ્મના નિર્માતા વિશાલ ભારદ્વાજનું કહેવું છે કે તેમની ફિલ્મ એક થી ડાયન માત્ર પુખ્તો માટેની ફિલ્મ નથી . આ ફિલ્મમાં બાળકોનું પણ ખૂબ સારૂં કામ છે . તેથી આ ફિલ્મને એ કાર્ડ નહીં , પણ યૂએ પ્રમાણપત્ર મળવું જોઇએ . નોંધનીય છે કે ફિલ્મના નિર્માતા વિશાલ ભારદ્વાજ તથા એકતા કપૂર છે . ફિલ્મનું દિગ્દર્શન કર્યું છે કન્નન અય્યરે . કહે છે કે ફિલ્મ કોંકણા સેન શર્માના પિતા મુકુલ શર્માની વાર્તા ઉપર આધારિત છે . ફિલ્મમાં ઇમરાન હાશમી એક જાદુગર બન્યાં છે . આવો આપણે માણીએ એક થી ડાયન ફિલ્મની સ્પેશિલય સ્ક્રીનિંગની તસવીરી ઝલક .


અભિનેતા આયુષ્માન ખુરાના યશ રાજ ફિલ્મ્સની નવી ફિલ્મ માટે એક ગીત ગાશે . તેઓ અગાઉ પાની દા રંગ . . . અને સાડ્ડી ગલી આજા . . . જેવા ગીતો ગાઈ ચુક્યાં છે . આયુષ્માન ખુરાનાએ પોતાની પ્રથમ ફિલ્મ વિકી ડૉનરમાં પાની દા રંગ . . . ગીત ગાયુ હતું , જ્યારે બીજી ફિલ્મ નૌટંકી સાલા માટે બે ગીતો સાડ્ડી ગલી . . . અને તૂ હી તૂ . . . ગાઈ ચુક્યાં છે . આયુષ્માને જણાવ્યું - નૂપુર અસ્થાના દિગ્દર્શિત વાયએરએફની નવી ફિલ્મમાં પણ હું અભિનય ઉપરાંત એક ગીત ગાવનો છું . આ ફિલ્મમાં સોનમ કપૂર તથા ઋષિ કપૂર પણ છે . આયુષ્માન ખુરાનાએ ભારતીય સિનેમામાં પરિવર્તનો અંગે જણાવ્યું - આપણી ફિલ્મોની વાર્તાઓ તથા વિષયો સાથે - સાથે ફૅશન ક્ષેત્રે પણ નોંધનીય પરિવર્તનો આવ્યાં છે . ભલે તે અમિતાભ બચ્ચનના જમાનાની બેલબૉટમ પેંટ હોય કે જિતેન્દ્રના જમાની ચુસ્ત પેંટ . તેમણે જણાવ્યું કે સિનેમા હંમેશાથી જ ફૅશનને પ્રોત્સાહન આપતુ આવ્યું છે .


અજય દેવગણની ફિલ્મ જોવા માટે કારણ શોધવાની જરૂર નથી પડતી , પણ એક્શન જૅક્સનની કેટલીક ખૂબ જ રસપ્રદ બાબતો એવી છે કે જે જાણ્યા બાદ કદાચ આપના મનમાં ફિલ્મ જોવાની તાલાવેલી વધી શકે છે . જોકે હજી ફિલ્મને રિલીઝ થવામાં ઘણો ટાઇમ છે , પરંતુ ફિલ્મનો ફર્સ્ટ લુક જોયા બાદ ફિલ્મ અંગે વધુ જાણવાની ઉત્સુકતા સૌની અંદર પેદા થઈ છે . એક્શન જૅક્સન ફિલ્મમાં અજય દેવગણ સાથે સોનાક્ષી સિન્હા લીડ રોલમાં છે . સન ઑફ સરદાર ફિલ્મ બાદ અજય - સોનાક્ષી ફરી એક વાર સાથે ચમકવાનાં છે . ખાસ બાબત એ છે કે આ ફિલ્મ દ્વારા પહેલી વખત પ્રભુ દેવ અને અજય દેવગણ સાથે આવી રહ્યા છે . ફિલ્મમાં પ્રભુ છે , તો સ્વાભાવિક છે કે ડાન્સ તો જોરદાર જ હશે . બીજી બાજુ અજયના ડાન્સને જોઈ તો અચ્છા - અચ્છા હસી પડે છે . તેવામાં અજય અને પ્રભુની જોડી સાચે જ જોવાલાયક હશે . ચાલો જાણીએ એક્શન જૅક્સન ફિલ્મ જોવાનાં પાંચ કારણો :


નવી દિલ્હી , 16 જાન્યુઆરીઃ સાર્વજનિક ક્ષેત્રની દૂરસંચાર કંપની બીએસએનએલે ચેમ્પિયન કંપનીની સાથે મળીને બે સ્માર્ટફોન બજારમાં મૂક્યા છે . તેમની કિંમત 3225 રૂપિયા અને 4499 રૂપિયા છે . કંપનીએ આ પહેલ બિન મહાનગરીય શહેરોના ગ્રાહકોને ધ્યાનમાં રાખીને કરી છે . કંપનીએ ચેમ્પિયન શ્રેણી અંતર્ગત માય ફોન SM3512 અને માય ફોન SM3513 3G સ્માર્ટફોન ભારતીય બજારમાં મૂક્યા છે . આ ફોન ડ્યૂઅલ કોર પ્રોસેસર અને ડ્યુઅલ સિમવાળા છે . આ જાણકારી ચેમ્પિયન કમ્પ્યુટર્સના મેનેજિંગ ડાયરેક્ટર કપિલ વધવાએ આપી છે . વધવાએ જણાવ્યું છે કે બિનમહાનગરીય શહેરોના લોકો આજકાલ વધારે ટેક્નોસેવી બની રહ્યા છે અને તેઓ વધારે યૂઝર ફ્રેન્ડલી પ્રોડક્ટની ઇચ્છા સેવી રહ્યા છે . અમારા પ્રોડક્ટ તેમની અપેક્ષાઓ પર ઊણા ઉતરશે . બીએસએનએલના ડાયરેક્ટર અનુપમ શ્રીવાસ્તવ ( કન્ઝ્યુમર મોબિલિટી ) નું કહેવું છે કે અમારો ઉદ્દેશ્ય તેને સામાન્ય લોકો સુધી પહોંચાડવાનો છે . બંને ફોનના ફીચર્સ લગભગ એક સરખા જ છે . માય ફોન SM3512ની ખૂબીઓઃ - સ્ક્રીન 3.5 ઇંચ - 3 મેગા પિક્સલ રિયર કેમેરા - 1.3 મેગા પિક્સલ ફ્રન્ટ કેમેરા - એફએમ રેડિયો અને મેમોરી 32 Gb - 1,330 mah બેટરી - એન્ડ્રોઇડ 4.2.2 જેલિબિન - માય ફોન SM3513 3Gમાં પણ એક સમાન જ ફીચર છે .


નવી દિલ્હી , 5 ડિસેમ્બર : બૉલીવુડના કિંગ ખાનના ઘરે જ્યારે પ્રિંસ અબરામ આવ્યો , તો સૌના મગજમાં અનેક સવાલ ઊભા થયાં . શાહરુખે ક્યારેય કોઈ પણ સવાલનો જવાબ નહીં આપ્યો . સરોગેસી વડે જન્મેલો અબરામ શરુઆતમાં થોડોક નબળો હતો , પણ હવે મન્નતનો પ્રિંસ સમ્પૂર્ણપણે સ્વસ્થ છે અને શાહરુખ ખાન પણ દુનિયાના તમામ સવાલોના જવાબ આપવા લાગ્યાં છે . ઇન્ડિયા ટુડે ગ્રુપ્સ એજંડામાં શાહરુખને જ્યારે તેમના ત્રીજા સંતાન અંગે સવાલો કરાયાં , તો સૌપ્રથમ તેમણે જણાવ્યું - અબરામનો જન્મ સરોગેસી વડે સમય કરતા પહેલા થઈ ગયો હતો . હવે તે સમ્પૂર્ણપણે સ્વસ્થ છે . જ્યારે તે હસે છે , ત્યારે તેના ગાલે પણ ડિમ્પલ પડે છે કે જેમ મારા ગાલે પડે છે . એ વાતમાં કોઈ શંકા નથી કે ડિમ્પલ ધરાવતો બાળક પામી હું ખુશ છું . શાહરુખે જુલાઈ માસમાં અબરામના જન્મ અંગે દુનિયા સમક્ષ ખુલાસો કર્યો હતો . તે પ્રી - મૅચ્યોર ડિલીવરી દ્વારા જન્મ્યો હતો . તેથી આરોગ્ય સંબંધી મુશ્કેલીઓ ઊભી થઈ હતી , પરંતુ હવે બધુ સાજુ - માજુ થઈ ગયું છે . શાહરુખે પોતાના દીકરા અંગે જણાવ્યું - અબરામ માશાલ્લાહ બેહદ હસીન અને હવે સ્વસ્થ છે અને તેણે બહુ બધી ખુશીઓ ફેલાવી દીધી છે . ચાલો હવે આપને તસવીરો સાથે બતાવીએ કે કિંગ ખાનને કેમ જરૂર પડી અબરામની ?


મુંબઈ , 17 સપ્ટેમ્બર : આજકાલ હૃતિક રોશનના રોમાંટિક અંદાજ અને ડાન્સિંગ સ્ટાઇલ વિશે વાતો થઈ રહી છે અને કારણ છે તેમની આવનાર ફિલ્મ બૅંગ બૅંગ કે જેમાં તેઓ એક્શન - રોમાંસનું પાત્ર ભજવી રહ્યા છે . કૅટરીના કૈફ સાથેની આ ફિલ્મમાં હૃતિક રોશન કિંગ ઑફ પૉપ માયકલ જૅક્સન પ્રત્યે શ્રદ્ધાંજલિ અર્પિત કરનાર છે . મળતી માહિતી મુજબ બૅંગ બૅંગ ફિલ્મનું ટાઇટલ ટ્રૅક માયકલ જૅક્સનને સમર્પિત હશે . ફિલ્મના દિગ્દર્શક સિદ્ધાર્થ આનંદે આ માહિતી આપી . ટાઇટલ સૉંગમાં હૃતિક રોશન માયકલ જૅક્સનના અંદાજમાં ડાન્સ કરતા નજરે પડશે . હૃતિકે આ અંગે જણાવ્યું - આ મારો સૌભાગ્ય છે કે મને માયકલને ટ્રિબ્યુટ કરવાની તક મળી છે . હું બાળપણથી જ માયકલનો બહુ મોટો ફૅન રહ્યો છું . તેમનું ડાન્સિંગ , તેમના સ્ટેપ અને તેમની એનર્જી બધુ ટૉપ લેવલનું હતું . રિયલી હી ઇઝ ગ્રેટ આર્ટિસ્ટ . આવો બૅંગ બૅંગની તસવીરો વડે હૃતિક રોશન પર એક નજર નાંખીએ :


આઇપીએલ 10 સિઝનની આજે 32મી મેચ છે , જે કલકત્તા નાઇટ રાઇડર્સ અને દિલ્હી ડેરડેવિલ્સ વચ્ચે આ મેચ હાલ કલકાત્તાના ખચાખચ ભરેલા ઈડન ગાર્ડન સ્ટેડિયમમાં રમાઇ રહી છે . ત્યારે આ મેચની તમામ લેટેસ્ટ માહિતી જાણવા માટે આ પેજને રિફ્રેશ કરતા રહો . અહીં અમે તમને આ મેચની તમામ અપડેટ આપતા રહીશું . Update : દિલ્હી ડેરડેવિલ્સઃ ઝહિર ખાન ( કેપ્ટન ) , કરૂણ નાયર , સંજુ સેમસન , શ્રેયસ અય્યર , અંકિત બવાને , રિષભ પંત , કોરી એન્ડરસન , અમિત મિશ્રા , ક્રિસ મોરિસ , કાગિસો રબાડા , પેટ કમિન્સ કલકાત્તા નાઇટ રાઇડર્સઃ ગૌતમ ગંભીર ( કેપ્ટન ) , સુનીલ નારાયણ , કુલદીપ યાદ , મનીષ પાંડે , રોબિન ઉથપ્પા , ઉમેશ યાદવ , યૂસુફ પઠાણ , શેલ્ડન જેક્સન , ક્રિસ વોક્સ , ગ્રાન્ડહોમ , નાથન કુલ્ટર નાઇલ


દેશની સૌથી મોટી રાષ્ટ્રીયકૃત બેંક સ્ટેટ બેંક ઓફ ઇન્ડિયાએ આજે એટલે કે સોમવારે જાહેરાત કરી છે કે તેણે આંધ્રપ્રદેશમાં હુડહુડ વાવાઝોડાના મારથી બંધ રાખવી પડે તેવી સ્થિતિમાં રહેલી તમામ શાખાઓમાં ફરીથી સામાન્ય રીતે કાર્યવાહી શરૂ કરી દીધી છે . નોંધનીય છે કે આંધ્ર પ્રદેશમાં હુડ હુડ વાવાઝોડામાં અસરગ્રસ્ત બનેલી સ્ટેટ બેંક ઓફ ઇન્ડિયાની 225માંથી 209 શાખાઓમાં સામાન્ય રીતે કામ કાજ શરૂ થઇ ગયું છે . આ ઉપરાંત બંધ પડેલા 502 એટીએમમાંથી 190 એટીએમ પણ શરૂ થઇ ગયા છે . મોટા ભાગની સમસ્યા સૌથી વધારે માર ઝેલનારા વિશાખાપટ્ટનમ , વિજયનગરમ અને શ્રીકાકુલમ જિલ્લામાં થઇ છે . આ ઉપરાંત એસબીઆઇએ મોબાઇલ એટીએમ પણ ચાલુ કર્યા છે . આ ઉપરાંત બીજા અડધો ડઝન એટીએમ થોડા સમયમાં શરૂ થઇ જશે . જેના કારણે જે વિસ્તારોમાં હજી પણ બેંકોની શાખા શરૂ થઇ નથી ત્યાં લોકો મોબાઇલ એટીએમની મદદથી પૈસા ઉપાડી શકશે . આ અંગે એસબીઆઇના મેનેજીંગ ડાયરેક્ટર , નેશનલ બેંકિંગ એન્ડ ગ્રુપ એક્ઝિક્યુટિવ બી . શ્રીરામે જણાવ્યું કે ' અમારી શાખાઓ જ્યાં સુધી શરૂ નહીં થાય , ત્યાં સુધી લોકો નાણાકીય વ્યવહાર કે નાણાનો ઉપાડ કરી શકશે નહીં . રોકડથી ચાલતા અર્થતંત્રમાં નાણા વિના લોકો બેબાકળા બની જાય છે . ' શ્રીરામે જણાવ્યું કે બેંકોની શાખાઓમાં ઝડપી રિસ્ટોરેશન કાર્ય હાથ ધરવામાં આવી રહ્યું છે . આ સાતે બેંકોની શાખાઓમાં કર્મચારીઓ કાદવ અને અન્ય ગંદકી સાફ કરવામાં વ્યસ્ત છે . બેંક દ્વારા અસરગ્રસ્ત વિસ્તારોમાં ફૂડ પેકેટ્સ અને બ્લેન્કેટ્સ પણ વહેંચ્યા હતા . નોંધનીય છે કે ગયા સપ્તાહે આવેલા હુડ હુડ વાવાઝોડાને કારણે પૂર્વ ભારતના અનેક દરિયાકિનારામાં ભારે નુકસાન થયું છે . આ વાવાઝોડાને કાણે 195 કિલોમીટર પ્રતિકલાકની ઝડપે પવન ફૂંકાયો હતો . જેમાં 43 લોકો માર્યા ગયા હતા .


ભારતમાં ઇ - કોમર્સ બિઝનેસ એટલે કે ઓનલાઇન શોપિંગ બિઝનેસમાં આવી રહેલા ઉછાળને પગલે હવે દેશના ટોચ ઉદ્યોગપતિઓ પણ તેમાં રોકાણ કરવા માટે આગળ આવી રહ્યા છે . આ સંદર્ભમાં સમાચાર આવ્યા છે કે રતન ટાટાએ ભારતની જાણીતી ઇ કોમર્સ કંપની ' સ્નેપડીલ ' માં રોકાણ કરવાની જાહેરાત કરી છે . આ અહેવાલ અગ્રણી અંગ્રેજી અખબાર ટાઇમ્સ ઓફ ઇન્ડિયામાં પ્રકાશિત થયો છે . ભારતમાં ઓનલાઇન રિટેલ બિઝનેસમાં જોવા મળી રહેલી તેજીનો ટકોરો સમજીને ટાટા જૂત દ્વારા વહેતી ગંગામાં ડૂબકી લગાવવા તૈયાર થઇ ગયા છે . નોંધનીય છે કે હજી ગયા સપ્તાહે જ ભારતની ઇ કોમર્સ કંપની ફિલ્પકાર્ટે 600 અબજ રૂપિયાનું વિદેશી મૂડી રોકાણ મેળવવામાં સફળતા મેળવી છે . અમેરિકાની ઇ કોમર્સ કંપની અમેઝોન પણ ભારતમાં કરોડોનું રોકાણ કરવાની તૈયારી સાથે વ્યાપ વધારવાનું આયોજન કરી રહી છે . સ્નેપડીલના કો ફાઉન્ડર કુનાલ બહલે ટાઇમ્સ ઓફ ઇન્ડિયાને આ અંગેની ઇમેલમાં જવાબ આપવાનું ટાળ્યું હતું . જો કે ઉદ્યોગપતિ રતન ટાટા ઇ કોમર્સમાં ભારતમાં ઉજળા ભવિષ્યને જોતા તેઓ વ્યક્તિગત રોકાણ કરવાનું મન બનાવી રહ્યા છે એ વાત પાક્કી છે . ટાટ જૂથ અને સ્નેપડીલ એમ બંને જૂથો વચ્ચે આ અંગેની પ્રક્રિયા કયા તબક્કે પહોંચી છે તે જાણી શકાયું નથી . અહીં પ્રશ્ન એ છે કે ટાટા સમૂહે ઇ કોમર્સ કંપનીઓ અથવા તો ઓનલાઇન રિટેલ કંપનીઓમાં સ્નેપડીલને જ શા માટે પસંદ કરી ? અમે તેના કારણો જાણવાનો પ્રયાસ કર્યો છે . આ રહ્યા કારણો . . .


ફિલ્મોમાં જુદા - જુદા પ્રકારના રોલ કરી ચુકેલા અભિનેતા અરબાઝ ખાન હવે કૉમેડી સર્કસમાં જજની સીટ ઉપર નજરે પડશે . અરબાઝનું કહેવું છે કે સોની ચૅનલે મારો સમ્પર્ક કર્યો અને હું પણ છેલ્લા કેટલાક વખતથી નાના પડદે કંઇક કરવાનો વિચારતો હતો . મારી પાસે ઘણી ઑફરો આવી , પરંતુ હું કંઇક એવું ઇચ્છતો હતો કે જે મને સારૂં લાગે . નોંધનીય છે કે વ્યસ્ત હોવાના કારણે સોહેલ ખાન કૉમેડી સર્કસથી જુદા થઈ રહ્યાં છે . અરબાઝ ખાને જણાવ્યું કે અર્ચના પૂરણ સિંહ ખૂબ સારા જજ છે . શોમાં જજ અંગે કરાતી કૉમેન્ટ્સ અંગે અરબાઝનું કહેવું છે કે આ જોક્સની મજા લેવી જોઇએ . અનેક વાર આ જોક્સ ખૂબ જ સીરિયસ હોય છે , પરંતુ આપણે ધ્યાન રાખવું જોઇએ કે તેમનો ઉદ્દેશ કોઈની લાગણી દુભવવાનો નથી હોતો . સોહેલ ખાન અંગે પૂછતાં અરબાઝ ખાને જણાવ્યું - તેણે બે વરસ સુધી શોમાં પોતાની સેવાઓ આપી છે . આ એક લાંબો સમય હતો . સોહેલ ખાન હાલ મેંટલ ફિલ્મના નિર્માણમાં પણ વ્યસ્ત છે કે જેમાં સલમાન ખાન અને ડેઝી શાહ મુખ્ય ભૂમિકામાં છે . અરબાઝ ખાને ફિલ્મોમાં સીરિયસ તથા કૉમિક તમામ પ્રકારના રોલ્સ કર્યાં છે .


પોતાના સમયના દિગ્ગજ બેટ્સમેન વિવિયન રિચાર્ડ્સે આજે અહીં કહ્યું કે , હું સચિનનો બહુ મોટો પ્રશંસક છું . તેમણે બેટિંગને એક નવી ઉંચાઇ પર પહોંચાડી છે . હું તેમને સલાહ આપનારો કોણ છું કે તેમણે ટી20માં રમવું જોઇએ કે નહીં . રિચાર્ડ્સને પૂછવામાં આવ્યું કે , તેંડુલકર અને રિકી પોન્ટિંગ હાલની આઇપીએલમાં સફળ રહ્યાં નથી , તો શું તેમણે ક્રિકેટના સૌથી નાના રૂપમાં રમવું જોઇએ કે નહીં . તેના જવાબમાં રિચાર્ડ્સે કહ્યું કે , તેંડુલકર આજની ક્રિકેટના નાયક છે અને મને લાગે છે કે તે 50 વર્ષ સુધી રમવા માંગે તો કોઇને એ કહેવાનો અધિકાર નથી કે તે નિવૃત્તિ લઇ લે . તેંડુલકર જેવા ખેલાડીઓને એ પૂરો અધિકાર હોવો જોઇએ કે તે જાતે જ નિવૃત્તિ લેવાનો નિર્ણય કરે . તે સંપુર્ણપણે તેમનો નિર્ણય હોવો જોઇએ . રિચાર્ડ્સ ડેરડેવિલ્સ સાથે જોડાયા બાદ તેમણા તરફથી વિસ્ફોટક બેટ્સમેન વિરેન્દ્ર સેહવાગે તોફાની ઇનિંગ રમી . ત્યારબાદ સેહવાગે કહ્યું હતું કે વેસ્ટ ઇન્ડિઝના આ મહાન બેટ્સમેને તેને સલાહ આપી હતી .


વિન્દુના ફોન રેકોર્ડ પરથી સાબિત થાય છે કે ક્રિકેટ ટીમના માલિકો ક્રિકેટની દુનિયામાં ઘણા શક્તિશાળી છે . ફ્રેન્ચાઇઝીના માલિકો તેમના સંબંધીઓના સંપર્કમાં રહે છે . મુંબઇ પોલીસના સૂત્રોના જણાવ્યા અનુસાર વિંદુએ આઇપીએલમાં સ્પોટ ફિક્સિંગમાં સામેલગીરીની વાત કબુલી છે . આવા કેસમાં ટીમના ફ્રેન્ચાઇઝી સામે પુરાવા મેળવવા મુશ્કેલ છે પણ તેમના સંબંધીઓના પુરાવા મળી શકે એમ છે . આ ઉપરાંત ઘરપકડ કરવામાં આવેલા ત્રણ ક્રિકેટર્સની પૂછપરછમાં બીજા ચાર ક્રિકેટર્સના નામ બહાર આવ્યા હોવાનું માનવામાં આવી રહ્યું છે . તેમની સામે પુરાવા મળતા જ તેમની ધરપકડ કરવામાં આવશે એમ માનવામાં આવી રહ્યું છે . આ ઉપરાંત એક ચેનલે આપેલા અહેવાલ અનુસાર પહેલા પાવર પ્લેની છ ઓવરો માટે બેટિંગ કરવામાં આવી હતી કે 42 અથવા તેનાથી ઓછા રન બનશે . આ છ ઓવરોમાં અજીત ચંડિલા , એસ શ્રીસંત અને જેમ્સ ફોલ્કનરરે બોલિંગ કરી હતી . પહેલી ઓવરમાં ચંડિલાએ એક રન આપી એક વિકેટ લીધી હતી . બીજી ઓવરમાં શ્રીસંતે માત્ર પાંચ રન આપ્યા હતા . ત્રીજી ઓવરમાં ચંડિલાએ માત્ર પાંચ રન આપી હતી . ચોથી ઓવરમાં શ્રીસંતે શોટ પિચ બોલ ફેંક્યા હતા અને 14 રન આપ્યા હતા . ત્યાર બાદમાં પાંચમી ઓવરમાં ચંડિલાએ 4 રન આપ્યા હતા . આ છ ઓવરમાં કુલ 37 રન જ બન્યા હતા . સેશન બુકિંગ શું છે ? ચેનલ સાથે વાતચીતમાં બુકીએ જણાવ્યું કે સેશન ફિક્સિંગનો અર્થ છે કે ટીમના અન્ય ખેલાડીઓ પણ ફિક્સિંગમાં સામેલ છે . આ બધું જ પહેલાથી ફિક્સ કરવામાં આવે છે . જો સટ્ટાના ભાવ ઓછા કે વધારે થાય છે તો સ્ટ્રેટેજિક ટાઇમ આઉટ દરમિયાન ખેલાડીઓ સુધી પહોંચાડવામાં આવે છે .


ઈન્ડોનેશિયામાં ચાલી રહેલ 18 માં એશિયન ગેમ્સનો 9 માં દિવસ ભારત માટે સુખદ શરૂઆત લઈને નથી આવ્યો . વાસ્તવમાં આજની શરૂઆતમાં પહેલેથી માનવામાં આવી રહ્યુ હતુ કે ભારતની સ્ટાર શટલર સાયના નહેવાલ સેમીફાઈલનમાં સરળતાથી જીતીને ભારતને ફાઈનલમાં ગોલ્ડ અપાવશે પરંતુ તે લોકોની અપેક્ષાઓ પર ખરી ઉતરી નહિ અને મુકાબલામાં હાર સાથે બ્રોન્ઝથી સંતોષ કરવો પડ્યો . જો કે ભારતની સ્ટાર શટલર પી વી સિંધુએ કોઈને કોઈને નિરાશ કર્યા નથી અને વર્લ્ડની બીજા નંબરની ખેલાડી જાપાનની યામાગુચીને સંઘર્ષપૂર્ણ મુકાબલામાં 21 - 17,15 - 21,21 - 10 થી હરાવી દીધી હતી . આ સાથે સિંધુ એશિયન ગેમ્સના ફાઈનલમાં પહોંચનાર પહેલી ભારતીય ખેલાડી પણ બની ગઈ છે . ભારતને ગોલ્ડ અપાવી શકે ઉલ્લેખનીય છે કે 1962 થી બેડમિન્ટન એશિયન ગેમ્સનો હિસ્સો છે . ત્યારથી અત્યાર સુધી ભારતનો કોઈ પણ શટલર કોઈ પણ કેટેગરીમાં બ્રોન્ઝ મેડલથી આગળ વધી શક્યો નથી . પીવી સિંધુની જીત બાદ આ પહેલો મોકો છે જ્યારે એશિયન ગેમ્સના ઈતિહાસમાં ભારતને ઓછામાં ઓછુ સિલ્વર મેડલ તો મળશે . એટલે કે પીવી સિંધુ ભારતીય બેડમિન્ટનના ઈતિહાસમાં વધુ એક નવો ઈતિહાસ લખી ચૂકી છે . ફાઈનલમાં તેનો મુકાબલો 28 ઓગસ્ટના રોજ રમવામાં આવશે . સિંધુ પાસે વધુ એક ચાન્સ હશે જ્યારે તે સાયનાની હારનો બદલો લઈ શકે અને ભારતને ગોલ્ડ અપાવી શકે . આવો રહ્યો મુકાબલો બંને વચ્ચે ઘણો રોમાંચક મુકાબલો જોવા મળ્યો , પહેલા રાઉન્ડમાં પી વી સિંધુ અને યામાગુચી વચ્ચે ઘણી રોમાંચક મેચ જોવા મળી . વળી , પી વી સિંધુને પહેલા રાઉન્ડમાં જીત મળ્યા બાદ બીજા રાઉન્ડમાં હારનો સામનો કરવો પડ્યો . ત્રીજી ગેમમાં સ્કોર 3 - 3 થી બરાબર થયા બાદ યામાગુચીએ કેટલાક ખરાબ શોટ રમ્યા અને સિંધુએ તેમાં કોઈ કસર છોડી નહિ અને પોઈન્ટ વધારી દીધા . વળી , 20 - 10 ના સ્કોર પર સિંધુએ વિજયી સ્મેશ લગાવીને ફાઈનલમા જગ્યા બનાવી લીધી . તમને જણાવી દઈએ કે અત્યાર સુધી ભારતના કુલ પદકોની સંખ્યા 37 છે . 7 ગોલ્ડ , 10 સિલ્વર અને 20 બ્રોન્ઝ સાથે ભારત 9 માં સ્થાને છે . આ પણ વાંચોઃ Asian Games 2018 : સેમિફાઇનલમાં સાઇના નેહવાલ હારી , બ્રોન્ઝ થી સંતોષ


ટેલિકોમ કંપનીઓ માટે રિલાયન્સ જીયો કોઇ ખરાબ સ્વપ્ન સમાજ સમાન બની ગયું છે . જ્યારે જ્યાં રિલાયન્સ જીયો કોઇ મોટી જાહેરાત કરી છે નુક્શાન વેઠવાનો વારો અન્ય ટેલિકોમ કંપનીઓને આવે છે . શુક્રવારે જીયોના માલિક મુકેશ અંબાણીએ રિલાયન્સ જીયોની વાર્ષિક જનરલ મીટિંગમાં અનેક નવી સ્ક્રીમો સાથે જીયો ફોનની જાહેરાત કરી . અને તે સાથે જ તેની પ્રતિસ્પર્ધી કંપની એરટેલ અને આઇડિયાના શેયરમાં ઘટાડો થવાની શરૂઆત થઇ ગઇ . ત્યાં જ બીજી તરફ કોઇની ચડતી તો કોઇની પડતી નિયમ મુજબ રિલાયન્સ જીયોના શેયરમાં તેજી સ્પષ્ટ રૂપે જોવા મળી . શુક્રવારે ભારતી એરટેલના શેયર 416 રૂપિયે ખુલ્યા હતા પણ બપોર પછી એરટેલના શેયર ઘટવા લાગ્યા અને 12 વાગ્યા સુધી 404 પર આવી ગયા . તે પછી શેયર સ્ટેડી થયા પણ બજાર બંધ થાય ત્યાં સુધીમાં તેના ભાવ 411.70 થઇ ગયા . આમ એરટેલના શેયરમાં લગભગ 2 ટકા ( 1.91 % ) નો ઘટાડો જોવા મળ્યો . તો બીજી તરફ આઇડિયાના શેયર પર સવારે 95.96 અંકો પર ખુલ્યા હતા . 12 વાગ્યા સુધીમાં તેના ભાવ 88.35 થઇ ગયા હતા . અને સાંજે બજાર બંધ થતા શેયર 91.65માં બંધ થયા હતા . આમ આઇડિયાના શેયરને પણ 3.58 ટકાનું નુક્શાન વેઠવું પડ્યું હતું . ત્યાં જ રિલાયન્સ જીયોના શેયરમાં 3.60 ટકાનો ઉછાળ જોવા મળ્યો હતો . સવારે તેના શેયર 1,547 પર ખુલ્યા હતા અને તેજીથી આગળ વધ્યા હતા . બજાર બંધ થતા થતા તેના શેયરમાં 55.10 અંકોની તેજી જોવા મળી હતી .


ચેમ્પિયન ટ્રોફી માટે શનિવારે ટીમ ઇન્ડિયાની જાહેરાત કરી દિધી છે . પસંદગીકર્તાઓએ ચેમ્પિયન ટ્રોફી માટે 15 ખેલાડીઓના નામ નક્કી કર્યા છે પરંતુ 15 ખેલાડીઓની યાદીમાં યુવરાજ સિંહ અને ગૌતમ ગંભીરની બાદબાકી નથી . પસંદગીકર્યાએ દિનેશ કાર્તિક , વિનય કુમાર , અમિત મિશ્રા અને ઇરફાન પઠાણ પર વિશ્વાસ મુક્યો છે . ચેમ્પિયન ટ્રોફી જૂનમાં ઇગ્લેંડમાં રમાવનારી છે . ફાસ્ટ બોલર ઉમેશ યાદવે ઇજા બાદ ટીમમાં પુનરાગમન કર્યું છે જ્યારે ઇન્ડિયન પ્રીમિયર લીગના છઠ્ઠા સંકરણમાં શાનદાર ફોર્મમાં જોતા મળતાં વિકેટકિપર અને બેસ્ટમેન દિનેશ કાર્તિક લાંબા સમય બાદ ટીમમાં પરત ફર્યા છે . આઇસીસીના આ સંસ્કરણની સમાપ્તિ બાદ ચેમ્પિયન ટ્રોફીનું આયોજન નહી કરવાનો નિર્ણય કર્યો છે . વ્યસ્ત ક્રિકેટ કાર્યક્રમમાં આઇસીસી માટે આ ટૂર્નામેન્ટ માટે જગ્યા બનાવવી મુશ્કેલ છે . ભારતીય ટીમઃ મહેન્દ્ર સિંહ ધોની ( કેપ્ટન ) , શિખર ધવન , વિરાટ કોહણી , સુરેશ રૈના , દિનેશ કાર્તિક , રોહિત શર્મા , રવિન્દ્ર જાડેજા , રવિચંદ્રન અશ્વિન , ઇરફાન પઠાણ , ઉમેશ યાદવ , ભુનેશ્વર કુમાર , ઇશાંત શર્મા , અમિત મિશ્રા અને વિનય કુમાર .


અમદાવાદઃ પેટ્રોલ અને ડીઝલની કિંમતોમાં થતા વધારાનો સતત વિરોધ થઈ રહ્યો છે છતાં કિંમતો ઘટવાનું નામ નથી લઈ રહી . આજે ફરી પેટ્રોલ - ડીઝલની કિંમતોમાં વધારો થયો છે . નવી કિંમતો લાગુ થયા બાદ 27 પૈસાના વધારા સાથે અમદાવાદમાં આજે પેટ્રોલ 81.8 રૂપિયાની સપાટી પર પહોંચી ગયું છે , જ્યારે 11 પૈસાના વધારા સાથે ડીઝલ પણ 79.47 રૂપિયાની સપાટી પર પહોંચી ગયું છે . દિલ્હીમાં પેટ્રોલ - ડીઝલની કિંમતોની વાત કરીએ તો 17 પૈસાના વધારા સાથે પેટ્રોલ 82.61 રૂપિયા જ્યારે 10 પૈસાના વધારા સાથે ડીઝલ 73.97 રૂપિયાની સપાટી પર પહોંચ્યું છે . જ્યારે મુંબઈમાં નવા ભાવ લાગુ થયા બાદ પેટ્રોલ 89.97 રૂપિયા પ્રતિ લીટરે મળી રહ્યું છે અને ડીઝલ 78.53 રૂપિયા પ્રતિ લીટરે મળી રહ્યું છે . સતત થઈ રહેલા ભાવ વધારાના પગલે સામાન્ય નાગરિકોની પરેશાની વધી રહી છે . મુંબઈમાં છેલ્લા ચાર દિવસથી ડીઝલના ભાવમાં કોઈ વધારો નથી થયો , પરંતુ આજે ફરી ભાવ વધ્યા . ઉલ્લેખનીય છે કે છેલ્લા કેટલાક દિવસોથી જે રીતે પેટ્રોલ - ડીઝલના ભાવમાં વધારો થઈ રહ્યો છે તેને લઈને જનતા સતત વિરોધ કરી રહી છે . સરકાર પર આ વાતને લઈને સતત દબાણ વધી રહ્યું છે . જ્યારે બીજી બાજુ પેટ્રોલ - ડીઝલના ભાવ સતત વધી રહ્યા છે તેની વિરુદ્ધમાં દિલ્હી હાઈકોર્ટમાં અરજી પણ થઈ છે . અરજદારે કેન્દ્રને એ રેકોર્ડ રજૂ કરવાના નિર્દેશની માગણી કરી છે જેના આધાર પર ઓઈલ કંપનીઓ દરરોજ પેટ્રોલ - ડીઝલની કિંમતો નક્કી કરી રહી છે . કોણ હતા ભાજપના પ્રેરણા પુરુષ દીનદયાળ ઉપાધ્યાય ?


પહેલા એવું હતું કે સાઉથની હિરોઇનો ખાલી સાઉથમાં ફેમસ હતી . વધુમાં તેમની કદર હંમેશા બોલીવૂડની હિરોઇનો કરતા ઓછી જ કરાતી . અને ભાગ્યેજ અહીંના મેગેઝિન કે પછી એડમાં સાઉથ હિરોઇનોના ફોટા જોવા મળતા . પણ આજકાલના ઇન્ટનેટના જમાનામાં દુનિયા નાની થઇ રહી છે . અને તે સાથે જ સાઉથ ઇન્ડિયન હિરોઇનોની બોલબાલા વધવા લાગી છે . માટે જ હવે જે મેગેઝિન પહેલા માત્ર અને માત્ર બોલીવૂડની અભિનેત્રીઓને જ તેમના કવર પેઝ પર રાખતા હતા . તે પણ સાઉથ હિરોઇનોને પણ હોંશભેર કવરપેઝ પર મૂકી રહ્યા છે . ત્યારે કયા કયા જાણીતા મેગેઝિન કે જેની પર પહેલા બોલીવૂડની જ હિરોઇનો જેવા મળી હતી તેની પણ સાઉથ ઇન્ડિયન હિરોઇનોએ કબજો જમાવ્યો છે તે જાણો આ ફોટોસ્લાઇડરમાં . . .


કેન્દ્ર સરકારે બાળકીઓ માટે નાની બચત યોજનાઓની શરૂઆત કરી . ' બેટી બચાવો - બેટી પઢાઓ ' સ્કીમ મુજબ સુકન્યા સમૃદ્ધિ યોજનાની શરૂઆત થઈ હતી . આ સ્કીમનો ઉદ્દેશ્ય પુત્રીઓના ભવિષ્ય માટે બચતને પ્રોત્સાહન આપવાનો છે . આ યોજનાની સૌથી મોટી ખાસિયત એ છે કે તેમાં પબ્લિક પ્રોવિડંટ ફંડની તુલામાં વધુ વ્યાજ મળે છે . અને ટેક્સમાં પણ છૂટ મળે છે . જો તમારી પુત્રી 10 વર્ષ કે તેનાથી નાની છે , તો તમારે મોડુ કર્યા વગર આ યોજનાનો લાભ લેવો જોઈે . હાલમાં આ યોજનામાં તમને 8.1 ટકા વાર્શિક વ્યાજ મળી રહે છે . જે પીપીએફ કરતા વધુ છે . જો તમે આ યોજનામાં રોકાણ કરવા ઈચ્છતા હો , તો આ યોજના વિશે આટલું જાણવું જરૂરી છે .


આમ આ નોટિફિકેશનને કારણે હાલમાં રિયલ્ટી સેક્ટરમાં પોપ્યુલર થયેલી 20:80 અને 25:75 સ્કીમો સામે આરબીઆઇએ લાલ આંખ કરી છે . આરબીઆઇએ કહ્યું છે કે અધુરા પ્રોજેકટ માટે હોમ લોન આપવી જોખમ ભરેલુ છે . હોમ લોન આપતી વખતે કન્સ્ટ્રકશનની સ્થિતિ સમજવી જરૂરી છે . કન્ટ્રકશનની સ્થિતિને આધારે હોમ લોન આપવી જોઇએ . હાલમાં કેટલાક બિલ્ડરો અને ડેવલપરો વિવિધ બેન્કો સાથે મળીને ઇનોવેટિવ હાઉસિંગ લોન - સ્કીમો બહાર પાડી રહ્યા છે . જે 20:80 અને 25:75 સ્કીમો તરીકે પોપ્યુલર છે . આ સ્કીમોમાં કન્સ્ટ્રકશનના વિવિધ સ્ટેજને ધ્યાનમાં લીધા વિના જ લોન આપવામાં આવે છે અને એક નિશ્ચિત રકમ બિલ્ડર કે ડેવલપરને મળી જાય છે . આ રકમ બિલ્ડરને મળે છે , પણ એ લેનારી વ્યક્તિના નામે વ્યાજ ચડતું જાય છે . જો બિલ્ડર દ્વારા કામ અટકે તો આવી લોનની વસૂલાત કરવાનું મુશ્કેલ થઇ શકે છે . ભવિષ્યમાં આ મૃદ્દે બેન્કનું જોખમ પણ વધી શકે અમે છે એથી આવી લોન પણ કન્સ્ટ્રકશનના સ્ટેજને આધારે આપવી જોઇએ .


બૉલીવુડના જાણીતા અભિનેતા રણદીપ હુડા આજે 38મો જન્મ દિવસ ઉજવી રહ્યા છે અને આ હૉટ હંક અભિનેતાએ પોતાની વર્સેટાઇલ એક્ટિંગ વડે ક્રિટિક્સ અને ઑડિયંસ બંનેમાં એટેંશન જગાવ્યુ છે , પરંતુ રણદીપ વિશે એન્ટિક બાબત એ છે કે તેમના અભિનય કરતા તેમના ઑન - સ્ક્રીન કિસિંગ સીન્સે લોકોને વધુ એટેંશન કર્યા છે . રણદીપ હુડાએ ઑન - સ્ક્રીન કિસિંગ સીન્સમાં તમામ સીમાડાઓ તોડી નાંખી છે . રણદીપે એક તરફ જિસ્મ 2માં પૂર્વ પોર્ન સ્ટાર સન્ની લિયોનને કિસ કરી હતી , તો બૉમ્બે ટૉકીઝમાં સાકિબ સલીમને ચુંબન ચોળ્યુ હતું . બૉલીવુડના સીરિયલ કિસર ગણાતા ઇમરાન હાશમીએ પણ ક્યારેય કોઈ પુરુષ અભિનેતાને ઑન - સ્ક્રીન કિસ નથી કરી , પણ રણદીપે અભિનેત્રીઓ અને અભિનેતાઓને બિંદાસ્ત ઑન - સ્ક્રીન કિસ કરી છે અને આ જ વસ્તુ તેમને ઇમરાન હાશમી કરતા મોટા સીરિયલ કિસર બનાવે છે . રણદીપ હુડાએ સ્કૂલ લાઇફ દરમિયાન યુવાન વયે જ એક્ટિંગની શરુઆત કરી દીધી હતી . મેલબૉર્ન - ઑસ્ટ્રેલિયા ખાતે અભ્યાસ પૂર્ણ કરાય બાદ રણદીપ ભારત આવ્યાં અને મૉડેલિંગ તથા થિયેટર એક્ટિંગ શરૂ કરી . રણદીપે મીરા નાયરની મૉનસૂન વેડિંગ ફિલ્મ દ્વારા 2001માં બૉલીવુડ કૅરિયર શરૂ કર્યું . પછી ચાર વરસના લાંબા ગાળા બાદ રણદીપને રામ ગોપાલ વર્માએ ડી ( 2005 ) માટે સાઇન કર્યા કે જેમાં રણદીપે ક્રિટિક્સનું ધ્યાન ખેંચ્યું . તે પછી રણદીપે નિષ્ફળ ફિલ્મોની હારમાળા સર્જી , પરંતુ મિલન લુથરિયાની વન્સ અપૉન ઍ ટાઇમ ઇન મુંબઈ ( 2010 ) રણદીપ માટે ટર્નિંગ પૉઇંટ સાબિત થઈ . તે પછી સાહેબ બીવી ઔર ગૅંગસ્ટર , જન્નત 2 , મર્ડર 3 , જિસ્મ 2 , હાઈવે અને તાજેતરમાં જ રિલીઝ થયેલી સાજિદ નડિયાદવાલાની કિકમાં રણદીપે શાનદાર અભિનય કર્યો . રણદીપ હુડાની આગામી ફિલ્મોમાં રંગ રસિયા , ઉંગલી , શૂટર , ફન્ને ખાન , મૈં ઔર ચાર્લ્સ તથા પૂજા ભટ્ટની બૅડનો સમાવેશ થાય છે . અપેક્ષા કરી જ શકાય કે રણદીપ આ ફિલ્મોમાં પણ હૉટ કિસિંગ સિન્સ કરશે જ . ચાલો હાલ તો આપને બતાવીએ રણદીપ હુડાના અત્યાર સુધીની ઑન - સ્ક્રીન કિસિંગ સીન્સ :


ભારતીય ક્રિકેટ કન્ટ્રોલ બોર્ડની પસંદગી સમિતિએ 2015ના વિશ્વકપની તૈયારીઓ શરૂ કરી દીધી છે . જેને ધ્યાનમાં રાખીને ઇંગ્લેન્ડ સામેની પાંચ મેચોની ટેસ્ટ શ્રેણી અને એક આંતરરાષ્ટ્રીય ટી20 મેચ માટેની એક નવી જ ટીમ ઇન્ડિયા ( કારણ કે આ ટીમમાં મોટાભાગના યુવા અને નવા ચહેરા છે ) ની પસંદગી કરવામાં આવી છે , જેમાં યુવરાજ સિંહ , ગૌતમ ગંભીર , હરભજન સિંહ , ઇશાંત શર્મા જેવા જાણીતા અને અનુભવી ખેલાડીઓને સ્થાન આપવામાં આવ્યું નથી . બીસીસીઆઇ ઇચ્છે છેકે જ્યારે વિશ્વકપ નજીક આવે ત્યારે એક શ્રેષ્ઠ ટીમને મહેન્દ્ર સિંહ ધોનીના નેતૃત્વ હેઠળ ઓસ્ટ્રેલિયા અને ન્યુઝીલેન્ડમાં યોજાનારા 2015ના વિશ્વકપમાં મોકલવામાં આવે જેથી તે સારું પ્રદર્શન કરી શકે અને 2011ની જેમ 2015નો વિશ્વકપ પણ પોતાના નામે કરી શકે . આ માટે બીસીસીઆઇએ બે નવા ચહેરાઓને સ્થાન આપ્યું છે , જેમાં એક સંજુ સેમસન છે અને બીજા કર્ણ શર્મા છે . તો ચાલો તસવીરો થકી જાણીએ કે ટીમ ઇન્ડિયાના આ બન્ને નવા ચહેરા ભારતની રાષ્ટ્રીય ક્રિકેટ ટીમનો ભાગ બન્યા બાદ કેવું અનુભવી રહ્યાં છે . 2003નો વિશ્વ કપ , સચિનના 673 રનઃ દ્રવિડે જણાવ્યું રહસ્ય માન્ચેસ્ટરમાં ઇંગ્લેન્ડ સાથે ભીડશે ભારતઃ જાણો શું કહે છે ઇતિહાસ આ પણ વાંચોઃ - ‘ક્રોધિત ' ધોનીએ ઇસીબીને કહ્યુ હતું , સમાધાન નહીં


સ્ટુડન્ટ ઑફ ધ ઈયર ફૅમ વરુણ ધવન તથા રૉકસ્ટાર ગર્લ નરગિસ ફખરીએ બૅંકૉમાં મૈં તેરા હીરો ફિલ્મના શૂટિંગ કરી રહ્યાં છે . આ જોડીએ સ્વીકાર કર્યું છે કે શૂટિંગનો અનુભવ મજાનો રહ્યો . ડેવિડ ધવન દિગ્દર્શિત મૈં તેરા હીરો ફિલ્મનું આ શિડ્યુઅલ સોમવારે સમ્પન્ન થઈ ગયું . નરગિસે માઇક્રોબ્લૉગિંગ સાઇટ ટ્વિટર પર લખ્યું - મૈં તેરા હીરોના સેટ પર છેલ્લો દિવસ . બહુ ખરાબ લાગી રહ્યું છે . અહીં બહુ મજા પડી ગઈ . સૌને પ્રેમ . ફિલ્મની ટીમ અને કલાકારો સહિત શું યાદગાર ટીમ હતી ! પહેલી વાર પિતા ડેવિડ ધવન સાથે કામ કરતાં વરુણ ધવને પણ હેલીકૉપ્ટરની એક ફોટો શૅર કરી . ફોટોમાં ફિલ્મના એક્શન દૃશ્યનો મહત્વનો ભાગ છે . સ્ટુડન્ટ ઑફ ધ ઈયર સાથે બૉલીવુડ પ્રવેશ કરનાર વરુણ ધવન કહે છે - મૈં તેરા હીરોમાં એક્શન દૃશ્ય કરવા માટે તેઓ ખાસ તાલીમમાંથી પસાર થયા હતાં . તેઓ ઉત્સાહિત છે .


બેંગ્લોર , 22 ઑગસ્ટઃ ઇંગ્લેન્ડમાં પહેલી બે ટેસ્ટ મેચો દરમિયાન વિરાટ કોહલીને તેમની પ્રેમિકા અનુષ્કા શર્માને સાથે રાખવાની પરવાનગી આપવા માટે બીસીસીઆઇ દ્વારા ટીમ મેનેજમેન્ટને એવું કારણ જણાવ્યું હતું કે જે સાંભળીને ટીમ મેનેજમેન્ટ પણ હચમચી ગયું હતું . બીસીસીઆઇના એક અધિકારીએ પોતાનું નામ જણાવ્યા વગર મેઇલ ટૂડેને જણાવ્યું હતું કે વિરાટ કોહલી પોતાની પ્રેમિકા અને બૉલિવુડ અભિનેત્રી અનુષ્કા શર્મા સાથે ટૂંક સમયમાં લગ્ન કરવાની યોજના બનાવી રહ્યાં છે , તેથી તેમને સાથે રહેવા દેવામાં આવે . ઇંગ્લેન્ડ સામે પૂર્ણ થયેલી ટેસ્ટ શ્રેણીમાં ખરાબ પ્રદર્શન કરવા બદલ વિરાટ કોહલી સહિત તમામ ખેલાડીઓની આકરી ટીકા કરવામાં આવી રહી છે અને ખરાબ પ્રદર્શન પાછળ તેમની પત્નીઓ અને પ્રેમિકા જવાબદાર હોવાનું બીસીસીઆઇ માની રહી છે . વિરાટ કોહલીનું સૌથી ખરાબ પ્રદર્શન રહ્યું હતું . તેણે 10 ઇનિંગમાં માત્ર 134 રન જ બનાવ્યા હતા . નોંધનીય છેકે , જ્યારથી અનુષ્કા સાથે રહેવાની મંજુરી બોર્ડ દ્વારા વિરાટ કોહલીને આપવામાં આવી હોવાની વાત મીડિયામાં ફેલાઇ હતી ત્યારથી બોર્ડ અને કોહલીની બન્નેની ટીકાઓ ક્રિકેટ વિશેષજ્ઞો દ્વારા કરવામાં આવી હતી અને જે રીતે કોહલીએ ટેસ્ટમાં પ્રદર્શન કર્યું છે , તેના કારણે કોહલી અને અનુષ્કાની સોશિયલ નેટવર્કિંગ સાઇટમાં ખિલ્લી પણ ઉડાડવામાં આવી રહી છે . વિરાટ કોહલી અને અનુષ્કા વચ્ચે બીસીસીઆઇ બન્યુ ‘એક વિલન ' ‘ધ વૉલ ' પર BCCIની નજર , દ્રવિડ લેશે ફ્લેચરનું સ્થાન ? ટીમ ઇન્ડિયાના ડિરેક્ટર રવિ શાસ્ત્રીની 12 અજાણી વાતો


નવી દિલ્હી , 11 ઓક્ટોબર : ચાલુ નાણાકીય વર્ષના પ્રથમ ચાર મહિનામાં અમેરિકન ચલણ ડોલરની નેટ પર્ચેઝર ( ખરીદદાર ) બનનારી રિઝર્વ બેંક ઓફ ઇન્ડિયા ( આરબીઆઇ ) ચાલુ નાણાકીય વર્ષમાં ઓગસ્ટમાં પ્રથમવાર ડોલરની નેટ સેલર ( વેચાણકાર ) બની છે . આરબીઆઇએ 511 મિલિયન ડોલરનું વેચાણ કર્યું હતું . નોંધનીય છે કે આરબીઆઇએ વર્તમાન નાણાકીય વર્ષના પ્રારંભમાં માર્કેટમાંથી 3.964 બિલિયન ડોલરની ખરીદી કરી હતી . જ્યારે ઓગસ્ટમાં 4.475 બિલિયન ડોલરનું વેચાણ કર્યું હતું . જ્યારે જુલાઇમાં આરબીઆઇએ માર્કેટમાંથી 9.348 બિલિયન ડોલરની ખરીદી કરી હતી . અને 3.895 બિલિયન ડોલરનું વેચાણ કર્યું હતું . આમ તે સ્પોટ માર્કેટમાં 5.453 બિલિયન ડોલરના નેટ ખરીદદાર બન્યા હતા . આરબીઆઇએ જુનમાં 2.642 અમેરિકન ડોલરની નેટ ખરીદી કરી હતી . જ્યારે મે મહિનામાં 1.786 ડોલરની અને એપ્રિલમાં 5.870 બિલિયન ડોલરની ખરીદી કરી હતી . ગયા વર્ષે ઓગસ્ટમાં આરબીઆઇએ ગ્રીનબેક નેટ સેલર બન્યો હતો કારણ કે આરબીઆઇએ સ્પોટ માર્કેટમાં 3.188 બિલિયન ડોલરનું વેચાણ કર્યું હતું . જ્યારે 724 મિલિયન અમેરિકન ડોલરની ખરીદી કરી હતી . સમગ્ર નાણાકીય વર્ષ 2014 દરમિયાન આરબીઆઇએ 8.992 બિલિયન ડોલરની ખરીદી કરી હતી . તેણે 52.394 બિલિયન ડોલરની ખરીદી કરી હતી અને 43.402 બિલિયન ડોલરનું વેચાણ કર્યું હતું .


બેંગલોર , 16 ઓક્ટોબર : આપની પાસે પાન કાર્ડ છે ? પાન કાર્ડ નથી તો બનાવવું અનેક રીતે ઉપયોગી અને લાભકર્તા છે . પાન કાર્ડ બનાવવાનું છે પણ સમય મળી શકતો નથી ? તો હવે સમયની ચિંતા કરવાની છોડો . કારણ કે હવે આપ ઓનલાઇન અરજી કરીને પાન કાર્ડ મેળવી શકો છો . સરકારે આવકવેરા વિભાગ સાથે મળીને શરૂ કરેલી ઓનલાઇન પાન કાર્ડ અરજી સુવિધાને પગલે આપે ત્રીજી કોઇ વ્યક્તિને મળવાની જરૂર નથી . . . પાન કાર્ડ ઓનલાઇન કેવી રીતે મેળવી શકાશે ? 1 . આવકવેરાના નિયમો અનુસાર પાન કાર્ડ બનાવવા માટે આપે ફોર્મ 49એ ભરવું પડે છે . આ ફોર્મ આપને વેબસાઇટ પરથી મળી રહેશે . 2 . NSDLની વેબસાઇટ પર જઇને લિંક https : / / tin . tin . nsdl . com / pan પર આપ પાન કાર્ડ માટે અરજી કરી શકો છો . આ માટે આપ આપવામાં આવેલી લિંકનો ઉપયોગ કરી શકો છો . અહીં આપને પાનકાર્ડ માટે જરૂરી પ્રાથમિક માહિતી મળી શકશે . 3 . વેબસાઇટ પર આપવામાં આવેલા ઓપ્શન્સ પર આપે ધ્યાનથી ક્લિક કરવાનું રહેશે . જો આપે પાન કાર્ડ તૈયાર કરાવવાનું છે તો તેના માટે અલગ ઓપ્શન છે . જો આપનું પાન કાર્ડ બની ગયું હોય અને તેમાં રહેલી ભૂલ સુધારવાની હોય તો તેના માટે ચેન્જ કે કરેક્શન પાનથી વિકલ્પ આપવામાં આવ્યો છે . 4 . જો આપ નવું પાન કાર્ડ બનાનના માટે અરજી કરી રહ્યા હોવ તો તમામ માહિતી ભરીને ફોર્મને ઓનલાઇન સબમિટ કરી દેવું જોઇએ . ફોર્મ સબમિટ કર્યા બાદ આપને 15 આંકડાનો એન્લ્કોઝમેન્ટ નંબર જોવા મળશે . આ નંબરની પ્રિન્ટ લઇને તેને સાચવીને રાખવો પડશે . 5 . આ એનક્લોઝમેન્ટ ફોર્મ આવકવેરા વિભાગને મોકલવાનું હોય છે . તેની સાથે આપે એડ્રેસ પ્રુફ , ઓળખપત્ર વગેરે જમા કરાવવાનું હોય છે . આ ફોર્મ પર પાસપોર્ટ સાઇઝનો ફોટો પણ લગાવીને મોકલવાનો હોય છે . આ ફોટો જ આપના પાન કાર્ડ પર દર્શાવવામાં આવશે . 6 . જો આપ ભારતમાં જ રહેતા હોવ તો પાન કાર્ડ એપ્લિકેશનની ફી કુલ 96 રૂપિયા ચૂકવવી પડે છે . જો આપ વિદેશમા રહો છો તો આપે રૂપિયા 962 ચૂકવવા પડશે .


નેશનલ એવોર્ડ વિનર અક્ષય કુમાર ફરી એકવાર ચર્ચામાં છે . તેમણે દેશના પીએમ નરેન્દ્ર મોદી સાથે મુલાકાત કરી પોતાની આગામી ફિલ્મ ' ટૉયલેટ એક પ્રેમ કથા ' અંગે જાણકારી આપી છે . અક્ષય કુમારે જાતે ટ્વીટર પર એક તસવીર શેર કરતાં આ વાત જણાવી છે . અક્ષયે લખ્યું છે , મારી ફિલ્મનું ટાઇટલ સાંભળીને વડાપ્રધાને જે સ્માઇલ આપી એનીથી મારો દિવસ સુધરી ગયો . અક્ષય કુમાર તેમની આગામી ફિલ્મ ' ટૉયલેટ એક પ્રેમ કથા ' અંગે ખૂબ સિરિયસ છે . અન્ય રસપ્રદ વાત એ છે કે , નરેન્દ્ર મોદી જ્યારથી પીએમ બન્યા છે ત્યારથી તેમની પહેલી પ્રાથમિકતા છે , દરેક ઘરમાં શૌચાલય બનાવડાવવું અને લોકોને તેનો ઉપયોગ કરતા કરવા . અક્ષય કુમારની આ ફિલ્મ દર્શકોને સરકારના વિઝનને વધુ સ્પષ્ટ રીતે દેખાડવામાં મદદરૂપ બને એમ લાગી રહ્યું છે . આજે ફિલ્મો એ માસ કોમ્યૂનિકેશનનો સૌથી ઝડપી , વ્યાપ્ત અને શ્રેષ્ઠ સ્ત્રોત છે . આ મુલાકાતમાં અક્ષય કુમારે વડાપ્રધાનને મળી આ ફિલ્મ અંગેની તમામ જાણકારી આપી . આ પહેલા પણ અક્ષય કુમારે ભારતમાં શૌચાલયની સ્થિતિ અંગે એક વીડિયો શેર કર્યો હતો અને તેંમા ચોંકાવનારા આંકડા જાહેર કર્યા હતા . તેમણે આ વીડિયોમાં સૌને પોતાના ઘરમાં શૌચાલય બનાવડાવવાની વિનંતી કરી હતી . આ વાત પરથી જ સ્પષ્ટ થાય છે કે , અન્ય બોલિવૂડ એક્ટર્સની માફક અક્ષય પણ પોતાની ફિલ્મોના પ્રમોશનમાં ખૂબ પાવરધા થઇ ગયા છે . તેમણે ખૂબ હોંશિયારીપૂર્વક અલગ જ રીત સાથે પોતાની આગામી ફિલ્મનું પ્રમોશન શરૂ કરી દીધું છે .


કોલલાતા નાઇટ રાઇડર્સને ડેરડેવિલ્સ આપેલા 129 રનોના લક્ષ્યને 18.4 ઓવરમાં ચાર વિકેટ ગુમાવીને પાર કરી મેચ જીતી લીધી . કેકેઆરે ડેરડેવિલ્સને છ વિકેટથી હરાવીને ખિતાબ બચાવવાની ઝુંબેશની સફળ શરૂઆત કરી . ગયા વર્ષે ગંભીરની ટીમે ચેન્નાઇ સુપર કિંગ્સને હરાવીને પહેલીવાર ખિતાબ જીત્યો હતો . ગંભીરે જણાવ્યું કે ' હું આ જીતનો શ્રેય બોલરોને આપવા માંગીશ , સુનીલ નરેનના નેતૃત્વમાં બોલરોએ મહેમાન ટીમને ઓછા સ્કોરમાં અટકાવી દીધું . જેના કારણે બેટ્સમેનોનું કામ હળવું બની ગયું . ' નરેને આ મેચમાં 13 રન આપીને ચાર વિકેટ લઇને મેન ઓફ ધ મેચનો ખિતાબ મેળવ્યો . નરેન આઇપીએલની 5મી સિઝનમાં 24 વિકેટોની સાથે ટૂર્નામેન્ટના શ્રેષ્ઠ ખેલાડી તરીકે પસંદ કરવામાં આવ્યા હતા .


પીએમ મોદીએ 8 નવેમ્બરે જ ઘોષણા કરી દીધી હતી કે 8 નવેમ્બર મધરાતથી 500 અને 1000 રુપિયાની નોટ નહિ ચાલે . કાળાનાણા પર લગામ લગાવવા માટે પીએમ મોદીએ આ નિર્ણય કર્યો છે . બજારમાં 500 અને 2000 ની નોટ આવી ગઇ છે . આવો જાણીએ કે 500 રુપિયાની નોટમાં શું છે ખાસ . 500 ની નોટની ખાસિયત 1 . નોટના આ ભાગને પ્રકાશમાં જોતા 500 રુપિયા લખેલા દેખાશે . 2 . અહીં 500 રુપિયાની એક છૂપાયેલી તસવીર છે . 3 . નોટ પર દેવનાગરીમાં 500 રુપિયા લખેલા છે . 4 . નોટની વચ્ચે મહાત્મા ગાંધીની તસવીર છે . 5 . નોટની જમણી બાજુ સુરક્ષા દોરો હશે . નોટને સહેજ ત્રાંસી કરતા તે નીલા અને લીલા રંગમાં બદલાતો છે . 6 . પૈસા આપવાનું વચન અને ગવર્નરના હસ્તાક્ષર નવી નોટમાં જમણી બાજુ ખસેડાયા છે . 7 . જમણી બાજુ ખાલી સ્થાન પર મહાત્મા ગાંધીનું ચિત્ર ઉપસી આવે છે જેમાં 500 રુપિયાનો વોટરમાર્ક પણ છે . 8 . નોટ પર લખેલા નંબરના આકાર નાનાથી મોટા એટલે કે ચઢતા ક્રમમાં છે જે નોટમાં જમણી બાજુ નીચેની તરફ અને ડાબી બાજુ ઉપરની તરફ લખ્યા છે . 9 . નંબરની બરાબર ઉપર 500 રુપિયા લખેલા છે જેનો રંગ લીલા અને નીલા રંગમાં બદલાતો રહેશે . 10 . જમણી બાજુ નીચેની તરફ અશોક સ્તંભનું ચિહ્ન છે . અંધજનો માટે 11 . જમણી બાજુ અશોક સ્તંભની બરાબર ઉપર એક કાળા રંગનું ગોળાકાર ઉભરેલુ નિશાન છે જેના પર 500 રુપિયા લખેલુ છે . તેને માત્ર સ્પર્શીને પણ ઓળખી શકાશે . 12 . નોટની ડાબી અને જમણી બાજુ કિનારા તરફ પાંચ લાઇનો છે જેની પ્રિંટીંગ ઉપસેલી છે . નોટની પાછળની બાજુએ 13 . ડાબી તરફ નોટના છાપકામનું વર્ષ લખેલુ છે . 14 . સ્વચ્છ ભારતનો લોગો , ગાંધીજીના ચશ્મા તેમના સ્લોગન સાથે છે . 15 . ઘણી ભાષાઓમાં 500 રુપિયા લખવાની પેનલ વચમાં સહેજ ડાબી તરફ છે . 16 . નોટની પાછળની તરફ દિલ્હીના લાલ કિલ્લાની તસવીર છે . 17 . જમણી બાજુએ ઉપરની તરફ દેવનાગરીમાં 500 રુપિયા લખ્યા છે . અન્ય 18 . 500 રુપિયાની નોટ 63 મીલિમીટર પહોળી અને 150 મીલિમીટર લાંબી છે .


ફૂટબોલ અને હોકીની જેમ હવે ક્રિકેટમાં પણ હવે રેડ કાર્ડ જોવા મળશે . મેરિલબોન ક્રિકેટ ક્લબ ( એમસીસી ) વર્લ્ડ ક્રિકેટ કમિટીએ બુધવારે ક્રિકેટમાં રેડ કાર્ડ શામેલ કરવાની ભલામણ કરી હતી . જો કોઇ ખેલાડી મેદાન પર નિયમોનું ઉલ્લંઘન કરશે તો અમ્પાયર તેને રેડ કાર્ડ બતાવી તેના પર પ્રતિબંધ લગાવી શકે છે . એમસીસીએ કરેલી ભલામણોને આઇસીસીની મંજૂરી મળતા ક્રિકેટના નવા નિયમોમાં શમેલ કરવામાં આવશે . આ ભલામણો 1 ઓક્ટોબર , 2017 થી લાગૂ કરવામાં આવશે . આ કમિટીની આગામી બેઠક 3 જુલાઇ , 2017 ના રોજ યોજાશે . ઇંગ્લેંડના ભૂતપૂર્વ કેપ્ટન માઇક બ્રેયરલીના નેતૃત્વવાળી આ બેઠકમાં વર્લ્ડ ટેસ્ટ ચેમ્પિયનશીપ યોજવા અને ચાર દિવસીય ટેસ્ટ પર પણ વિચાર કરવામાં આવ્યો હતો પરંતુ તેમાં એક અભિપ્રાય શક્ય બન્યો નહોતો . બ્રેયરલીએ જણાવ્યુ હતુ કે મેદાન પર ખેલાડીઓની ગેરશિસ્ત વધતી જાય છે માટે મેચ દરમિયાન વધુ પડતા ગેરશિસ્ત બદલ એમ્પાયર રેડ કાર્ડ બતાવી શકશે . અમ્પાયર રેડ કાર્ડનો ઉપયોગ કરી ખેલાડીને મેચની બહાર કાઢી શકશે . જો આ ભલામણો મંજૂર કરવામાં આવશે તો આંતરરાષ્ટ્રીય બધી જ મેચોમાં તેને લાગૂ કરવામાં આવશે . વળી , તે ટી - 20 , ટેસ્ટ અને વન ડે એમ ત્રણેય ફોર્મેટમાં પણ લાગૂ કરવામાં આવશે . કમિટીએ આંતરરાષ્ટ્રીય ક્રિકેટ પરિષદને રજૂઆત કરી કે તે ક્રિકેટને ઓલિમ્પિકમાં શામેલ કરવા અને વર્લ્ડ ચેમ્પિયનશીપ યોજવાની દિશામાં કામ ચાલુ રાખે . વળી પેનલે ફીલ્ડરના હેલમેટ સાથે બોલ ટકરાવાના નિયમમાં બદલાવની પણ ઘોષણા કરી . આ બદલાવનું કારણ એ છે કે કમિટીનું માનવુ છે કે હાલમાં વિકેટકીપરના પેડ સાથે બોલ ટકરાયા બાદ કેચ અને સ્ટમ્પ થઇ શકે છે જ્યારે પેડ પહેરવુ વૈકલ્પિક છે . અમુક દેશોમા હેલ્મેટ અનિવાર્ય હેલ્મેટ અનિવાર્ય હોવા છતા તેની સાથે ટકરાયા બાદ કેચ અને સ્ટમ્પ ગણાતુ નથી . કમિટીના સભ્ય રિકી પોંટીંગે બેટનો આકાર સીમિત કરવા અંગે કહ્યુ કે દુનિયાના 60 % ખેલાડીઓ અમારી આ વાત સાથે સંમત છે . બધા જ બેટની કિનારીઓની જાડાઇ 38 થી 42 મીમી રાખવા માંગે છે જે હાલમાં 50 મીમી છે . તેમને જણાવ્યુ કે અમે રજૂઆત કરી છે તેનાથી અમે ખુશ છીએ કારણકે આનાથી બેટ અને બોલ વચ્ચે સંતુલન બનશે . રેડ કાર્ડ બતાવવા અંગે બ્રેયરલીએ કહ્યુ કે આ કાર્ડ ડરાવવાનું કામ કરશે . તેમણે ઉમેર્યુ કે , ' અમે યલો કાર્ડ ( અસ્થાયી પ્રતિબંધ ) પર પણ ચર્ચા કરી પરંતુ બાદમાં તે રદ કર્યુ . રેડ કાર્ડ ખૂબ જ ગંભીર પરિસ્થિતિમાં બતાવવામાં આવશે . ભલામણ અનુસાર ગંભીર ઉલ્લંઘનની પરિસ્થિતિમાં અમ્પાયરોને ખેલાડીને મેચમાંથી બહાર કાઢવાનો અધિકાર મળશે . ' ખેલાડીને અમ્પાયરને ધમકાવવા , અન્ય ખેલાડી , અમ્પાયર , અધિકારી , દર્શકને શારીરિક રીતે નુકશાન પહોંચાડવા કે મેદાન પર અન્ય હિંસક ગતિવિધિઓ માટે બહાર કરવામાં આવશે .


પૂર્વ ભારતીય ઓનર અને ટીવી ક્રિકેટ એક્સપર્ટ વિરેન્દ્ર સેહવાગે વર્લ્ડ કપ 2011ની જીતનો શ્રેય માસ્ટર બ્લાસ્ટર સચિન તેંડુલકરને આપ્યો . ટીવી શૉ ' ક્રિકેટ કી બાત ' માં સેહવાગે કેટલાક ખુલાસા કર્યા . જેમાં તેમણે શ્રીલંકા સામેની ફાઈનલ મેચમાં વ્યૂહાત્મક બદલાવ કરવા પાળછનું કારણ પણ જણાવ્યું . જણાવી દઈએ કે સારા ફોર્મમાં હોવા છતાં યુવરાજને આગળ બેટિંગ કરવા નહોતો ઉતાર્યો અને જેને પગલે ધોની - યૂવી વચ્ચે મતભેદ હોવાની પણ ચર્ચા થવા લાગી હતી . સેહવાગે ખુલાસો કરતા કહ્યું કે સચિન તેંડુલકરે કૂલ કેપ્ટન મહેન્દ્ર સિંહ ધોનીને બેટિંગ ઓર્ડર ચેન્જ કરવાની સલાહ આપી હતી . તેમણે મહેન્દ્ર સિંહ ધોનીને અપર ઓર્ડરમાં બેટિંગ કરવા જવા માટે કહ્યું હતું . જો કે સચિનના આ વ્યૂહાત્મક બદલાવને કારણે ભારતીય ટીમે વર્લ્ડ કપ 2019 પર કબજો જમાવી લીદો હતો . આ ગેમ શ્રીલંકાના પક્ષમાં હતી પણ ધોની અને ગંભીરની 109 રનની પાર્ટનરશીપે આખી ગેમ બદલી નાખી અને ભારત બીજો વર્લ્ડકપ જીતવામાં સફળ થયું . સેહવાગે સ્પષ્ટતા કરતા કહ્યું કે , સચિન તેંડુલકરે ધોનીને કહ્યું હતું કે જો જમોડી આઉટ થાય તો બીજો જમોડી જ બેટિંગ માટે ઉતરે અને જો ડાબોડી આઉટ થાય તો ડાબોડી જ ઉતરે . અને વિરાટ કોહલી આઉટ થતાં તેની જગ્યાએ મહેન્દ્ર સિંહ ધોની બેટિંગ માટે ઉતર્યો , આ કારણે જ સારા ફોર્મમાં હોવા છતાં યુવરાજ સિંહ ચોથા નંબરે નહોતો રમ્યો . પૂર્વ કેપ્ટન મહેન્દ્ર સિંહ ધોનીએ અડીખમ 91 રન ફટકાર્યા હતા અને તેમના ક્રિઝ પાર્ટનર ગંભીરે 97 રન ફટકાર્યા હતા . નુવાન કુલસેકરાની ઓવરમાં ધોનીએ ફટકારેલી શાનદાર સિક્સર તો બધાને યાદ જ હશે . આની સાથે જ મહેન્દ્ર સિંહ ધોની મેન ઓફ ધી મેચ બન્યા હતા . શ્રીલંકાના બોલિંગ અટેક મુજબ સચિને વ્યૂહાત્મક બદલાવ કરીને વર્લ્ડકપ સફળ રીતે જીતાવી દીધો . અમદાવાદમાં બુરાડી કાંડ જેવો જ કિસ્સો , એક જ પરિવારના 3 લોકોએ કરી આત્મહત્યા


પોતાની આ તૈયારી હેઠળ દેશની સૌથી મોટી કાર નિર્માતા કંપની મારૂતિ સુઝુકીએ નવી કાર ' રીગલ ' ને લોન્ચ કરવા જઇ રહી છે . રીગલ મારૂતિની સૌથી વધુ વેચાનાર કોમ્પેક્ટ સેડાન ડિઝાનરનું નવું વેરિએન્ટ હશે . કંપની રીગલને લિમિટેડ એડિશનમાં રજૂ કરશે અને તેની દિલ્હીમાં એક્સ શો રૂમ કિંમત 5.60 લાખ રૂપિયા હશે . બજારમાં તેનું ફક્ત પેટ્રોલ વર્જન જ ઉપલબ્ધ રહેશે . સૂત્રોના જણાવ્યા અનુસાર રીગલ ભારતીય શોરૂમાં આગામી કેટલાક દિવસોમાં પહોંચી જશે . નવી કારમાં લેધર કવર્ડ ઇન્ટિરિયર , એડવાન્સ મ્યૂઝિક સિસ્ટમ અને રિયર પાર્કિંગ જેવા નવા ફિચર્સ હશે . જો કે નવા વેરિએન્ટ રીગલને કંપની ડિઝાયરના પાંચ વર્ષ પુરાં થતાં લાવી રહી છે અને તેને જલદી જ લોન્ચ કરવાની આશા છે . જો કે મારૂતિ તેને અમેજની સાથે જ લોન્ચ કરવા માંગતી હતી . મારૂતિ ઇન્ડિયા આ પહેલાં પણ અન્ય કાર કંપનીઓને ટક્કર આપવામાં સ્પેશલ એડિશન લાવી ચુકી છે . આ પ્રમાણે હુડઇ ઇઓન આવ્યા બાદ મારૂતિએ અલ્ટોના એક્સ પ્લોર વેરિએન્ટ રજૂ કર્યું હતું . ડિઝાઇર મારૂતિ ઇન્ડિયાની સૌથી વધુ વેચાનાર કોમ્પેક્ટ સેડાન કાર છે . લોકોમાં ડિઝાયરની લોકપ્રિયતાનો અંદાજો તેનાથી લગાવી શકાય કે અત્યારે પણ 4 થી 8 મહિનાનું વેઇટિંગ ચાલી રહ્યું છે .


સોનામાં આ અઠવાડિયાની શરૂઆતથી જ ઘટાડાનું વલણ બનેલું રહ્યું છે અને આ 30,000 રૂપિયા પ્રતિ 10 ગ્રામથી નીચે હતો . જો કે શનિવારે આ 1,250 રૂપિયાના રેકોર્ડ બ્રેક ધટાડાની સાથે 28,350 રૂપિયા પ્રતિ 10 ગ્રામના સ્તર પર આવી ગયો છે . આ પહેલાં સોનાએ આ લોઅર લેવલ ગત વર્ષે સાત એપ્રિલના રોજ જોવા મળ્યો હતો . તો બીજી તરફ ગ્લોબલ માર્કેટમાં સોનાના ભાવ 84 ડોલરના ઘટાડા સાથે 1,477 ડોલર પ્રતિ ઔંસ રહ્યો છે . ઓલ ઇન્ડિયા શરાફા બજારના વાઇસ પ્રેસિડેન્ટ સુરેન્દ્ર જૈને કહ્યું હતું કે એક દિવસમાં સોનાના ભાવમાં આ સૌથી મોટો ઘટાડો છે . ભવિષ્યમાં માર્કેટમાં વેચાણને જોતાં આગામી દિવસોમાં સોનાના ભાવમાં ઘટાડાનો ભાવ યથાવત રહી શકે છે . તેમને કહ્યું હતું કે સોનાના ભાવમાં આ ઘટાડાના કારણે ફ્યૂચર માર્કેટ ટ્રેડ જ છે . બજારમાં સોનાની વાસ્તવિક ખરીદી ન બરાબર છે . માર્કેટ એક્સપર્ટ્સનું કહેવું છે કે નવરાત્રિમાં સોનાની ખરીદીને શુભ માનવામાં આવે છે . તેમછતાં રિટેલ બિઝનેસમાં નરમાઇ આવવાની આશંકા હોવાથી ખરીદીમાં રસ ધરાવતા નથી . આ દરમિયાન સટોડિયા સતત વેચાણથી મલ્ટી કમોડિટી એક્સચેંજમાં વાયદા બજારમાં સોનું 28,000 રૂપિયાથી નીચે જતું રહ્યું છે . ચાંદીના ભાવ પણ 2,500 રૂપિયાના ઘટાડા સાથે 50,100 રૂપિયા પ્રતિ કિલો છે . ઔદ્યોગિક એકમો તથા સિક્કા બનાવનાર એકમો તરફથી માંગમાં ઘટાડો થતાં ચાંદીમાં નરમાઇ રહી છે . ઘરેલું બજારમાં 99.9 તથા 99.5 ટકા શુદ્ધ સોનાનો ભાવ 1,250 રૂપિયાથી ઘટીને 28,350 તથા 28,150 રૂપિયા પ્રતિ 10 ગ્રામ થઇ ગયો છે . સિક્કાનો ભાવ પણ 300 રૂપિયા ઘટીને 24,800 રૂપિયા પ્રતિ ( 8 ગ્રામ ) થઇ ગયો છે . આ પ્રમાણે તૈયાર ચાંદીનો ભાવ 2,500 રૂપિયાના ઘટાડા સાથે 50,100 રૂપિયા પ્રતિ કિલો રહ્યો હતો અને સાપ્તાહિક ડિલિવરી ચાંદીનો ભાવ 2,745 રૂપિયા ઘટીને 48,780 રૂપિયા પ્રતિ કિલો રહ્યો હતો .


નવી દિલ્હી , 12 ઓક્ટોબર : આપણે નરેન્દ્ર મોદીને હવે ગુજરાતના પૂર્વ મુખ્યમંત્રી તરીકે નહીં પણ ભારતના વડાપ્રધાન તરીકે ઓળખીયે છીએ . પણ આપણા દેશમાં એક એવી પણ વ્યક્તિ છે જે નરેન્દ્ર મોદીને ગુજરાતના વડાપ્રધાન તરીકે ઓળખે છે . આવી ગયાને ચક્કર ? કોંગ્રેસની આગેવાનીવાળી યુપીએ સરકારમાં નાણા મંત્રી રહી ચૂકેલા પી ચિદમ્બરમે વડાપ્રધાન નરેન્દ્ર મોદી પર ગુજરાતના વડાપ્રધાન તરીકે કામ કરવાનો આરોપ લગાવ્યો છે . આ સાથે તેમણે એમ પણ જણાવ્યું છે કે કેન્દ્રમાં ભાજપની સરકાર ક્યારે મૂળભૂત નીતિયો વિચાર કરવાનો શરૂ કરશે તે ચિંતાનો વિષય છે . તેમણે જણાવ્યું કે છેલ્લા 140 દિવસથી કેન્દ્રમાં નરેન્દ્ર મોદી સરકાર છે . સરકારની રચના બાદથી તરત જ વડાપ્રધાન પ્રચાર અભિયાનમાં જોડાયેલા છે . ચિદમ્બરમે આ વાત મહારાષ્ટ્રમાં પત્રકારો સાથેની વાતચીત દરમિયાન કહી હતી . તેમણે જણાવ્યું કે પ્રધાનમંત્રી જન ધન યોજનાના રૂપમાં સરકાર સ્વયં નવી યોજનાની શરૂઆત કરી હોવાનું બતાવવા માંગે છે . પણ વાસ્તવમાં આ યોજના યુપીએ સરકારના સમયની છે . ચિદમ્બરમે એમ પણ જણાવ્યું તે સ્વચ્છ ભારત અભિયાન પર યુપીએ સરકારના નિર્મલ ભારત અભિયાનની નકલ છે . પણ આ યોજનામાં નવા પ્રયોગને અમે આવકારીએ છીએ . ચિદમ્બરમે નરેન્દ્ર મોદી પર સીધું નિશાન તાકતા જણાવ્યું કે યુપીએ સરકારમાં રક્ષા મંત્રાલય કોઇને વધારાની જવાબદારી તરીકે સોંપવામાં આવ્યું ન હતું . જેના પગલે યુપીએ સરકાર દેશની આંતરિક સુરક્ષા , માઓવાદ સહિત અનેક મુદ્દાઓ પર સારી રીતે કામ કરી રહી હતી . પરંતુ મોદી સરકારની આ સમસ્યાઓ પર કોઇ નીતિ સ્પષ્ટ નથી . પૂર્વ નાણા મંત્રીએ મોદી પર હુમલા કરતા કહ્યું કે એલઓસી પર ચાલુ રહેલા વિરોધ પર વડાપ્રધાનની 56 ઇંચની છાતી ક્યાં ગઇ જે હવે દેખાઇ રહી નથી . તેમણે કહ્યું કે આપે ક્યારેય પણ આ પહેલા એવું જોયું છે કે ગામવાળાને ગામ છોડીને જવું પડી રહ્યું હોય ?


ઇવાઇનું કહેવું છે કે , મુદ્રા અવમૂલ્યન અને વિભિન્ન ક્ષેત્રોમાં એફડીઆઇ ખોલવાથી ભારતે વિદેશી રોકાણોમાં સૌથી આકર્ષક સ્થાન બનાવ્યું છે . ઑગસ્ટમાં ભારત સરકારે મલ્ટી બ્રાન્ડ રિટેલ અને ટેલીકોમ સહિત અનેક સેક્ટર્સમાં એફડીઆઇના નિયમોમાં ઢીલ આપવાની ઘોષણા કરી હતી . અર્ન્સ્ટ યંગ અનુસાર હાલના આર્થિક દબાણ અને ભારી દેવાની સ્થિતિના કારણે અનેક ભારતીય કંપનીઓ ગૈર મહત્વપૂર્ણ વ્યવસાયમાં વિનિવેશ કરી રહી છે . ઇવાઇના અહેવાલમાં કહેવામાં આવ્યું છે કે આ સ્થિતિ વિદેશી કંપનીઓને ભારતીય બજારમાં મહત્વપૂર્ણ ભૂમિકા નિભાવવા માટે મોટી માત્રામાં તકો આપી રહી છે . અહેવાલ અનુસાર અમેરિકા , ફ્રાન્સ અને જાપાન એ ભારતમાં ટોચના ત્રણ સંભવિત રોકાણકારો છે . અર્ન્સ્ટ યંગનો આ અહેવાલ 72 દેશોની અનેક મોટી કંપનીઓના 1600 વરિષ્ઠ અધિકારીઓ વચ્ચે કરવામાં આવેલા રોકાણના આધારે તૈયાર કરવામાં આવ્યો છે . અહેવાલમાં એવું અનુમાન લગાવવામાં આવ્યું છે કે , આગામી બાર મહિનાઓમાં ભારતની આર્થિક સ્થિતિમાં સુધારો આવશે . અહેવાલમાં કહેવામાં આવ્યું છે કે ભારતીય કંપનીઓ લાગત ખર્ચ ઓછો કરવાના સાથે નોકરીની તકો ઉપલબ્ધ કરાવવામાં પણ ધ્યાન આપી રહી છે .


2011ના વિશ્વકપ બાદ અનેક દિગ્ગજ ખેલાડીઓએ ક્રિકેટ ક્ષેત્રમાંથી નિવૃત્તિ લીદી છે , સચિન તેંડુલકર , રિકી પોન્ટિંગ , મહિલા જયવર્ધને , રાહુલ દ્રવિડ , જેક કાલિસ સહિત અનેક એવા નામો છે , જેમના વગર ક્રિકેટનું મેદાનમાં સન્નાટો છવાયો છે , આ લોકો માત્ર ક્રિકેટર્સ જ નહીં પરંતુ એવા ખેલાડી અને રોલ મોડલ્સ પણ હતા કે જેમને રમતા જોઇને અનેક યુવાનો ક્રિકેટ ક્ષેત્રને પોતાની કારકિર્દી બનાવવાનું સ્વપ્ન જોવા લાગ્યા છે . જોકે આ ખેલાડીઓની ખોટ પૂરવા માટે કેટલાક યુવા ચેહારો વિશ્વ ક્રિકેટમાં દસ્તક કરી રહ્યાં છે અને એ ખાલી પડેલા સ્થાનને ભરવાની પ્રતિભા ધરાવે છે . આજે અમે અહીં તસવીરો થકી એવા જ પાંચ ખેલાડીઓ અંગે જણાવી રહ્યાં છે , જેને ભવિષ્યના સ્ટાર ખેલાડી તરીકે જોવામાં આવી રહ્યાં છે . pagespeed . lazyLoadImages . overrideAttributeFunctions ( ) ; વિરાટ કોહલી અને અનુષ્કા વચ્ચે બીસીસીઆઇ બન્યુ ‘એક વિલન ' ‘ધ વૉલ ' પર BCCIની નજર , દ્રવિડ લેશે ફ્લેચરનું સ્થાન ? આ પણ વાંચોઃ - ટીમ ઇન્ડિયાના ડિરેક્ટર રવિ શાસ્ત્રીની 12 અજાણી વાતો pagespeed . lazyLoadImages . overrideAttributeFunctions ( ) ; function googleAnalyticsCodeCommon ( ) { var main _ url = $ ( ' link [ rel = " canonical " ] ' ) . attr ( " href " ) ; var url = document . location . href ; var pattern = ' https : / / ' + window . location . hostname ; url = url . replace ( pattern , " " ) ; var title = document . title ; ga ( " oneindiagu . send " , { hitType : " pageview " , page : url , location : main _ url } ) ; ga ( " rosoneindia . send " , { hitType : " pageview " , page : url , location : main _ url } ) ; ga ( " dhoneindia . send " , { hitType : " pageview " , page : url , location : main _ url } ) ; url = document . location . href ; var jcode = ' var _ comscore = _ comscore | | [ ] ; var comscoreParams = { c1 : " 2 " , c2 : " 7732551 " , c3 : " " , c4 : " ' + url + ' " , c5 : " " , c6 : " " , c15 : " " } ; _ comscore . push ( comscoreParams ) ; var s = document . createElement ( " script " ) , el = document . getElementsByTagName ( " script " ) [ 0 ] ; s . async = true ; s . src = ( document . location . protocol = = " https : " ? " https : / / sb " : " http : / / b " ) + " . scorecardresearch . com / beacon . js " ; el . parentNode . insertBefore ( s , el ) ; ' ; setTimeout ( jcode , 500 ) ; var _ qevents = _ qevents | | [ ] ; ( function ( ) { var elem = document . createElement ( ' script ' ) ; elem . src = ( document . location . protocol = = " https : " ? " https : / / secure " : " http : / / edge " ) + " . quantserve . com / quant . js " ; elem . async = true ; elem . type = " text / javascript " ; var scpt = document . getElementsByTagName ( ' script ' ) [ 0 ] ; scpt . parentNode . insertBefore ( elem , scpt ) ; } ) ( ) ; _ qevents . push ( { qacct : " p - yjta2aSVPaHEL " } ) ; window . google _ analytics _ uacct = " UA - 110466 - 73 " ; }


બૉલીવુડ હોય કે સૉલીવુડ સરવાળે ગ્લૅમર જગતમાં રહસ્યમય મોત કોઈ નવી બાબત નથી . અમિતાભ બચ્ચન સાથે બૉલીવુડ કૅરિયર શરૂ કરનાર જિયા ખાનના માતા રાબિયા ખાન દ્વારા જિયાની હત્યાના કાવતરાનો આરોપ મૂકવામાં આવ્યો છે . સવાલ એ ઊભો થાય છે કે શું જિયાના મોત પર છવાયેલો રહસ્યનો પડદો ઉઠશે . જિયાએ ગત 3જી જૂને આપઘાત કરતાં ગ્લૅમર જગતની વરવી સચ્ચાઈ પુનઃ એક વાર સામે આવી ગઈ હતી કે જ્યાં ચકાચોંધ સાથે જ એક ઉંડી નિરાશા પણ છે કે જે કેટલાંકના જીવન સુદ્ધા ભરખી જાય છે . બૉલીવુડમાં રહસ્યમય મોતનો ઇતિહાસ જોઇએ , તો આની શરુઆત જાજરમાન અભિનેતા ગુરુ દત્તથી થઈ હતી . જિયા ખાન અગાઉ દિવ્યા ભારતીનું મોત પણ આટલું જ ચર્ચામાં રહ્યુ હતું . તેવી જ રીતે સિલ્ક સ્મિતા , પરવીન બાબી અને લલિતા પવાર પણ રહસ્યમય રીતે મોતને ભેટ્યા હતાં . દિવ્યા ભારતી હોય કે પછી જિયા ખાન , સવાલ તો એ જ છે કે શું આ રહસ્યમય મોતો પાછળના મહત્વના પરિબળોનો ક્યારેય ખુલાસો થશે ખરો ? હવે જોઇએ મુંબઈ હાઈકોર્ટ રાબિયા ખાનના સવાલો સામે કેવાંક પગલા ભરે છે . હાલ તો તસવીરો સાથે જોઇએ બૉલીવુડના રહસ્યમય મોતો .


સ્પોર્ટ્સની વાત કરવામાં આવે તો તેમાં જેટલું યોગદાન પુરુષોનું છે , તેટલું જ મહિલાઓનું પણ છે . ભારતની વાત કરવામાં આવે તો સાનિયા મિર્ઝાથી લઇને શર્મિલા નિકોલેટ સુધી અનેક એવી યુવતીઓ છેકે જેમણે વિશ્વફલક પર ભારતને ટોચની ઉંચાઇએ પહોંચાડ્યું છે અને જે તે રમતમાં પોતાની પ્રતિભા દર્શાવી દેશનું નામ રોશન કર્યું છે . જોકે રમતની અંદર ગ્લેમરનો પણ એટલો જ ફાળો છે . ભારતીય સ્પોર્ટ્સની વાત કરવામાં આવે તો બેડમિન્ટન , ટેનિસ , રેસ્ટલિંગ , ચેસ , ગોલ્ફ સહિત એવી અનેક રમતો છે , જેમાં ગ્લેમર લૂક ધરાવતી મહિલા ખેલાડીઓએ ગ્લેમરનો તડકો લગાવ્યો છે . આજે અમે અહીં એવી જ 10 સ્પોર્ટ્સ ગ્લેમર ગર્લ અંગે જણાવી રહ્યાં છીએ , જેઓ પોતાની રમત અને પ્રતિભાની સાથોસાથ પોતાની સુંદરતા માટે પણ વિશ્વભરમાં વિખ્યાત છે , તો ચાલો તસવીરો થકી એ ટોપ 10 સ્પોર્ટ્સ સુંદરીઓ અંગે જાણીએ જેમણે ભારતીય સ્પોર્ટ્સમાં ગ્લેમરસનો તડકો લગાવ્યો છે . pagespeed . lazyLoadImages . overrideAttributeFunctions ( ) ; આ પણ વાંચોઃ - ‘ફ્લેચરને હટાવો , વેંગી અને શાસ્ત્રીને બનાવો કોચ ' પાકિસ્તાની લાહોર લાયન્સની 10 જાણવા જેવી બાબતો આ પણ વાંચોઃ - તેલંગણા ‘બ્રાન્ડ ' સાનિયા પર રાવનો રૂપિયાનો ‘વરસાદ ' pagespeed . lazyLoadImages . overrideAttributeFunctions ( ) ; function googleAnalyticsCodeCommon ( ) { var main _ url = $ ( ' link [ rel = " canonical " ] ' ) . attr ( " href " ) ; var url = document . location . href ; var pattern = ' https : / / ' + window . location . hostname ; url = url . replace ( pattern , " " ) ; var title = document . title ; ga ( " oneindiagu . send " , { hitType : " pageview " , page : url , location : main _ url } ) ; ga ( " rosoneindia . send " , { hitType : " pageview " , page : url , location : main _ url } ) ; ga ( " dhoneindia . send " , { hitType : " pageview " , page : url , location : main _ url } ) ; url = document . location . href ; var jcode = ' var _ comscore = _ comscore | | [ ] ; var comscoreParams = { c1 : " 2 " , c2 : " 7732551 " , c3 : " " , c4 : " ' + url + ' " , c5 : " " , c6 : " " , c15 : " " } ; _ comscore . push ( comscoreParams ) ; var s = document . createElement ( " script " ) , el = document . getElementsByTagName ( " script " ) [ 0 ] ; s . async = true ; s . src = ( document . location . protocol = = " https : " ? " https : / / sb " : " http : / / b " ) + " . scorecardresearch . com / beacon . js " ; el . parentNode . insertBefore ( s , el ) ; ' ; setTimeout ( jcode , 500 ) ; var _ qevents = _ qevents | | [ ] ; ( function ( ) { var elem = document . createElement ( ' script ' ) ; elem . src = ( document . location . protocol = = " https : " ? " https : / / secure " : " http : / / edge " ) + " . quantserve . com / quant . js " ; elem . async = true ; elem . type = " text / javascript " ; var scpt = document . getElementsByTagName ( ' script ' ) [ 0 ] ; scpt . parentNode . insertBefore ( elem , scpt ) ; } ) ( ) ; _ qevents . push ( { qacct : " p - yjta2aSVPaHEL " } ) ; window . google _ analytics _ uacct = " UA - 110466 - 73 " ; }


શેરબજારમાં રોકાણ કરનારાઓ માટે આ દિવાળી લક્ષ્મીજીની કૃપા લઇને આવી છે . જેના કારણે આવનારું એક વર્ષ સારું જશે તેવી આશા બાંધવામાં આવી છે . ભારતીય શેરબજારોએ છેલ્લા એકવર્ષમાં વિદેશી સંસ્થાકીય રોકાણકારો માટે આકર્ષણ જમાવવામાં ઘણી મહેનત કરી છે . જેનો લાભ માર્કેટને મળ્યો છે . દેશમાં ચાલુ નાણાકીય વર્ષમાં કેન્દ્રમાં સ્થિર સરકારની રચના , સ્થાનિક અર્થતંત્રમાં વૃદ્ધિ તથા લોકોના આત્મવિશ્વાસમાં થયેલા વધારાને પગલે લાર્જ - કેપ્સની સાથે સાથે મિડ - કેપ શેરોમાં પણ નોંધપાત્ર તેજી જોવા મળવાની સાથે ઊંચું વળતર પણ મળ્યું છે . લગભગ છેલ્લાં બે વર્ષથી નબળા રહેલાં મિડ - કેપ શેરોમાં આ વર્ષે નોંધપાત્ર ઉછાળો જોવાયો છે . બીએસઇ મિડ - કેપ ઇન્ડેક્સમાં બાવન ટકાનો ઉછાળો જોવાયો છે . કેટલાક શેરોમાં આ સમયગાળા દરમિયાન 450 ટકા સુધીનો ઉછાળો નોંધાયો છે . છેલ્લા એક વર્ષમાં જંગી વળતર આપનારા શેરોની યાદી અહીં પ્રસ્તુત છે .


વડાપ્રધાન નરેન્દ્ર મોદીએ રેડિયો પર રાષ્ટ્રને સંબોધન દરમિયાન કહેલી પોતાની ' મનની વાત ' માં તેમણે સ્પેશિયલી એબલ્ડની સાથે સમય પસાર કરવાની વાત કરી હતી . આ વાતને કારણે સમગ્ર દેશમાં સ્પેશ્યલી એબલ્ડ એટલે કે વિકલાંગો માટે સુવિધા વધારવાના લક્ષ્યને બળ આપ્યું છે . વડાપ્રધાન નરેન્દ્ર મોદીના વિકલાંગો માટે વિશેષ સુવિધા ઉભી કરવાના સપનાને દિશા આપનારો એક પ્રયત્ન ' એક્સેસિબલ ભારત અભિયાન ' આવો જ એક પ્રયત્ન છે . સ્પેશ્યલી એબલ્ડ લોકો માટે કામ કરતી સંસ્થા voiceofsap . comના શોધક પ્રણવ દેસાઇએ લોકસભા ચૂંટણી 2014 દરમિયાન એક ખાસ જુથ દ્વારા શરૂ કરવામાં આવેલા અભિયાન ' એમ્પાયરિંગ ધ સ્પેશ્યલી એબલ્ડ ' નું અભિયાન શરૂ કર્યું હતું . તેમણે નરેન્દ્ર મોદીના વિચારને વધારે સ્પષ્ટ કરતા કહ્યું કે ભારતને સ્પેશ્યલી એબલ્ડ માટે વધારે પહોંચયોગ્ય બનાવવું શા માટે મહત્વનું છે . પ્રણવ દેસાઇએ આ મુદ્દે વડાપ્રધાન નરેન્દ્ર મોદી સમક્ષ પોતાના વિચારો રજૂ કર્યા હતા . વડાપ્રધાન મોદીએ આ વિચારને આવકારીને પોતાના મનની વાતમાં સમાવિષ્ટ પણ કર્યો હતો . આ અંગે પ્રણવ દેસાઇનું શું માનવું છે તે આગળ ક્લિક કરીને જાણો . . .


મુંબઈ , 18 સપ્ટેમ્બર : લેડીઝ વર્સિસ રિકી બહલ સાથે પોતાના કરિયરની શરુઆત કરનાર અને પછી ઇશ્કઝાદે ફિલ્મ વડે બધાને પોતાનું ઘેલું લગાડનાર બિન્દાસ્ત એક્ટ્રેસ પરિણીતી ચોપરાનું નામ ફરી એક વાર બૉલીવુડની પ્રેમ દીવાની એક્ટ્રેસમાં આવી ગયું છે . પણ આ વખતે તેનું નમ દિગ્દર્શક જેકી ભાગનાની કે પછી એક્ટ ઉદય ચોપરા સાથે નહિં , પણ તેમની જ પ્રથમ ફિલ્મ લેડીઝ વર્સિસ રિકી બહલના દિગ્દર્શક મનીષ શર્મા સાથે સાંકળવામાં આવી રહ્યું છે . તેથી જ પરિણીતી ચર્ચામાં છે . મળતી માહિતી પ્રમાણે પરિણીતી ચોપરાને દિગ્દર્શક મનીષા શર્મા સાથે ઘણી વખત મુંબઈના બાંદ્રા વિસ્તારમાં આવેલ રેસ્ટોરંટમાં જોવામાં આવ્યું છે . નોંધનીય છે કે મનીષ શર્માએ પણ બે વરસ પહેલાં જ 2010માં અનુષ્કા શર્મા અને રણબીર કપૂર સાથે ફિલ્મ બેન્ડ બાજા બારાત સાથે પોતાનાં કરિયરની શરુઆત કર હતી અને આ ફિલ્મ માટે તેમને બેસ્ટ દિગ્દર્શક તરીકેનો એવૉર્ડ પણ મળ્યો હતો . તે પછી તેમની ફિલ્મ લેડીઝ વર્સિસ રિકી બહલ પણ ઘણી વખણાઈ અને બૉક્સ ઑફિસ ઉપર આ ફિલ્મ પણ હિટ સાબિત થઈ . આ જ ફિલ્મથી પરિણીતી ચોપરાના કરિયરને આટલો ઉછાળો મળ્યો . હવે મનીષ અને પરિણીતી વચ્ચે શું રંધાઈ રહ્યું છે , તે તો તેઓ પોતે જ જાણે છે . શક્ય છે કે ઇશ્કઝાદેની સફળતા બાદ પરિણીતીને ફરી એક વાર મનીષ પોતાની ફિલ્મમાં કાસ્ટ કરવા માંગતા હોય . અથવા તો પછી એમ પણ શક્ય છે કે પરિણીતી પાસે તો અત્યારે કોઈ ફિલ્મ નથી , તો કદાચ તે મનીષને પોતાને લઈને ફિલ્મ બનાવવા માટે કહેતી હોય . વળી બૉલીવુડમાં અત્યારે કામની ઘણી તંગી ચાલી રહી છે . પરિણીતીની સાથે - સાથે તેની બહેન પ્રિયંકા ચોપરા પાસે પણ ફિલ્મો નથી . એવામાં પરિણીતીએ કોઈક સેફ ગેમ તો રમવી જ રહી .


ટીમ ઇંડિયાના કેપ્ટન કૂલ મહેન્દ્રસિંહ ધોનીએ ભારતીય ક્રિકેટને એ ઉંચાઇએ પહોંચાડ્યુ છે કે જ્યાં તે પહેલા ક્યારેય પહોંચ્યુ નથી , તેમણે પોતાની જબરદસ્ત લીડિંગ ક્ષમતા દ્વારા ટીમનુ લાંબા સમય સુધી નેતૃત્વ કર્યુ છે . કેપ્ટન ધોનીની ક્રિકેટ પીચ સુધીની સફર ઘણી મુશ્કેલ રહી છે અને આ સફરને જ મોટા પડદા પર હાલમાં જ એમએસ ધોની ફિલ્મમાં બતાવાઇ છે . પરંતુ ધોનીના જીવનની એવી ઘણી વાતો છે જે તમે કદાચ જાણતા નહિ હોય . એક ટીવી પ્રોગ્રામમાં ધોનીએ પોતાના વિશેની તમામ રસપ્રદ વાતોને લોકો સાથે શેર કરી . કેવી રીતે ખરાબ થયુ ધોનીનું ગણિત ધોની કહે છે કે છઠ્ઠા ધોરણ સુધી મારુ ગણિત સારુ હતુ , પરંતુ પછી ભૂમિતિ આવ્યુ અને હુ નબળો પડી ગયો . વળી અન્ય વિષયો માટે ધોનીએ કહ્યુ કે ઇતિહાસ મને સમજમાં આવતો નહિ કે અકબર આ સમયે આવ્યો હતો , કેમ આવ્યો હતો , મને ખબર કંઇ ખબર નહોતી પડતી , ઇતિહાસમાં બહુ વાચવુ પડતુ હતુ . હિન્દીનો ક્લાસ કરતા હતા બંક ધોની કહે છે કે હિન્દીના શિક્ષક તેને ઓછા માર્કસ આપતા હતા . તેઓ કહે છે કે હિન્દીનો ક્લાસ છેલ્લે હોય અને હુ હંમેશા એ ક્લાસ બંક કરી દેતો . ધોની કહે છે કે એક દિવસ જ્યારે મારી બહેન જયંતી ટીચર પાસે ગઇ તો તેમણે તેને કહ્યું કે તારો ભાઇ હિન્દીના ક્લાસમાં બહુ ઓછો દેખાય છે . ક્યાં જવા ઇચ્છે છે ટાઇમ મશીનથી ધોની કહે છે કે જો ટાઇમ મશીન હોત તો હુ પાછો સ્કૂલના દિવસોમાં જવા ઇચ્છીશ , તેઓ જણાવે છે કે તે એ સમય હતો જેને હું ક્યારેય નહિ ભૂલી શકુ . મે ક્યારેય નહોતુ વિચાર્યુ કે ટીમ ઇંડિયા માટે રમીશ ધોની કહે છે કે તે જ્યારે રાંચીમાં રમતાં ત્યારે એમણે ક્યારેય વિચાર્યુ નહોતુ કે તે ટીમ ઇંડિયા માટે રમશે . તે જણાવે છે કે સાતમાં ધોરણથી જ તેઓ સતત ક્રિકેટ રમતા હતા . એ વખતે ક્યારેય વિચાર્યુ નહોતુ કે ક્રિકેટ મારુ પ્રોફેશન હશે , ટીમ ઇંડિયા માટે રમવાની વાત વિચારવી તો બહુ દૂરની વાત હતી . રાંચીમાં પોતાના ક્રિકેટના દિવસો વિશે જણાવતા ધોની કહે છે કે એ વખતે તે જે ટીમની પણ સામે રમતા તેની સામે જીતવાના ઇરાદાથી જ તે મેદાનમાં ઉતરતા . અમુક લોકો કહેતા કે તુ એક દિવસ ટીમ ઇંડિયા માટે જરુર રમીશ . સચિનને જોવા માટે રહેતા હતા આતુર ધોની સચિનના બહુ મોટા ફેન હતા , તે જણાવે છે કે જ્યારે હુ નાનો હતો ત્યારે સચિને ડેબ્યૂ કર્યુ હતુ , મે પપ્પાને કહ્યું હતુ કે જ્યારે સચિન બેટિંગ કરવા આવે તો મને જગાડી દેજો . હું તેમને જોવા માંગતો હતો . સચિન જેવા આઉટ થતા કે હું સૂઇ જતો . તેઓ હંમેશા મારા માટે સાચી પ્રેરણા હતા . પરિવારનો મળ્યો સહયોગ ધોની જણાવે છે કે તેમને કોઇ પણ રમત રમવા માટે રોકવામાં આવ્યો નથી . સાંજે 4 - 6 વચ્ચે કોઇ પણ રમત રમવાની મંજૂરી હતી . મારા ઘરના લોકોએ મને ક્યારેય પણ નિરુત્સાહ કર્યો નથી . હું ક્યારેય જૂઠ બોલતો નથી એનો અર્થ એ નહિ કે હું હંમેશા સાચુ જ બોલુ છું ધોની જણાવે છે કે હું ક્યારેય જૂઠ બોલતો નથી એનો અર્થ એ નહિ કે હું હંમેશા સાચુ જ બોલુ છું . હું જૂઠ બોલવાના બદલે ચૂપ રહેવાનુ પસંદ કરુ છું . મારા જીવનના અમુક નિયમો છે જેને હું પાળવાનુ પસંદ કરુ છું . હું ઇચ્છુ છુ કે જ્યારે હું ક્રિકેટ ના રમુ ત્યારે લોકો મને સારા માણસ તરીકે ઓળખે . તે ઇચ્છે છે કે લોકો તેમને સારા ખેલાડી કરતા સારા માણસ તરીકે યાદ રાખે . ધોનીના ફેવરેટ કલાકાર ધોની જણાવે છે કે 1 થી લઇને 10 સુધી તેમને અમિતાભ બચ્ચન પસંદ છે . તેમના ડાયલૉગ તેમને ઘણી ફિલ્મોમાં ખૂબ પસંદ છે . અમિતજી આજે પણ લોકોને પોતાના કામથી પ્રેરિત કરે છે . ફિલ્મોમાં આવશે કે નહિ બૉલીવુડમાં આવવાના સવાલ પર ધોની જણાવે છે કે ફિલ્મોમાં તમારે સ્ક્રીપ્ટ પ્રમાણે કામ કરવાનુ હોય છે એવામાં ફિલ્મોમાં કામ કરવુ મુશ્કેલ છે . હું તેનાથી દૂર જ રહેવા માંગીશ . આ ગાયકો છે ધોનીની પસંદ ધોનીને જૂના ગીતો બહુ ગમે છે , તે જણાવે છે કે જૂના ગીતો અર્થસભર હોય છે . તેઓ જણાવે છે કે કિશોર કુમાર અને મુકેશ બહુ ગમે છે . બપોરે 2.30 વાગે ઉઠે છે ધોની ધોની કહે છે કે તેમને મેચ પહેલા જલ્દી ઉઠવાનું પસંદ નથી કારણકે આમ કરવાથી તેને ઘણા સમય સુધી વિચારવુ પડે છે . એટલે જ ટેસ્ટ મેચ હોય તો હું સવારે 8.30 વાગે અને જો ટી - 20 મેચ હોય તો હું 2.30 વાગે ઉઠુ છું . આ દરમિયાન હું એક કલાક પ્લે સ્ટેશન પણ રમુ છુ . ધોની પાસે છે 35 ગાડીઓ ધોની જણાવે છે કે તેમની પાસે કુલ 35 ગાડીઓ છે , બધી બે પૈડાવાળી છે . જેમાં 20 - 25 ગાડીઓ જૂના મૉડેલની છે . તેઓ જણાવે છે કે તેમને ગાડી ઝડપથી ચલાવવાનુ પસંદ નથી . ધોની પાસે 2 સ્ટ્રોક બાઇક પણ છે જે 350 સીસીની છે , એવામાં તે જ્યારે આ બાઇક પર હેલમેટ પહેરીને નીકળે છે તો કોઇ તેમને ઓળખી પણ શકતુ નથી .


એટલું જ નહીં આઇઓસીએ જણાવ્યું છે કે આઇઓએ જ્યાં સુધી આઇઓસીના સૂચનોનો સ્વીકાર ના કરી લે ત્યાં સુધી તેના પર લગાવવામાં આવેલો પ્રતિબંધ હટાવાશે નહીં . આઇઓસીના આ નિર્ણય બાદ દેશભરમાં આને લઇને ખૂબ હોબાળો મચેલો છે . રમતમંત્રીએ જણાવ્યું કે ' આઇઓસીને કેટલાંક નિશ્ચિત જોગવાઇઓ પર આપત્તિ છે . મુખ્ય મુદ્દો નૈતિકતા અને સારા પ્રશાસનનો છે . માટે મને આશા છે કે સારી સમજ પ્રદર્શિત કરવામાં આવશે અને આઇઓએ , આઇઓસીના બધા જ સૂચનોનો સ્વીકાર કરી લેશે . ' જિતેન્દ્ર સિંહએ જણાવ્યું કે ' મને નથી લાગતું કે આ સંશોધનોનો સ્વીકાર કરવામાં કોઇ પણ પ્રકારની પરેશાની છે , કારણ કે આ ઓલિમ્પિક જાહેરાતપત્રનો જ એક ભાગ છે . આઇઓસી કોઇ નવી વાત નથી કહી રહ્યું . ' અત્રે ઉલ્લેખનીય છે કે આઇઓસીએ 4 ડિસેમ્બર 2012ના રોજ આઇઓએની ચૂંટણીમાં સરકારી દખલ અને ભ્રષ્ટાચારના આરોપીઓ હોવા છતાં ચૂંટણી લડવાના કારણે આઇઓએ પર પાબંદી લગાવી દેવામાં આવી હતી . બીજા જ દિવસે આઇઓએ ચૂંટણી કરાવી , જેમાં 2010 કોમનવેલ્થ ગેમ્સ મામલામાં ભ્રષ્ટાચારના આરોપી લલિત ભનોટને મહાસચિવ ચૂંટવામાં આવ્યા હતા . આઇઓસીએ ચૂંટણીને રદબાત્તલ જાહેર કરી દીધી . પ્રતિબંધના પગલે ભારતીય ખેલાડીઓના ઓલિમ્પિકમાં ભાગ લેવાનો રસ્તો બંધ થઇ ગયો .